
Dideliu rūpesčiu buvo virtusi Amerikos Lie- 
tuvių Bendruomenė. Kitų kraštų lietuviai jau 
senokai bendruomeniškai susiorganizavo. "Tuo 
tarpu šio krašto lietuvių bendruomeninis susi'el- 
kimas vis liko pirma polemikos, o vėliau “orga- 
nizacinės stadijos" dalyku. Nors atskirose vietose 
ir buvo susidarę ALB skyriai, jie greičiau teikė 
pasitenkinimo sektantiniams bendruomenės prie- 
šininkams (“ar nesakėme, kad nieko neišeina ir 
negali išeiti"), negu konkrečiai liudijo bencruo- 
menės minties gyvybingumą. Viena, ALB sky- 
riams nesisekė sutelkti visų atitinkamos vietovės 
lietuvių, ir todėl jie labiau darė atskiros naujos 
organizacijos, o ne tikros lietuvių bendruome- 
nės įspūdį. Antra, svarbiausia, jei atskiri skyriai 
ir krutėjo vietoje, kiek išmanė, visumoje ben- 
drieji kultūriniai uždaviniai, laikomi bendruome- 
nės prasme, nebuvo vykdomi. Jie ir negalėjo bū- 
ti vykdomi, nesant centrinės vadovybės, kuri vie- 
na gali išdirbti bendrą kultūrinės veiklos planą 
ir kuri viena jam vykdyti gali sutelkti atskirus 
skyrius. Šis konstatavimas nereiškia priekaišto 
Lokui, nes jo uždavinys tebuvo, kaip pats var- 
das aprėžė, organizacinis bendruomenės sutelki- 
mas, o ne jau konkretus vadovavimas šio krašto 
lietuvių bendruomenei. Vienintelis priekaištas 
Lokui tegalėjo būti, kad jis per ilgai savo "laiki- 
ną" uždavinį vykdė. Baiminantis, kad “laikiny- 
bė" nevirstų mirties amžinybe, prieš metus bu- 
vo iš daug kur sukrusta Loką perspėti, kad jau 
paskutinis laikas baigti “organizacinę stadiją". 
Nors ir su nepasitenkinimu sutikti, šitie perspė- 


jimai neliko tušti: Lokas ėmėsi savo uždavinio 
— paskelbti rinkimus sudaryti normaliai ALB 
vadovybei. 

Visi, kurie tikėjome bendruomene, sutikome 
šią žinią su džiaugsmu, bet drauge ir su rūpes- 
čiu. Dvejopas rūpestis gimė širdyse. Pirmasai 
rūpestis buvo klausimas: ar tautinis abejingu- 
mas neįsikerojo jau taip plačiai, kad net patys 
bendruomenės rinkimai nevirs fatališku gėdos 
liudijimu. Kurie nesijautėme įpareigoti oficialio- 
jo optimizmo melui, matėme, kaip sparčiai tau- 
tinis abejingumas skleidžiasi net tuose, kurie, 
regis, turėjo likti “druska". Matėme, pagaliau, 
kad net tie, kurie anksčiau reiškė entuziazmo 
bendruomenei, dabar jau buvo įsitikinę nebesant 
ją vertą dėmesio. Kitų abejingumas jau ir jiems 
buvo virtęs pagrindu "entuziazmą" keisti skep- 
ticizmu. Penki metai, praėję bergždžiose laik- 
raščių polemikose ir paslaptinguose “organizaci- 
niuose pasitarimuose“, jau buvo (ir yra) savo 
padarę. Kilo klausimas, ar jau nėra penkios mi- 
nutės po dvylikos, ar nėra vėluotasi ligi pasivė- 
linimo. 

Antrasai rūpestis kilo klausimu, ar per pa- 
čius rinkimus partinis sektantizmas neužsmaugs 
bendruomenės minties, ar nelaimės rinkimų par- 
tinės aistros, o ne gyvoji bendruomeninė dvasia. 
Buvo vieša paslaptis, kad ir Loko "organizaci- 
nė laikinybė" taip ilgai truko visų pirma dėl to, 
kad jis buvo sudarytas iš partijų delegatų. O 
kada partiniai delegatai susitelkia, nors ir koali- 
cijai, reikalas spręsti paskęsta nesibaigiamose po- 
lemikose, beįtarinėjant kitus ir tuo pačiu pa- 

tiems netenkant pasitikėjimo ir “kituose", ir “vi- 
suose'. Buvo baimės, kad ir pirmieji ALB tary- 
bos rinkimai nevirstų partinėmis grumtynėmis, 
kaip iš dalies buvo atsitikę Kanadoje. 


Yra džiugu, kad praėję ALB tarybo rinki- 
mai leidžia pasakyti: nors abu anie rūpesčiai tu- 
rėjo (ir tebeturi) pagrindo, nėra padėtis tokia be- 
viltiška, kaip atrodė iš tos ar kitos atskiros vie- 
tovės padėtį vertinant. Tie, kurie tiki bendruo- 
mene, pasijuto nesą dar tokie vieniši, turį vienos 
minties bičiulių visur, nors ir negausiai. Antra 
gi vertus, ir tie, kurie yra grėsiami savo širdį 
labiau atiduoti vienai kuriai partijai, negu sie- 
lotis dėl pačios lietuvybės, pasirodė daugiau ar 
mažiau supratę, kad lietuvybė yra ta dirva, kuri 
teikia gyvybę ir partiniams medžiams. 


2. 


Pirmasai rūpestis dėl vis labiau plintančios 
tautinio abejingumo sausros kilo klausimu: kiek 
žmonių apskritai ateis atlikti rinkiko pareigos ir 
tuo pačiu liudyti savo bendruomeninės sąmonės? 
Rinkimuose dalyvavo netoli 7000 asmenų (6916). 
Jei ši skaičių procentiškai skaičiuotume iš mili- 
jono lietuvių, žinoma, turėtume rausti iš gėdos. 
Betgi visi žinome, kad tariamasai lietuvių mili- 
jonas šiame krašte yra tokia pat tuščia frazė, 
kaip ir daugelis kitų, kurios kartojamos nemąs- 
tant arba tam tikrais kitais motyvais. Neturime 
statistikos, kiek yra šiame krašte lietuvių kil- 
mės žmonių. Bet jei tokia statistika ir būtų, ii 
nieko nepadėtų: visi matome, kad dsugelis ir 
mūsų kilmės žmonių yra lietuviai tik savo kil- 
me, 0 re sąmone. Galime juos laikyti savais, bet 
vistiek jie liks už mūsų. Rimtesnis dalykas yra 
tas, kad ir tie senieji ateiviai, kurie tebėra dau- 
giau mažiau išsaugoję lietuvišką sąmonę, likdami 
lietuviškojoje bendruomenėje, vistiek nori likti 
šalia organizacinio jos sutelkimo. Nėra čia vie- 
ta plačiau leistis į šį klausimą ir nagrinėti, kiek 
čia yra tam tikro nesusipratimo, konservatizmo 
ar, pagaliau, tam tikrų ambicijų vaidmens. Lie- 
ka atviru klausimu (ir ateities uždaviniu), kaip 
rasti kelią šio krašto lietuvių bendruomenės or- 
ganizaciniuose rėmuose lygiai sutelkti visas lie- 
tuviškąsias jėgas. Bet iš anksto buvo aišku, kad, 
apskritai imant, senesnieji ateiviai gausiau ne- 
dalyvaus ALB tarybos rinkimuose. Rūpestis 
kreipėsi, kiek dalyvaus iš tų, kurių tarpe subren- 
do bendruomenės, kaip organizacinės priemorės 
tautinei gyvybei saugoti, mintis. Kiek dalyvaus 
naujųjų ateivių, palikusių kraštą ne emigran- 
tais. o tremtiniais? Nežinau ir čia, ar kas turi 
tikslią statistiką. Apvaliais skaičiais operuojant, 
kalbama apie 30.000 lietuvių. įvažiavusių į JAV. 
Iš šio skaičiaus atmetus vaikus ir jaunimą ligi 

18 metų, galima skaičiuoti, kad rinkiko teisę tu- 
rėjo apie 20.000 asmenų. Taigi, reikia konstatuo- 
ti, kad net tokiam ypatingo vargo nereikalau- 
jančiam ir pinigų nekainuojančiam žygiui pasi- 
rodė abejingi apie 2/3 naujųjų ateivių. Tai yra 
didelis skaičius, ir labai didelis skaičius, ypačiai 
turint mintyje, kiek mūsų yra mažai, kiek 
apskritai mūsų tauta yra maža. Skaudu dėl kiek- 
vieno lietuvio, grimstančio į svetimuosius, palie- 
kančio savąją tautą. O čia eina kalba apie 2/3 
kalbėjusių dar neseniai, prieš penkis metus, kad 
ir jie pasitraukę iš krašto tęsti kovai dėl jo lais- 
vės. Nėra čia ko jieškoti kokių ypatingų moty- 
vų, nes pagrindinė šio absenteizmo versmė yra 
akivaizdi: “mums vistiek pat". Šia rinkimai pa- 
rodė, kiek neteisus buvo tasai oficialusis opti- 
mizmas, bandęs dalykus vis šviesiau imti, negu 
jie iš tiesų buvo. Bet, antra vertus, kas dalykus 
ėmė tokius, koki jie buvo, gali džiaugtis, kad vis 
dėlto yra pagrindo ir vilčiai. Yra dar 7000 tau- 
tiečių, kuriems ne vistiek pat, ar leidžiame save 
oportunizmui nutempti į “mMelting pot" ar kovo- 
jame dėl išlikimo, kuo esame. Reikia džiaugtis 
7000 skaičiumi, nes ir jis negalėjo būti iš anksto 
tikras. Toje vietovėje, iš kurios rašau, bendruo- 
menės susirinkimus telankė ligi 20 žmonių, o 
rinkimuose visgi dalyvavo ligi 200 žmonių. Dau- 
giau mažiau tai tinka ir kitoms vietovėms. Yra 
tai ženklas, kad kasdieninis apkiautimas dar gali 
būti pralaužiamas, kad tautinė sąžinė dar gali 
būti išbudinama. Reikia laikyti uždaviniu bent 
šiuos 7000 įtraukti į aktyvų tautinių žygių rė- 
mimaą. Atsirėmus 7000, galima daug ką padary- 
ti! O kai bus veikiama, imamasi vienų ar kitų 
žygių, noromis nenoromis, jei ne iš pareigos, tai 
bent iš sėdos, prisidės ir tie, kurie mielai norėtų 
būti palikti savo ssmeniniame kiaute ir asmeni- 
nės gerovės rūpesčiuose. 


3. 


Antrasai rūpestis prieš rinkimus buvo, ar 
nebus jie paversti partinėmis grumtynėmis, ar 
neišeis partijos su savais kandidatų sąrašais, ar 
patys rinkikai taip pat neis į rinkimus su parti- 
nėmis aistromis. Žinant partijų polinkį visur re- 
gėti savo interesų lauką, buvo pagrindo baimin- 
tis, kad jos bandys savo jėgas “išmėginti ir ben- 
druomenėje. Buvo baiminamasi, kad ir pačių kan- 
didatų sąrašai nebūtų parengti partijų centruo- 
se. Tokiam pavojui už akių užbėgti Clevelande 
buvo imtasi iniciatyvos sudaryti kultūrininkų są- 
rašui, apimančiam žmones iš visų srovių. Nors 
šita baimė pasirodė be pagrindo, reikia laikyti 
klyvlendiečių iniciatyvos nuopel+u laimėjus kan- 
didatais eilę žmonių. kurie šiaip vargiai būtų 
sutikę kandidatuoti. Kandidetų statymas vyko, 

be ypatingo plano, pačiose atskirose apylinkėse. 
Tuo būdu kandidatais buvo išstatyti net 95 as- 
menys, kada renkamųjų tarybos narių tebuvo 
27. Viera prasme būtų čia galima kalbėti apie 
tam tikrą beplaniškumą, visada susijusį su spon- 
tanine akcija. Bet, antra vertus reikia pripažinti, 
kad toks gausus sutikimas kandidatuoti (priešin- 
gybė daugeliui atvėjų, kur yra vargo net su kan- 
didatais) liudijo kone entuziastišką ryžtį imtis 
bendruomeninio darbo. Ir būtent, 2pskritai 
imant, visi kandidatai buvo iš žmonių, visų pir- 
ma žinomų iš kultūrinės veiklos, o ne iš parti- 
nių kautynių. Jei galbūt vienas kitas kandida- 
tas buvo inspiruotas ir iš politinių centrų, rei- 
kia lojaliai pripažinti, kad ir čia buvo jieškoma 
žmonių, tinkamų bendruomeniniam darbui. 

Jei tačiau kandidatų statymas vyko (bent 
daugumoje atvejų) be partinių centrų įtakos, tai 
vis dėlto prieš rinkimus buvo susidariusi tm 
tikra agitacija, sužadinta noro padėti 'savie- 
siems" laimėti. Pirmoji bene katalikų federa- 
cija buvo sudariusi 36 rekomenduojamųjų sąra- 
šą ir paskelbusi jį Garse. Vėliau 4 tautininkų 
grupės oficialiai Dirvoje deklaravo savo 27 kan- 
didatų sąrašą. Naujienos skelbė 21 kandidato :ą- 
rašą, ragindamos balsuoti už rekomenduojamuo- 
sius ir už nieką daugiau. Šiuo pavyzdžiu pase- 
kę krikščionys demokratai platino 14 kandidatų 
sąrašą. Žodžiu tariant, kada kandidatai buvo jau 
paaiškėję, buvo imtasi aiškintis, kurie iš jų yra 
“savieji"" ar bent "artimieji" (kai kurie kandida- 
tai buvo laimingi sulaukti bent keleriopos apro- 
batos, o kiti nepateko iš viso į jokius sąrašus). 
Nežinau, ar buvo reikalo ir tokiai srovinei ak- 
ceptacijai bei agitacijai. Kada aiškinama, jog ji 
pagyvinusi dėmesį rinkimais, man norisi atsa- 
kyti, kad menkai vertas yra toks dėmesys, kurį 
gaivina ne lietuvybė, o tik “savųjų" laimėjimo 
aistra. Gerai betgi tai, kad, apskritai imant, agi- 
tacija vyko džentelmeniškai — vienų rekomen- 
davimas apsiėjo be kitų juodinimo. 

Bendruomeniniu atžvilgiu nerasčiau betgi 
pateisinimo tai agitacijai, kuri teikė 21 ar 14 
kandidatų, tiesiog ar netiesiog ragindama dau- 
gi»u balsų neatiduoti “priešams". Tai buvo ska- 
tinimas ne bendruomenės darbui išrinkti žmo- 
nes, o “saviesiems" laimėti bendruomenės vado- 
vybėje daugumą, tam tikrą vietų skaičių. B2l- 
savo 6916 rinkikų, atidavę 130.296 balsus. Jei 
visi būtų balsavę už 27 kandidatus, būtų turėję 
būti 186.732 balsai. Taigi, vidutiniškai kiekvie- 
ras rinkikas terado apie 20 kandidatų, jo spren- 
dimu, vertų balso. Žinoma, nebūtų galima teig- 
ti, kad šis balsų skirtumas susidarė, paklausius 
raginimo tenkintis 21 ar 14 kandidatų. Greičiau- 
siai dažnas rinkikas rinkosi tuos kandidatus, kų- 
riuos jis pažino ir galėjo asmeniškai vertinti. Bet 

yra skirtumas tarp tokio susilaikymo, neradus 
daugiau pažįstamų ar tinkamų, ir principinio nu- 
sistatymo tebalsuoti už "savuosius", iš anksto 
nutarus, jog “svetimuosiuose" nėra darbui tin- 
kamų žmonių. Tokia agresyvi laikysena yra ne- 
suderinamas su bendruomenine dvasia. 

Nors ALB rinkimus buvo apsupusi ir tam 
tikra partinė (ar srovinė) agitacija, ji vis dėlto 
nevirto grėsme bendruomeninius rinkimus pa- 
daryti partinėmis rungtynėmis. Ir būtent, mano 
nuomone, ji nesudarė ypatingos žalos papras- 
čiausiai dėl to, kad nepasirodė efektyvi. Nors 
partijos (ar srovės) ir suklasifikavo kandidatus 
pag>l sroves, dauguma rinkikų šiais sąrašais ne- 
sivadovavo. Buvo einama žmonių darbui rinkti, 
o ne “saviesiems" pergalės laimėti. Kiek teko 
teirautis keliose apylinkėse, nebuvo didelis skai- 
čius tų. kurie vadovavosi partine disciplina, o ne 
savo sąžine, asmeniniu sprendimu. Žinoma, vie- 
nam kitam kandidatui sąrašinis rekomendavimas 
gal ir padėjo. Bet, galimas dalykas, kad par- 
tinis jų užštampavimas kai kuriems kandida- 
tams ir pakenkė. Nevienas ir iš tų, kurių savais 
reiroš6 joks sarašas, ėjo lygiomis su nemaža tų, 
kurie buvo sąrašų rekomenduojami. Jei iš tokių 
“besarašinių" i tarybą buvo išrinktas tik vie- 
nas prof. Stp. Kolupaila, tai dėl to, kad visi kiti 
lsbiau visuomenėje žinomieji kandidatai jau bu- 
vo (ių nesiklausiant) išdalinti i sąrašus. 

Iš dviejų faktų galima spręsti, kiek rinkikai 
buvo savarankūs ir nesivadovavo “ištisiniu sąra- 
šu". Pirmasai faktas: visose apylinkėse vietiniai 
kandidatai pirmavo gautaisiais balsais taip, kad 
buvo aišku juos gavusius balsų ne tik iš “savų- 
jų“, bet lygiai ir iš “svetimųjų". Tai rodo, kad 
rinkikas kandidato savumą labiau sprendė iš as- 
meniškos pažinties bei asmeniškos pagarbos, ne- 
gu iš sąrašinio perspėjimo rinkti “savuosius. Tą 
patį liudija ir antrasai faktas — milžiniškas bal- 
sų svyravimas to paties sąrašo kandidatams, ir 
būte»t, daugiau mažiau lygiai visuose sąrašuo- 
se. Iš Garse skelbtoio sąrašo daugiausia gavęs 
kandidatas surinko 3673 balsus. mažiausiai ga- 
vęs — 444, iš Dirvos sarašo — daugiausia 2491, 
mažiausia 712. iš Nenjienų — daugiausia 2173, 
mažiausia 417. iš platintojo krikščionių demo- 
kratu sąrašo (išėmusio dali kandidatų iš Garso 
sarašo) — daugiausia 3632, mažiausia 737. Įsi- 
žiūrėius atskirų kandidatų surinktuosius bal<us, 
piškiai metvti. kad laimėjimą visų pirma atne- 
šė ne pertirė sąrašo rekomendacija, o kandidato 
asmeninis autoritetas. ir būtent, ne tik jam ar- 
timoje srovėie, bet ir plačiojoje visuomenėje. 
Žinoma, iš dalies laimėjimą lėmė ir tai, iš kurios 
vietovės kandidatas buvo. Chicagos kavndidatui 
buvo nepalvginti didesni laimėiimo š>nsai. negu, 
sakysime, Bostono ar Philadelphijos. Bet vis dėl- 


to galutinai lemiančiu veiksniu tai nepasirodė. 
Jei čikagiečių rinkikų skaičius ir padėjo laimėti 
jų kandidatams, tai betgi jis nesutrukdė būti iš- 
rinktam nevienam kandidatui ir iš mažesnių vie- 
tovių. Faktiniai duomenys: iš Chicagos išrinkti 9 
tarybos nariai, iš New Yorko 4, iš Bostono ir 
Clevelando po 3, iš Philadelphijos 2, likusieji 
penki po vieną iš Putnam, Lawrence, South 
Bend, Hillside ir Elizabeth. Būdinga šiame sąry- 
šyje, kad daugiausia balsų (3673) gavęs kandi- 
datas kun. St. Yla yra iš itin mažos Putnamo 
apylinkės, neturėjusios nė 50 rinkikų. 


4. 


Kas laimėjo šiuos pirmuosius ALB tarybos 
rinkimus? Klausimo prasmė yra skirtinga pagal 
klausėją. Klaninis instinktas šiuo klausimu do- 
misi, kuri partija laimėjo, kuri sąrašinė reko- 
mendacija buvo labiausiai efektyvi. Bendruome- 
ninė dvasia šiuo klausimu domisi, kurie žmonės 
darbui išrinkti, kurioms kultūrinės veiklos sri- 
tims jie atstovauja. 


Pasidėjus sąrašus prieš akis, matyti, kad iš 
Naujienose skelbtųjų išrinkti 3, Dirvoje — 9, 
Garse — 19 (iš jų 9 buvo dar rekomenduojami 
atskiro krikščionių demokratų sąrašo). Taigi, su- 
sumavus gauname 31 žmogų, kai išrinktųjų tė- 
ra 27. Kas gi čia? Iš trijų naujieninių kandidatų 
du buvo rekomenduoti ir Dirvos, kaip du Dirvos 
sąrašo išrinktieji buvo skelbti ir Garse (šio 
pastarojo sąrašo 5 kandidatai drauge buvo gar- 
si»ti Dirvoje ir 1 Naujienose). Tai rodo, kad, 
nežiūrint sąrašų, politinės artumos linija nebu- 
vo ryški. Iš tiesų, nors daugelis išrinktųjų yra 
ryškios pasaulėžiūros žmonės (vieni krikščioniš- 
kosios, kiti vad. tautinės), nevieno atveju būtų 
sunku rasti partinę etiketę. Kaip jau anksčiau 
pabrėžėme, kandidatavo žmonės, kurie buvo la- 
biau ryškūs savo kultūrine, o ne politine veik- 
la. Dar labiau tai charakterizuoja išrinktuosius. 
Kada rinkikai buvo nusistatę labiau žiūrėti žmo- 
nių, ne sąrašų, natūraliai iš kiekvieno sąrašo re- 
komenduotųjų daugiausia balsų surinko tie, ku- 
rie buvo vertinami ir tų, kuriems pats toks są- 
rašas buvo svetimas. Todėl kaip tik rinkikuose 
daugiausia palankumo susilaukė mažiausio sro- 
vinio agresyvumo kandidatai. Žinoma, net ir ta- 
da, kada einama balsuoti su nusistatymu rinkti 
ne “savuosius, o žmones, savaime kiekvienas 
d-ugiau tokių, jo sprendimu, tinkamų žmonių 
randa įiam srtimesniuosiuose paprasčiausiai dėl 
to, kad jis juos labiausiai pažįsta. Nėra užtat 
ko stebėtis, kad, nors apskritai rinkikuose ir ne- 
buvo matyti partinės aistros, daugiausia buvo 
išrinkta žmonių iš tų mūsų visuomenės srovių, 
kurios yra gausiausios. Bet kadangi patys rinki- 


mai vyko ne partiniu pagrindu ir ne partiniam 
reikalui, būtų beprasmiška šiuos rinkimus poli- 
tiškai interpretuoti. Gerai užtat, kad “laimėju- 
sieji" ir nešoko džiaugtis laimėjimu, kurio ne- 
buvo, nes tebuvo iš jų tarpo žmonių pašaukimas 
bendram reikalui. Lygiai nebuvo prasmės ir tam 
vienam kitam nepasitenkinimo niurzgesiui dėl 
"pralaimėjimo", nes apskritai Čia jo nebuvo. 
Kaip visi kandidatai buvo daugiau mažiau entu- 
ziastiškai nusiteikę bendruomenės atžvilgiu, taip 
lygiai ir visi išrinktieji yra pozityviai nusiteikę 
žiūrėti darbo, o ne “spalvinės reprezentacijos". 
Bet turės nemaža dar vandenėlio nutekėti, kol 
pagaliau pradėsime palengva į dalykus žiūrėti 
savo akimis, be srovinių akinių. Daug tai pri- 
klausys nuo to, kiek darbui pašauktieji pajėgs 
iš tikrųjų likti laisvi nuo partinių pagundų, kiek 
jie praktiškai parodys, kad bendros reikšmės dar- 
be nėra iš tiesų nė vietos iškilti partiniams ar 
kitokiems partikuliariniams žvilgiams. Užuot 
klausinėjus, kas “laimėjo" ir kas “pralaimėjo", 
tenka visus išrinktuosius visiems laikyti savais, 
linkėti jiems sėkmingo darbo ir patiems talkinti 
visu, kuo reikės. 


Žiūrint žmonių, o ne sąrašinių rekomenda- 
cijų, būtų galima sakyti, kad labiausiai šiuos rin- 
kimus lėmė autoriteto ilgesys. Jis, atrodo, dau- 
giausiai svėrė rinkikų sprendime. Išrinktųjų tar- 
pe yra 7 kunigai (iš jų 3 prelatai), 6 (pridėjus 1 
iš kunigų, 7) augštųjų mokyklų dėstytojai (jų 
tarpe 4 enciklopedijos redaktoriai), 3 augštieji 
karininkai (jų tarpe 2 generolai). Kitų išrinktų- 
jų yra 2 inžinieriai, po vieną mokytoją, teisinin- 
ką (antrasis teisininkas yra karininkuose), gydy- 
toją, likusieji — mažiau profesiškai ryškūs. Už 
kandidatų profesinę kvalifikaciją svarbiau betgi 
pasidomėti, kiek per ją atstovaujamos atskiros 
kultūrinio gyvenimo sritys. Stipriausio atstova- 
vimo susilaukė mokslas, galint jo atstovais lai- 
kyti 8 ar 9 išrinktuosius. Jų tarpe yra betarpiš- 
kų lituanistikos atstovų, o ir kitų sritys netie- 
siog taip pat su ja siejasi. Taigi, galima tikėtis, 
kad lituanistinių studijų rėmimo reikalas ras pa- 
kankamo dėmesio bendruomenės darbų progra- 
moje. Nors pačių rašytojų nėra nė vieno tarp iš- 
rinktųjų (jų nebuvo ir kandidatuose), tai betgi 
rašytojų draugijos narių, regis, yra net 4. Yra 
toi leidas, kad mūsų literatūros skatinimas nebus 
užmirštas. Muzikai turi 2 atstovus. Bet reikia ap- 
gailestauti, kad tarp išrinktųjų nėra nė vieno 
dailininko. Lygiai man gaila, kad mokytojų, ra- 
čių pagrindinių lietuvybės saugojimo darbininkų 
ir pačių uoliausių bendruomeninės minties puo- 
selėtojų, tebuvo vienas išrinktas. O kandidatavo 
iš jų daugelis tokių vyrų, kurie buvo verti dide- 
lio dėmesio. Jie yra tokios skruzdės, kurių dar- 
bas jaučiamas atskiroje vietoje, bet kurių gar- 

sas mažiau sklinda po laikraščių plotus. Kadan- 
gi tačiau mokykla yra iš pačių pagrindinių ben- 
druomenės uždavinių, nėra abejonės, kad visi su- 
pras jos reikalus. O netiesiog mokyklos atstovais 
galima laikyti ir tuos, kuriuos anksčiau buvau 
pavadinęs mokslo atstovais. 

Iš dalies autoritetas yra ir amžiaus funkci- 
ja. Todėl nuosekliai minėtasai autoriteto ilgesys 
šiuose rinkimuose labiau buvo palankus senes- 
niam, negu jaunesniam amžiui, laimėtam vardui, 
negu dar tik besiskleidžiančioms jėgoms. Išrink- 
tųjų tarpe 8 yra virš 60 metų ir tik 4 žemiau 40 
metų (jauniausias yra 30 metų). Bet imant 40- 


KOPOS KURšIŲ MARIOSE 


Vyt. Augustino nuotr. 


60 metų tarpą, virš 50 metų tėra 4, kai 11 yra 
40-50 metų riboje. O šisai tarpas paprastai žmo- 
gui yra pats jėgų išsiskleidimo metas. Galima to- 
dėl tikėtis, kad išrinktoji taryba bus ir darbin- 
ga, ne tik "autoritetinga" (šį žodį imant skliaus- 
teliuose ne ironijos, o ta prasme, kuria šis žodis 
buvo anksčiau vartotas). Pagaliau, taryba yra 
visų pirma sprendimų jieškojimo organas. Vyk- 
dymo organas — valdyba — bus +enkama jau pa- 
čios tarybos. Valdybos sudaryme bus progos at- 
sižvelgti ir į tai, kad visos srovės būtų lygiai 
įtrauktos į bendruomenės veiklą, ir į tai, kad 
darban būtų įjungti faktiškieji bendruomeninio 


darbo judintojai (jų dalis, susilaukę gausiausiai 
balsų savo vietovėse, negalėjo praeiti, nebūda- 
mi plačiau žinomi kitur). Kaip žinoma, valdyba 
galės būti renkama ir ne iš tarybos narių. Tai 
leis į bendruomenės vadovybę pašaukti ir dau- 
giau naujų jėgų. 

Pagaliau, analizuojant, kas buvo išrinkti, 
tektų dar vieną dalyką specialiai pabrėžti. Nors 
senųjų ateivių tik nedaugelis balsavo, jų buvo 
išrinkti 6. Nebūtų galėję jie būti išrinkti, jei ne- 
būtų jie susilaukę balsų iš naujųjų ateivių. Liu- 
dija tai, kiek yra nesusipratimo kalbos apie ne- 
susipratimą tarp senųjų ir jaunųjų ateivių. Kas 
lietuvybe nuoširdžiai sielojasi, tas lygiai visiems 
brangus, neklausiant “senumo" ar “jaunumo". 
Be abejo, būtų buvę išrinkta ir daugiau senųjų 
ateivių, jei tam tikra spauda (čia yra tikroji ne- 
susipratimo versmė) nebūtų likusi skeptiška 
bendruomenės minčiai. Kaipgi, sakysime, galė- 
jo būti išrinkti “Sandaros" krypčiai artimieji 
kandidatai (jų buvo), jei šis laikraštis visą laiką 
su tiesiog piktu įniršiu tyčiojosi iš bendruome- 
nės? 


5. 


Beprasmiška būtų šiuose rinkimuose jieškoti 
kieno nors ar kokio nors laimėjimo. Toks jieško- 
jimas yra svetimas bendruomeninei dvasiai. 
Vietoj tokio jieškojimo greičiau tenka su skau- 
dama širdimi kalbėti apie daug pagrindingesnį 
dvasių išsiskyrimą per šiuos rinkimus. Kai vieni 
ėjo į rinkimus, liudydami savo lietuvišką valią 
(buvo vietovių, kur rinkimų diena virto savo- 
tiška tautine švente), tai kiti demonstravo savo 
abejingumą lietuvybei. Čia vyko dvasių išsisky- 
rimas, išryškinęs mūsuose dvi pagrindines “par- 
tijas", skiriamas nepalyginamai gilesnės prara- 
jos, negu tos iškasos, kuriomis išsiskyrusios tos 
dešimt ar penkiolika partijų, apie kurias papras- 
tai kalbame. Ir būtent, šių dviejų "partijų" iš- 
siskyrimas eina per visas Mūsų sroves ir srove- 
les. Kaip visose srovėse yra žmonių, laikančių 
ištikimybę savigarbos pagrindu, taip lygiai vi- 
sose yra begėdžių, žadėtąją ištikimybę iškeitusių 
į dolerinį gobšumą ir arivistinį oportunizmą. Čia 
dvasios išsiskiria, čia skleidžiasi visiškai kita sa- 
vumo ir svetimumo prasmė. Koks man '"sava- 
sis", kurį retkarčiais sutinku “savųjų? susirin- 
kime, bet kurį žinau esantį titnagą lietuviškai 
knygai ar kitam reikalui? Ką galiu su juo kal- 
bėti, jei nėra jam kitos temos, kaip girtis savo 
įsikūrimu? Toks savasis" man visiškai svetimos. 
Priešingai, tasai “svetimasis", kurį susitinku lie- 
tuviškame darbe, šventės nuotaikoje ir kasdie- 
nybės rūpestyje, man savaime darosi savas. Nie- 
ko nereiškia tokia “savybė", kuri permirkusi do- 
lerio aistra, ir nieko nebaugi tokia “svetimybė"', 


už kurios randi tą patį beviltišką rūpestį lietu- 
vybe. Ne prieš 10 ar 15 partijų stovime, o prieš 
šias dvi pagrindines partijas, išskiriančias mus 
pagrindingiau, negu visos “5palvos". Kai “spal- 
vos" liečia mūsų pasaulėžiūrinius įsitikinimus, 
tai šių dviejų partijų preraja liečia patį mūsų 
asmenybės branduolį — liekame “sau žmonės" 
(Vydūno gražiu žodžiu) ar leidžiamės dolerį vy- 
tis pas svetimuosius. Nėra mintyje šiuo pasisa- 
kymu nuvertinti pasaulėžiūrą ar tautą pastatyti 
augščiau tiesos. Tenoriu pasakyti, kad jokia tie- 
sa ir jokia pasaulėžiūra re'nareigoja išduoti sa- 
vąją tautą. Kas leidžia savo sielą parduoti už 
dolerį, tas pats liudija, kad iš tiesų jam nieko 
nereiškia ir tiesa ar pasaulėžiūra. 

Kam tokia rūsti pateti''a? Kam vartoti bai- 
sius žodžius? Ar galima paprastą apsileidimą 
vadinti išdavimu? Taip ir girdžiu perspėjimą ar 
pasipiktinimą nenuosaikumu. Iš savo pusės ga- 
lėčiau irgi klausimais atsakyti: o kuo gi kitu 
vyksta nutautėjimas, įei ne ansileidimu, ir kas 
gi jis yra, jei ne savosios tautos išdavimas? Ar 
bepasirodytų lietuviška knyga, 'ei visiems ji bū- 
tų nereikalinga, kaip ji nereikalinga daugumai? 
Ar eitų ir šis pats žurnalas, jei ir “paprastajam 
inteligentui" jo taip pat nereikštų. kaip jo ne- 
reikia daugeliui iš “augštųjų""? Ar eitų šiandien 
enciklopedija, jei ir “paprastais skaitytojas" 
būtų pasekęs tais “žymiaisiais", kuriems enci- 
klopedijon įdėti (yra jų iš tiesų su nuopelnais iš 
to laiko, kai nebuvo kitos išeities, kaip savuosiuo- 
se reikštis) reikia medžioti jų adresų, nerandamų 
prenumeratorių kartotekoje? Keliu šiuos klau- 
simus visų pirma “augštajam inteligentui“", nes 
jis labiausiai gali pasipiktinti, kam taip stačiai 
klausimas keliamas. Kada paprastas žmogus 
traukiasi į savo kiautą ir grimsta i svetimuosius, 
jis bent tylomis traukiasi. Bet kada augštasis in- 
teligentas (o jo abejingumas lietuvybei dauge- 
liu atvejų taip duriąs į akis!) yra primenamas, 
kur jo einama, neramios sąžinės sujudintas, jis 
šoka su triukšmu viešumoje aiškinti, iog “nieko 
tragiško", “nereikia perdėti" ir pa». Grišime vė- 
liau prie šios temos — augštosios mūsų šviesuo- 
menės. Šiuo tarpu baigiame klausimu: jei “nie- 
ko tokio", kad tiek daug susilaikė nuo bendruo- 
menės tarybos rinkimų (vistiek taryba buvo iš- 
rinkta!), kas betgi būtų įvykę. j<i visi būtume 
panašiai sprendę “nieko tokio" ir nepajudėję iš 
namų i rinkimų būstinę? Būtų gėda, kaip ji turi 
deginti visus tuos, kurie jau taip suabejingėjo, 
kad nebepaslinko nė tokiai paprastai pareigai. 
Gšda yra paskutinis dalykos. kuriuo sąžinė dar 
kalba. Pragaištinga būtų bandyti šį balsą nuslo- 
pinti visokiais advokatiniris sofizmais. Gėda turi 
mus deginti, kad pagaliau nebereiktų gėdytis, 
kad nebeliktų reikalo karčici kslbėti. 

BERNARDAS 
BRĄAZDŽIONIS 


POETO GIMIMAS 
šo nu A LS Ci 


Kai užgęsta žvaigždynai, per amžius spindėję, 
Teka upėmis kraujas, lyg vynas žadėtas, 

Kai numiršta švenčiausia šios žemės idėja, 
Gaudžia himnas šviesus, gimsta žemei poetas. 


Kai pavasaris uždega ugnį ant marių, 
Eina laimė per vandenį, lyg siluetas, 
Pro legendos' nuskendusią meilę nemarią 
Kyla perlai gelmių, gimsta žemės poetas. 


Kai širdies nebegąsdina rudenio gruodas, 
Nei likimas sunkus kaip granitas ir kietas, 
Miršta aklas rytojus, bežvaigždis ir juodas, 
Teka saulės daina, gimsta žemei poetas. 


Kai išminčiai, pilni išminties susirinkę 
Jieško prasmei prasmės, jis, nakties neregėtas, 
Tartum aidas Jo ištarto žodžio kažinkur 
Gimsta dangų dainuojantis žemės poetas. 


PAVASARIO FRAGMENTAI 


Lynodama liūdnai ir nuodėmėmis tatuiruota, ir 
Iš pamirštų senų šaknų oranžerejoj šaukdama 
Nedrąsų daigą, miegantį kaip Angelo Apreiškime šventam, 
“Pabusk — pabusk — pabusk'“,— 

Neatlaidžiai, kaip ant nustebusios šakos 
Balandžio mėnesio ankstyvą rytą 

Giedodamas bevardis paukštis, 

I stiklo stogą beldžiasi 

Pernakt, 

Pakilusi iš Thoros ir Talmudo 

Pavasario ranka. 


Ir laša latakais pabudęs ilgesys, 
Kaip užmirštoj bažnyčioj Jėzaus atradimas, 

AR AUGA 


Kaip rytmetį burkavimas balandžio, 

Kaip jauno pumpuro malda, 

Kaip saulės spindulys rasotai seno sodo šakai, 

Kuri po giedančio bevardžio paukščio kojom gieda, — 
Ir glosto nepaliesdama, 

Ir degina nedegdama, 

Ir moja nejudėdama 

Pro saulės patekėjimą, kaip didis Dievo žodis FIAT, 
Pavasario ranka. 


Ir budinti pasaulio siela 

Grūdelyje aguonos mažame 

Ir ąžuolo ir kedro liemeny, 

Iš švento Tabernakulo dienos 

Pakyla tartumei išganingoji Ostija — 

Ir šaukia žemė jai Osanna, 

Ir vandenynai jai Osanna, 

Ir visata visa Osanna, 

Ir iškelia 

Iš mirštančios nakties 

Gyvybės užgimimą, tartum 

Prisikėlimo žalią verbą, nesumindytą minios 
Po Kristaus kojomis pražydusią Jeruzalės procesijoj,— 
Ir iškelia ir iškelia ir iškelia 

Tave iš mirštančios žiemos skaisti 
Pavasario ranka. 


GĖLĖS PRAGARE 


Ar auga gėlės pragare, ir kur ir kaip, ar žydi, 

Kur amžinai prakeikimu alsuojanti naktis, 

Kaip deganti klastos kerštu žiaurioji Nemezidė, 
Kur pasmerkimas — dabartis, kur kapas — ateitis. 


Nakties tyloj nebus tylos, nei lobiuose paguodos, 

Ir niekas niekur niekados ramybės nežadės, 

Ir liesis marios ašarų, kaip prakeikimas, juodos, 

Ir skausmas pūs kvatodamas paskutines žvaigždes ... 


Kai kruvinam saulėteky ėjau užmiršęs laimės duoklę, 

Tu man tarei: 'Kentėk!"' O aš sakiau: “Sunku". Tu man sakei: 
“Palauk! O aš tariau: “Tuojaus... ." 

Kaip virvė pjauna kilpoj kaklą pakaruoklio, 

Tie tavo žodžiai, pasiviję, širdį pjaus ir pjaus ir pjaus. 


Tada neklausiau: “Kur? Kur tu? Kur tu, kartus rytojau? 
Kokia paslėps, kokia priglaus ir neišduos giria?... 

Ir bėgau lyg iš pragaro ir bėgdamas kartojau: 

“Ar, Dieve, būsi pragare? ... ar žūsi pragare?" 


Neauga gėlės pragare, ugny žiedai nežydi, 
Kur amžina prakeikimu alsuojanti naktis, "18 
Kur deganti mirties kerštu žiaurioji Nemezidė 


Kiekvieną pirmą pumpuro gimimą pamatys. 

Ir lis lavoniniu lietum ant liūdinčios lelijos 

Ir kris ledų kruša kaip sukrešėjęs kraujas ant baltos 

It siela kūdikio po krikšto, kaip sakyta jau, ant lauko liūdinčios 
Ant tavo sielos, per gimimą mirčiai pasmerktos ... [lelijos,— 


Nakties tyloj nebus tylos, nei lobiuose paguodos, 
Ir niekas niekur niekados širdies ramybės nežadės, 
Ir gersi ašarų marias, bus duona suodys juodos, 
Mirtis kvatodama užpūs paskutines žvaigždes ... 


PEA7UAL CEA UD BG 


Kai mūsų, nežinios aptemdytą, žodyną, 
Nerasdami prasmės, užplūsta žodžiai: kas, kodėl, 
Ir kam, ir kaip, — atsakymą, kurį dangus težino, 
Iš kapo freskų mums išskaito Paul Claudel. 


Ir šnabžda marmuras pro sluogsnį pelenų: 
—“Tous les saints Anges et Archanges, priez pour nous“. 


Kai mes, gyvenimo dienas anapus okeano 

Palikę, grįžtame jieškodami jų vėl ir vėl, 

Iš amžinųjų vandenų didingo tvano 

Triumfo Arkos uostan plaukia jachta Paul Claudel. 


Pragysta vėliavos kovos laimėjimo dienų: 
—""Tuos les saints Apėtres et Evangėlistes, priez pour nous“. 


Kai žodis DIEVAS gairėse žmonijos kelio 

Ir kryptys kryžkelėse išrašytos non-parell, 
Kaip milžinišką švyturį į tamsą kelia 
MAGNIFICAT šviesiausią himną Paul Claudel. 


Ir krinta jo šviesa ant sielos palaužtų sparnų 
Tarytum palaima. Ir meldžiamės: 


“Tous les saints Martyrs, priez pour nous". 


VILNIAUS PROISTORĖ 


LEONAS BIU ZII NTA S 


1. Įvadas 


Benagrinėdami Vilniaus pradmenis ir be- 
aiškindami ankstyviausios sodybos klausimą, su- 
siduriame su nemažomis kliūtimis, nes didelė 
senojo Vilniaus praeities dalis tebeglūdi priešis- 
toriniuse laikuose. Proistorikams ligšiol tepavy- 
ko atidengti dar visai mažą priešistorinio Vil- 
niaus dalelę. Ir ankstyvosios istorijos laikų Vil- 
nius tebeskendi legendų miglose. Tik pirmojoje 
XIV amžiaus pusėje Vilnius iškyla istorijos švie- 
son. Tačiau tos pirmosios istorinės žinios apie 
Vilnių yra dar labai šykščios, siauros, dažnai 
neaiškios ir supainiotos. Vėlyvesniais laikais is- 
toriniai šaltiniai gausėja ir, be to, atsiranda ki- 
tokio pobūdžio medžiagos Vilniaus praeičiai nu- 
šviesti. Pradedant Gedimino laikais, Vilnius, ta- 
pęs didžiųjų Lietuvos kunigaikščių sostine, ima 
sparčiai augti ir amžių būvyje virsta ne tiktai 
politiniu, ekonominiu, bet ir kultūriniu Lietu- 
vos centru. Ypačiai XVI-XVII amžiuje Vilniu- 
je atsiranda labai augštos vertės meno ir kultū- 
ros paminklų, kuriuos mes drąsiai galime ly- 
ginti su didžiųjų Vakarų Europos kultūros cent- 
rų paminklais. Neperdėdami galime pasakyti, 
kad Vilnius tampa pačiu gražiausiu miestu Rytų 
Europos pasienyje. Dėl gausybės ligi šių dienų 
išlikusių statybos ir meno paminklų Vilnius ir 
dabar tebėra, tarytum, gyvas muziejus, vaiz- 
džiai kalbąs apie turtingą miesto praeitį ir stip- 
rią kultūrą, kuri sklido iš jo į visas Lietuvos 
žemes. Kaip kiekvienas istorinis miestas, taip ir 
Vilnius turi savitą, tik jam būdingą vaizdą ir 
dvasią. Ta ypatingoji Vilniaus praeities dvasia 
dvelkia kiekviename miesto kampelyje ir stip- 
riai gaivina bei jungia visų lietuvių širdis. Tą 
nuostabų Vilniaus jausmą yra gražiai išreiškęs 
Petras Vaičiūnas: 

Kai eini pro Vilniaus miesto mūrus, 

Lyg visą Lietuvą širdy neši: 

Ir tą, kur jau praeity glūdi, 

Ir tą, kur spindi ateities laše... 


2. Vilniaus įkūrimo legendos 


Apie Vilniaus praeitį iki pat Gedimino lai- 
kų mums nieko nepasako jokie rašto šaltiniai. 
Tik Gediminui įsikūrus Vilniuje, kaip Lietuvos 
sostinėje, atsiranda šiek tiek žinių. Todėl papras- 


tai Vilniaus įkūrimas yra siejamas su Gedimino 
vardu. Visų mūsų atmintin yra giliai įstrigęs 
padavimas apie Gedimino sapną — Geležinį Vil- 
ką!). Šitame padavime, atsiradusiame pirmojoje 
XVI amžiaus pusėje, šitaip kalbama apie Vil- 
niaus įkūrimą. 1314 metais Gediminas atvykęs 
medžioti į tą vietą, kur Plikieji kalnai supo Vil- 
nios ir Neries santaką. Viename kalne kunigaikš- 
tis nudobęs didelį taurą. Po sėkmingos medžiok- 
lės Gediminas užsnūdęs ir jam prisisapnavęs 
Geležinis Vilkas, kuris taip smarkiai staugęs, lyg 
jo viduje būtų buvę šimtas vilkų. Vyriausias 
Gedimino kunigas Lizdeika kunigaikščiui tą sap- 
ną šiaip išaiškinęs: Geležinis Vilkas reiškiąs pilį 
ir didelį miestą, kuris būsiąs pastatytas Šventa- 
ragio slėnyje ir kalne, kur buvo užmuštas tau- 
ras, o šimtas staugiančių vilkų reiškią, kad mies- 
tas būsiąs garsus savo gyventojų garbe. Gedimi- 
nas, išklausęs tą aiškinimą, viršuje to kalno, 
nuo tada Tauro kalnu vadinamu, įsakęs pasta- 
tyti pilį; apačioje, prie aukuro, pastatęs antrąją 
pilį su bokštais ir ginamosiomis sienomis ... 


Štai ir Vilniaus pradžia. Tas padavimas ilgą 
laiką sudarė neatskiriamą senojo Vilniaus isto- 
rijos dalį; dar ir dabar jis tebesupa romantiška 
skraiste Augštutinės pilies griuvėsius. Tačiau 
jau kuris metas, kai parūpo mokslo žmonėms 
atskleisti paties seniausiojo Vilniaus paslaptį — 
norėta pažvelgti į žymiai ankstyvesnius negu 
Gedimino laikus. Deja, trūkstant šaltinių, ir ap- 
sitraukė senosios Vilniaus praeities dienos le- 
gendų miglomis... 

Kiek sena Lietuvos istorijografija, tiek pat 
toli siekia ir Vilniaus pradmenų aiškinimas. Tas 
klausimas iškilo kartu su lietuvių romėniško- 
sios kilmės teorijos atsiradimu?). Lietuvos didi- 
kai, pasitelkę to meto šviesuolius, mezgė gimi- 
nystės ryšius su romėnais. Įrodinėdami savo ir 
lietuvių tautos giminystę su senovės romėnais, 
jie ne tiktai patys ja patikėjo, bet net ir lenkus 
įtikino. Tada ambicingieji Lietuvos didikai savo 
kaimynų (ypačiai lenkų) tarpe pasijuto besą ne 
tiktai lygūs, bet net kilmingesni. Štai, žinokite: 
“Mes Romos bajorai"! Todėl visai nenuostabu, 
kad ir Vilniaus įkūrėjais imta laikyti romėnus. 
Jau XV amžiuje lenkų istorijografas Jonas Dlu- 
gošas (1415-1480 m.) neabejodamas tvirtino, 
kad Vilniaus miestą įkūrę italai, kurie, vadovau- 

jami kunigaikščio Vilijaus, buvo atvykę į šį 
kraštą. Ne tiktai pats Vilnius, bet ir palei jį te- 
kančios abidvi upės, Vilija ir Vilnia, gavę savo 
pavadinimus pagal paminėto kunigaikščio Vili- 
jaus vardą*). Vėliau tą patį kartojo ir kiti isto- 
rijografai, pvz.: Miechowita, M. Stryjkowskis 
ir kt“). Aiškus dalykas, kad tie išvedžiojimai 
tėra vaisius anais laikais labai paplitusios teo- 
rijos apie romėnišką lietuvių kilmę ir su tik- 
rove neturi nieko bendra. Be abejo, ir anksčiau 
paminėtas Gedimino sapno vilkas turi būti sie- 
jamas su Romos įkūrimo padavimu, su Romulo 
ir Remo vilke. 

Netrūko tyrinėtojų, kurie Vilniaus įkūri- 
mo garbės vainiką stengiasi skirti dar ir kitoms 
tautoms. Kai kurie Vilniaus pradininkais laikė 
skandinavus. Tokiam tvirtinimui pagrindo tarp 
kita ko buvo jieškoma XII-XIII a. islandiečio 
Snorrės Sturlesono (1178-1241) raštuose. Vieno- 
je vietoje, esą, pasakojama, kad Sturlesonas, be- 
silankydamas šiaurinės Europos dalyje, aptikęs 
skandinavų kilmės kolonistų netoli Velni, apie 
Tryk ir kitose vietose, net Lenkijoje*). Kadangi 
tų dviejų vietovių vardai turi tam tikrą garsinį 
panašumą su dviem Lietuvoje esančiais vieto- 
vardžiais, todėl imta tas vietoves identifikuoti: 
Velni sieta su Vilniumi, o Tryk — tapatinti su 
Trakais. 


Deja, peržiūrėjus Snorrės Sturlesono išleis- 
tuosius raštus, niekur nerasta T. Czackio mini- 
mos vietos apie skandinavų kolonistus Lietuvoje 
ir Lenkijoje. Bet, jei T. Czackio nurodytas šal- 
tinis ir būtų žinomas Snorrės Sturlesono raštų 
leidėjams, tai iš tos žinutės vistiek, atrodo, ne- 
būtų įmanoma lokalizuoti nei Velni, nei Tryk 
vietovių. 

Ir naujųjų laikų tyrinėtojai bandė iškelti 
skandinavinių variagų vaidmenį senojo Vilniaus 
istorijoje. Čia pirmiausia remiamasi geografine 
Vilniaus padėtimi. Išvedžiojama, kad Vilnius gu- 
lėjęs ant didžiojo variagų prekybinio kelio, jun- 
gusio Baltijos jūrą su Juodąja. Tuo keliu, ėjusiu 
Nemunu, Nerimi, Berezina ir Dniepru, variagai, 
esą,: plaukioję net iki pat Graikijos ir Vilnius 
galėjęs būti prekių perkraunamuoju punktu“). 
Lenkų geografas ir geologas, M. Limanowskis 
kelia klausimą, ar Tauro (Tur) kalno istorija 
nesanti susijusi su variagų buvimu Vilniuje, nes 
Nestoro metraštyje, kalbant apie 980 metų įvy- 
kius, minima, kad variagas Tur buvo pastatydi- 
nęs savo tvirtovę Turove, o Rovgolodas — Po- 
locke?). 

Kaipgi tat iš tiesų yra buvę su variagų bu- 
vimu Vilniuje. Istoriniai šaltiniai ir juos gausiai 
papildą. archeologinių tyrinėjimų duomenys 
mums suteikia įdomios medžiagos apie skandi- 
navų.itautų ekspansiją į slavų ir baltų kraštus. 

Danų vikingų (danų ir norvegų žodis vikingr) 
žygiai daugiausia buvo nukreipti į vakarus, o 
švedų variagų (švedų pavadinimas varingr) — 
į rytus. Jų įtakos sfera Baltijos pakraščiuose 
nėra buvusi pastovi: tiek pietiniame, tiek ir ryti- 
niame Baltijos pakraštyje danų interesai dažnai 
susikirsdavo su švedų. Danų vikingų žygiai bu- 
vo palietę Baltijos pakraščius nuo Jutlandijos, 
slaviškąjį Pamarį, Sembą, Nemuno žemupį, Kur- 
šą, net Estiją. Švedai taip pat veržėsi į Kuršą, 
Nemuno žemupį ir toliau į Prūsus, tačiau jų 
ekspansija buvo labiausiai nukrypusi į rytinės 
Europos lygumas ir toliau siekė net Kaspijos ir 
Juodosios jūros pakraščius. Tiek vikingų, tiek 
ir variagų žygiai yra buvę keleriopo pobūdžio: 
plėšiamojo, užkariaujamojo ir prekybinio. Kal- 
bant apie baltų kraštus, daugiausia tos ekspan- 
sijos buvo paliesti Baltijos pakraščiai. Čia ir vi- 
kingai ir variagai dažnai užpuldavo pajūrio gy- 
ventojus, juos apiplėšdavo ir net stengėsi tuos 
pakraščius įjungti į savo valstybės ribas. Keliose 
vietose net buvo įsikūrę skandinavų kolonistai. 
Ankstyviausia gotlandiečių ir vidurinės Švedijos 
gyventojų kolonija yra buvusi Gruobyne, netoli 
Liepojos (Kuršo). Ta kolonija egzistavo maždaug 
nuo 650 iki 800 m. po Kr“). Truso, prūsų preky- 
bos vietovėje (dab. Elbingas) IX-X amž. taip pat 
gyventa gotlandiečių ir vidurinės Švedijos ko- 
lonistų?). Viskiautuose (netoli Karaliaučiaus) 
IX-XI amž. buvo įsikūrę daugiausia danų norve- 
gų kilmės kolonistų!?). Tuo pat metu Nemunas 
su Nerimi tampa gana svarbiu prekybos keliu, 
toliau einančiu Dniepru iki Juodosios jūros ir 
vakariniais jos pakraščiais iki pat Bizantijos. 
Apie tą prekybos kelią, ėjusį Nemunu ir Neri- 
mi net nuo IX amžiaus, liudija palei tą kelią 
aptinkami sidabriniai arabų pinigai ir kiti smul- 
kūs radiniai. Net ir pačiame Vilniuje 1782 m. 
Augštutinės pilies pamatuose buvo rasta kufiš- 
kų pinigų. Tačiau tenka abejoti, kad Vilnius 
tais laikais būtų buvęs svarbiu prekybos punk- 
tu, nes ligšiol nei pačiame Vilniuje (išskyrus 
Augštutinėje pilyje surastuosius arabų pinigus), 
nei jo apylinkėse neaptikta variagų buvimo pėd- 
sakų. Net ir skandinavinės kultūros įtaka ne- 
jaučiama. Pagaliau ir M. Limanovskio iškeliamas 
Tauro (Tur) kalno pavadinimas neturi nieko ben- 
dra su vikingo Tur vardu. 


Netrūksta ir tokių, kurie Vilniaus įkūrėjais 
laiko slavus. Bene pirmuoju šios minties tėvu 
yra buvęs savo laiku žinomas slavistas, slova- 
kas P. J. Šafarikas. Jis išvedžioja, kad Vilnių 
įkūrę slavų kilmės “vilkai? (wilki — nemoksli- 
nėje literatūroje iškreiptas vakarinės slavų kil- 
ties veletų vardas; Ptolomėjas, greičiausia, juos 
vadino Uėltai). Tie “vilkai", esą, II amžiuje po 
Kristaus gyvenę šioje srityje ir iš tų “vilkų" ki- 


Žygimanto Augusto rūmai ir katedra apie 1900 metus 


lęs Vilniaus vardas. Šie P. J. Šafariko išvedžio- 
jimai neturi jokio pagrindo: II amžiuje po Kr. 
Vilniaus srityje, kaip rodo archeologiniai šalti- 
niai, dar visai negyventa jokių slavų kilmės žmo- 
nių. Tie patys veletai, kuriuos P. J. Šafarikas 
buvo atkraustęs į Vilnių bei jo apylinkes, vidur- 
amžiais, gyveno į vakarus nuo žemutiniojo Ode- 
rio“) 

P. J. Šafarikas, laikydamas Vilniaus įkūrėjais 
slavus, žinoma, neturėjo jokių politinių tikslų. 
Tačiau vėliau, lenkams okupavus Vilnių ir dide- 
lę rytinės bei pietų rytinės Lietuvos dalį, steng- 
tasi visokiausiais būdais įrodinėti tiek paties Vil- 
niaus, tiek ir užimtojo krašto slaviškumą. Tuo 
klausimu ėmė rašyti ne tiktai publicistai; į tą 
darbą buvo įjungti net mokslo žmonės, kurie, 
pamiršę mokslo objektyvumo principus, nusilen- 
kė politikos reikalavimams. Tenka apgailestau- 
ti, kad dalis net rimtų mokslo žmonių nuėjo tuo 
kreivu keliu. Nepaprastu šališkumu pasižymė- 
jo ypačiai įvairūs kraštotyriniai leidiniai. Jų tar- 
pe užima ypatingą vietą Vilniaus vadovai. Pa- 
vyzdžiu tepriminsiu Vilniaus Universiteto pro- 
fesoriaus Juliaus Kloso paruoštą stambų Vil- 


niaus vadovą, susilaukusį net kelių laidų. Vado- 
ve, pavyzdžiui, tvirtinama, kad Vilnius bei jo 
apylinkės jau priešistoriniais laikais buvęs sla- 
vų gyvenamas. Apie tai, esą, ypačiai vaizdžiai 
kalbą vietovardžiai. Tik Mindaugas prijungęs 
Vilniaus kraštą prie Lietuvos! Tačiau ir prijun- 
gus tą kraštą, slavai nenutautę, nes jų Žžemdir- 
bių kultūra buvusi augštesnė už lietuvių medžio- 
tojų (sic!) kultūrą. Ir vėliau Gedimi:o laikais, 
Vilniui tapus Lietuvos sostine, lietuviškzsis ele- 
mentas buvęs visiškai menkutis!?). 


3. Seniausios Vilniaus sodybos problema 


Klausimas, kur yra buvusi pati seniausia 
Vilniaus sodyba, iš kurios vėliau išaugo miestas, 
jau seniai suko Vilniaus praeities tyrinėtojų gal- 
vas. Per ilgą laiką susidarė net keletas teorijų. 
Viena pačių populiariausių teorijų yra ta, kur 
Vilniaus užuomazgos ir pačios seniausios pilies 
jieškoma Bokšte. Pavyzdžiui, W. Studnickis se- 
niausiojo Vilniaus jieško Bokšto pakilumoje, ties 
Vilnios upe. Jo nuomone, Gediminas nebuvęs 
Vilniaus įkūrėjas, nes dar prieš Gedimino laikus 
Bokšto kalne egzistavusi sustiprinta sodyba. Kitų 

dviejų pilių (Pilies kalne ir jo apačioje) staty- 
toju, greičiausia, jau buvęs Gediminas!*). Pana- 
šios nuomonės yra ir istorikas Vladislovas Sem- 
kovičius. Jis taip pat tvirtino, kad Bokšte, kaip 
rodąs pats vietos pavadinimas ir jos ginamoji 
struktūra, buvusi daug senesnė pilis, negu Ge- 
dimino pastatytoji vadinamajame Pilies kalne!'). 
M. Limanovskis irgi jieško Vilniaus pradmenų 
Bokšto kalne. Jo manymu, Bokšto kalno terasėje, 
išilgai Vilnią, senovėje buvusi žvejų sodyba, iš 
kurios ilgainiui išaugęs Vilniaus miestas!?). 

Nei vienas čia suminėtų lenkų tyrinėtojų, 
deja, plačiau nepagrindžia savo tvirtinimų, todėl 
jų pareikštąsias mintis tenka vertinti tik kaip 
spėliojimus. 

Jau senokai ankstyviausios Vilniaus sody- 
bos buvimas Bokšte siejamas su ten išlikusiais 
požemiais. Kaip žinia, Bokšto ir Subačiaus gat- 
vių kampe, prie pat buvusių Subačiaus vartų, 
yra išlikęs didelis pusapskritimio pavidalo bar- 
bakanas, išmūrytas iš akmenų ir stambių plytų. 
Į požemius veda ilgas koridorius. Požemių 
skliautai yra statinės pavidalo. Visa ši požeminė 
statyba iš viršaus padengta plonu žemės sluogs- 
niu. Kai kas šiuos požemius taria buvus liku- 
čiais trečiosios Vilniaus pilies, kryžiuočių sude- 
gintos 1390 metais. Inžinieriai Valickis ir Mich- 
nevičius, kurie 1907 m. tuos požemius yra tyri- 
nėję, tvirtina, jog jie esą kilę iš XIV amžiaus 
arba, greičiausia, iš XV amžiaus pradžios. Tie 
mūrai, jų nuomone, turėję priklausyti sistemai 
senosios pilies, kadaise buvusios Bokšto pakilu- 
moje!“). 

Pagaliau ir istorikė Marija Lovmianskienė 
yra linkusi palaikyti inžinierių Valickio ir Mich- 
nevičiaus tvirtinimus, nes Vilniaus miestas apie 
tų požemių buvimą tesužinojęs 1666 metais, ka- 
da jie buvę aptikti bekasant griovį ir pilant py- 
limą už Subačiaus vartų. Taigi, Lovmianskienės 
nuomone, tie požemiai negalėję įeiti į vėlyvesnių 
(XVI-XVII amž.) miesto fortifikacinių įrengimų 
sistemą!“). 

Čia suminėtos teorijos, tvirtinančios, jog 
Bokšte yra buvusi pati seniausia Vilniaus sody- 
ba ir pilis, nėra paremtos įtikinamais argumen- 
tais. Tuo tarpu mes neturime jokių duomenų, 
kurie liudytų apie priešistorinės ar ankstyvosios 
istorijos laikų sodybos buvimą Bokšto pakilu- 
moje. Savo laiku neužstatytose Bokšto vietose 
buvo nuodugniai jieškota kokių nors senosios so- 
dybos liekanų, tačiau neaptikta jokių pėdsakų“!). 
Ir, apskritai, ši vieta nei topografinių, nei stra- 
teginiu atžvilgiu negalėjo vaidinti žymesnio vaid- 
mens senojo Vilniaus istorijoje. Mūriniai pože- 
miai, esą prie buv. Subačiaus vartų, taip pat jo- 
kiu būdu negali siekti XIV amžiaus, nes tais lai- 
kais daugumas Lietuvos pilių dar tebebuvo sta- 

tomos iš medžio. Čia tenka visiškai sutikti su 
prof. J. Kloso nuomone; jis tuos požemius archi- 
tektūriniu požiūriu laiko kilusius ne anksčiau 
kaip XVI amžiaus pradžioje. J. Klosas teigia, kad 
tie požemiai turėjo būti pastatyti maždaug tuo 
pačiu metu kaip ir Subačiaus vartai ir kad jie yra 
susiję su to laikotarpio Vilniaus miesto ginamųjų 
sienų statyba. Tie požemiai yra rūpestingai pa- 
statyti, turi gerą ventiliaciją ir net šulinį, todėl 
manoma, kad juose, greičiausia, yra buvęs mais- 
to ir ginklų sandėlis!*). 

Kurį laiką jieškota seniausios Vilniaus sody- 
bos ir pilies Bekešo kalne, į pietų rytus nuo 
Trijų Kryžių. Tam pagrindą sudarė ten 1933 me- 
tais aptikta XIII — XIV amžiaus sodyba*"?). Tat 
stabtelėkime ties archeologinių tyrinėjimų duo- 
menimis?!). Kasinėjimai, vadovaujami Dr. H. 
Cehak-Holubovičienės, buvo pradėti 1933 metais, 
kada viename kalno krante įsigraužęs vanduo ati- 
dengė kultūrini sluogsnį. Bevykdant  kasinėji- 
mus 1023 ir 1939 metais buvo ištirtas apie 250 
kv. m. plotas. Pati sodyba, atrodo, yra buvusi ne- 
maža. Nors lietaus vanduo yra sunaikinęs gana 
didelę senosios sodybos dalį, tačiau sodybos pėd- 
sakų dar aiškiai matoma maždaug 1 ha plote. 
Kasinėjimų metu susidurta su būdinga ankstyvo- 
sios istorijos laikų sodybos medžiaga. Kultūrinia- 
me sluogsnyje, kurio storis vietomis siekė net 
per 40 cm, surasta kad ir nedaug, bet vis dėlto 
vertingos medžiagos tos sodybos praeičiai nu- 
šviesti. Bene daugiausia aptikta keramikos lieka- 
nų. Molis puodams lipdyti dažniausiai specialiai 
maišytas su smulkiu graužu. Daugumas puodų 
žiesti. Molinių indų formos neįvairios. Daugiau- 
sia vyrauja žemi pilvoti puodai trumpu išlenktų 
kakleliu. Ta puodų forma, Holubovičiaus many- 
mu, esanti gana būdinga rytinėms Vilniaus kraš- 
to sritims ir apskritai XII — XIII amžiaus ryti- 
niams slavams. Be to, aptikta ir ąsočių liekanų. 
Vyraująs raštas — vinginis. Jis, Holubovičiaus 
galva, taip pat esąs būdingas ankstyvosios istori- 
jos laikų slavų keramikai ir kalbąs apie stiprią 
rusų kultūros įtaką“*). Rečiau sutinkamas orna- 
mentas, susidedąs iš brūkšnių ir įspaustų duobu- 
čių. Pagaliau surasta viena puodo šukė, pagra- 
žinta spaudiniu raštu. 

Iš kitų radinių tenka priminti geležinį bal- 
tiško tipo raktą, vieną žalvarinį raktą, geležinę 
sagti. geležinius peilius ir geležinio pentino dalį. 
Pagoliau paminėtinas toje sodyboje surastas vie- 
nas geležinis kryžiuočių tipo strėlės antgalis. 


Kaip kiekvienoje sodyboje, taip ir šioje, ap- 
tikta naminių ir medžiojamųjų gyvulių kaulų. 
Iš jų mes sužinome, kad šios sodybos gyventojai 
augino arklius, galvijus, kiaules ir avis. Maisto 
ištekliams papildyti dar buvo medžiojami šernai, 
elniai ir taurai. Aptikta paukščių ir žuvų kaulų. 


Pagaliau surasta suanglėjusių rugių ir kviečių 
grūdų. Visi šio pobūdžio radiniai meta kiek švie- 
sos į Bekešo kalno gyventojų ūkio formą. 

Kasinėjimų metų, Holubovičiaus tvirtinimų, 
buvę surasta liekanų kažkokios statybos iš me- 
džio, molio ir akmenų. Vieno sudegusio  rąsto 
fragmentas buvęs net keliolikos metrų ilgio ir 
per 20 cm storio. Ant to medžio ir netoliese jo 
buvusi aptikta akmenų grupė ir stipriai degto 
molio liekanų. Be to, ten susidurta su liekanomis 
ugniakuro, kuris buvęs krėstas iš molio ir apdė- 
tas akmenimis. Ugniakuro molyje surastas gana 
giliai įstatytas visai gerai išlikęs molinis puodas. 
Pagal tuos likučius Holubovičius spėja, kad Be- 
kešo kalne būta trobesių, pastatytų iš akmenų, 
medžio ir molio?'). Deja, iš tokio migloto apra- 
šymo visiškai neįmanoma spręsti nei apie tų sta- 
tinių išvaizdą, nei jų pobūdį. 

Bekešo kalno sodybos tyrinėtojai, atrodo, yra 
padarę daugoka drąsių išvadų. Pirmiausia tvirti- 
nama, kad ta sodyba turėjusi ginamąjį pobūdį, 
kad čia buvusi Kreivoji pilis, kurią kryžiuočiai 
sudegino 1390 metais. Tvirtinimas daugiausia 
remiamas tereno savybėmis: esą, kalnas esąs pa- 
kilęs nuo Vilnios vandens lygio apie 50 metrų ir 
kad ši vieta, iš visų pusių sunkiai prieinama, la- 
bai tikusi sustiprintai sodybai įsikurti. Tačiau, 
gerai įsižiūrėję į to kalno topografinę padėtį, ma- 
tome, kad ta vieta neatitiko ano meto strategi- 
nius reikalavimus piliai statyti. Tik nuo Vilnios 
pusės tas kalnas yra buvęs saugus. Šiaip viršuje, 
pačioje dauboje, nematyti jokių pylimų ar grio- 
vių pėdsakų. Ir kasinėjimų metu, kaip minėta, 
nerasta pilies statybos liekanų. Pagaliau, jei čia 
būtų buvusi Kreivoji pilis, kaip teigia p. Holu- 
bovičiai, be abejo, turėjo būti surasta daug gink- 
lų liekanų, ypačiai strėlių antgalių. Visi dabar 
turimieji duomenys aiškiai kalba, kad Bekešo 
kalne nėra buvę pilies, bet čia tėra buvusi pa- 
prasta XIII — XIV amžiaus sodyba, neturėjusi 
didesnės reikšmės Vilniaus užuomazgai. 


Baigdami Bekešo kalno tyrinėjimų apžval- 
gėlę, negalime tylomis nuleisti aiškiai tendencin- 
gų p. Holubovičių išvadų, kur kalbama apie tos 
sodybos gyventojų tautybę. Jie išvedžioja, kad 
medžiaginė tos sodybos kultūra esanti mišri — 
baltiška ir slaviška su pastarosios persvara. Ypa- 
čiai keramika liudijanti apie stiprią slavų, resp. 
rusų įtaką. Vien tiktai pagal keramiką, pagra- 
žintą vinginiu raštu, jokiu būdu negalima dary- 
ti taip toli siekiančių išvadų. Tiesa, vinginis raš- 
tas buvo labai paplitęs slavų kraštuose, tačiau ta- 
me pačiame laikotarpyje aptinkama lygiai taip 
pat ornamentuotos keramikos kitose Lietuvos 
dalyse, kur vyrauja grynai lietuviška kultūra ir 
kur apie bet kokią slavų įtaką negali būti jo- 
kios kalbos. 


4. Vilnius priešistoriniais laikais 


ž Iš šios apžvalgos matome, jog apie Vilniaus 
užuomazgą nieko nepasako jokie istoriniai šalti- 
niai. Nedaug šviesos meta ir Bekešo kalno kasi- 
nėjimai. Tad, norėdami išnarplioti šį painų klau- 
simą, turime kviestis talkon proistorės mokslą. 
Kad Vilnius ir jo apylinkės buvo gyvenamos 
žmonių priešistoriniais laikais, turime neabejo- 
jamų duomenų. Muziejuose yra saugojama Vil- 
niuje aptiktų radinių net nuo naujojo akmens 
amžiaus (apie 2000 m. pr. Kr.), tačiau, deja, ne- 
turime tikslesnių žinių apie jų radimo vietą ir 
aplinkybes. Tai tėra atsitiktinio pobūdžio radi- 
niai, neturį didesnės mokslinės vertės. Deja, tiek 
Vilnius, tiek ir jo apylinkės, archeologiniu at- 
žvilgiu labai maža tetyrinėta. Tik 1933 ir 1939 
metais, kaip minėta, buvo atlikti bandomojo po- 
būdžio kasinėjimai Bekešo kalne ir 1940 me- 
tais — Gedimino kalne. Pastarieji kasinėjimai 
yra suteikę mums nemaža svarbios medžiagos 
priešistorinei ir ankstyvosios istorijos laikų Vil- 
niaus praeičiai nušviesti. Gedimino kalne aptik- 
ta tuo tarpų pačios ankstyviausios Vilniaus so- 
dybos ir pilies liekanų. 


Tat trumpai susipažinkime su kasinėjimų 
duomenimis. 

1940 metais, vykdant Augštutinės pilies 
konservavimo ir restauravimo darbus, šiauri- 


nėje kalno dalyje buvo atlikti bandomieji kasi- 
nėjimai, kuriems vadovavo Dr. Elena Holubo- 
vičienė“). Lėšų tiems darbams skyrė Darbo 
Birža ir Vilniaus Miesto Muziejus. Kasinėta nuo 
rugpjūčio 31 d. iki lapkričio 2 d. imtinai. Ištir- 
tas 95 m? plotas. 

Tyrinėtoje vietoje prie buv. šiaurinio bokš- 
to pamatų ir ginamosios sienos susidurta su sto- 
ru kultūriniu sluogsniu. Iš viso čia aptikta net 
20 įvairių laikotarpių sluogsnių, pradedant prieš- 
istoriniais laikais ir baigiant viršutiniuoju da- 
barties  sluogsniu.  Priešistorinis kultūrinis 
sluogsnis aptiktas pačioje apačioje, ant kalno 
įžemio, susidedančio iš geltono smėlio su aiš- 
kiais oršteino pėdsakais. Deja, šis seniausias 
kultūrinis sluogsnis gulėjo nebe savo pirminėje 
vietoje. Apie tai liudija vietomis susimaišę įvai- 
rių laikotarpių radiniai. Pavyzdžiui, apatinėje 
sluogsnio dalyje surasta primityvaus darbo, ran- 
komis lipdytų puodų šukių, o viršutinėje daly- 
je, kartu su vidurinio geležies amžiaus (V-VIII 
a. Kr. g.) radiniais, susidurta su ankstyvosios is- 
torijos laikų keramikos liekanomis. Tas dviejų 
skirtingų laikotarpių radinių susimaišymas te- 
gali būti aiškinamas tuo, kad tas seniausias kul- 
tūrinis sluogsnis dėl kurių nors priežasčių, grei- 
čiausia, vandens paplautas, nuslinko iš augštes- 
nių kalno dalių į šiaurinę pilies kiemo nuolai- 

VILNIAUS AUKŠTUTINES PILIES PLANAS 


CO — PILIES MŪROSIENŲ LIMUČIAI 


ESS — 1938-39 METŲ KASINĖIIMAI 
Iškižki — 1940 METŲ KASINĖJIMAI 


a AE LA MTAR. 


dumą. Manoma, kad tas nuslinkimas įvyko anks- 
tyvosios istorijos laikais??). 

Dabar meskime trumpą žvilgsnį į pačius se- 
niausius, priešistorinius Gedimino kalno radi- 
nius. Radinių pobūdis aiškiai liudija, kad prieš- 
istoriniais laikais čia yra buvusi sodyba. Kaip 
Bekešo kalne, taip ir čia, surasta naminių ir 
laukinių gyvulių kaulų: galvijų, kiaulių, šer- 
nų, bebrų ir kt. Iš kitų sodybos būdingų radi- 
nių tenka paminėti anglis, sudegusių medžių lie- 
kanas ir ugnyje apdegusius molio gabalus su me- 
džio įspaudais. Iš tų likučių sprendžiama, kad 
kasinėtoje vietoje yra buvęs medinis pastatas, 
pastatytas iš nestorų netašytų rąstų. Pastato sie- 
nos buvo apkrėstos moliu. Deja, iš kasinėjimų 
metu aptiktų negausių liekanų nieko negalima 
spręsti nei apie sudegusio pastato dydį, nei apie 
jo išvaizdą bei pobūdį. 

Kiti sodyboje aptikti radiniai daug ryškiau 
nusako gyventojų kultūrą. Prie pačių anksty- 
viausių Gedimino kalno gyventojų kultūros lie- 
kanų tenka priskirti primityvaus darbo kerami- 
ką, surastą giliausiai esančiame sluogsnyje. Pa- 
gal puodų lipdymo techniką ir paviršiaus pagra- 
žinimo būdų, keramika skirstoma į dvi grupes. 
Pirmajai grupei priklauso puodai, padaryti iš 
gana blogo molio su stambaus smėlio priemaiša. 
Puodai lipdyti rankomis, dar be žiedžiamojo ra- 
to. Pudų sienelės yra arba stačios, arba šiek 
tiek išgaubtos. Dugno skersmuo siekia apie 17 
cm. Šios grupės puodų paviršius nelygus, daž- 
niausia grublėtas ar papuoštas pirštų nagų 
įspaudais (pav. 3: 1-6). Antrosios grupės puodai 
taip pat nežiesti, bet jie lipdyti iš kiek geresnio 

molio, turinčio mažiau smėlio priemaišos. Jų pa- 
viršius lygesnis, šonai daugiau išgaubti ir kraš- 
tai labiau išlenkti į lauko pusę. Surastas vienas 
gana gerai išlikęs miniatiūrinis puodukas (pav. 
ES 20) 


Keramikos liekanų amžiaus nustatymas su- 
daro nemaža sunkumų, nes paminėto tipo puo- 
dų formos ir ornamentavimo būdas išliko nedaug 
tepasikeitęs gana ilgą laiką. Lygiai tokios pat 
keramikos grublėtu paviršiumi ir nagų įspaudų 
pagražinimu surasta Rytų Lietuvos piliakalniuo- 
se*7), Guduose ir Latvijoje. Šio tipo keramika 
labiausiai buvo paplitusi prieškristiniame gele- 
žies amžiuje, tačiau pagražinimo būdas, kaip ro- 
do naujausieji piliakalnių tyrinėjimai Latvijoje, 
dar tebebuvo vartojamas senajame (I-IV a. po 
Kr.) ir viduriniame geležies amžiuje (V-VIII a. 
po Kr.)“*). Taigi, labai galimas daiktas, kad bent 
dalis Gedimino kalne surastos primityvios ke- 
ramikos siekia pirmuosius amžius po Kr., tačiau 
tuo tarpu šios prielaidos dar negalime patvir- 
tinti, nes tame seniausisame kultūriniame sluogs- 
nyje nerasta kitų aiškiai datuojamų senojo ge- 
ležies amžiaus senienų. Kadangi daugumas tame 
sluogsnyje aptiktų radinių priklauso viduriniam 
geležies amžiui (V-VIII a. po Kr.), t-i ir šią pri- 
mMityvią keramiką, greičiausia, tenka priskirti 
tam laikotarpiui. Toki tos keramikos datavimą 
gali paremti ir tas faktas, kad lygiai tokios pat 
keramikos su grublėtu paviršiumi randama ir 
rytinės Lietuvos kapinynuose. Pavyzdžiui, ano- 
loginės keramikos aptikta V-VI amžiaus Andže- 
jovcų pilkapiuose, Vileikos aps.?*). 


Kiti radiniai padeda daug aiškiau nustatyti 
sodybos amžių. Prie tokių senienų pirmiausia 
tenka priskirti žalvarinę juostinę apyrankę pla- 
tėjančiais galais (pav. 4: 2). Šios apyrankės te- 
išlikusi pusė. Šoniniai apyrankės kraštai įlenkti, 
per vidurį išilgai eina siaura ir žema iškyla. 
Apyrankės galai buvo papuošti po dvi įkaltų 
akučių poras. Apyrankės pjūvis galuose trikam- 
pis, vidurinėje dalyje — plokščiai iškylas. Gi- 
miningų apyrankių surasta Koku Muiža (Latvi- 
joje) ir jos priskiriamos VI-VIII amžiui??), 


Maždaug tam pačiam laikotarpiui priskirti- 
ma ir žalvarinė įvija (pav. 4:4). Ji padaryta iš 
trikampio pjūvio 2mm storio vielos ir turi tris 
apvajas. Tokių pat įvijų randama vidurinio ge- 
ležies amžiaus kapinynuose, įvairiose Lietuvos 
vietose. 


Iš geležinių to paties laikotarpio dirbinių 
paminėtina: pentinas, yla ir peilis. Pentinas (pav. 
4: 6) padarytas iš vieno keturkampės geležies 
gabalo. Pentino galai atlenkti, smaigalys trum- 
pas. Giminingų vidurinio geležies amžiaus penti- 
nų surasta Mingfen I, Ortelsburgo aps., Rytprū- 
siuose*!). Visai tokio pat tipo yla (pav. 4: 1) su- 
rasta VI-VII amžiaus Karmazinų kapinyne, Mai- 
šiagalos vls.3?). 


Pagaliau tenka priminti penkis čia surastuo- 
sius molinius varpstelius. Jų forma dvejopa: vie- 
ni yra cilindriniai su iškyla per vidurį (pav. 4: 
7), kiti — dvigubos nupjauto kūgio pavidalo (pav. 
4: 5). Ypačiai cilindrinės formos varpsteliai bū- 
dingi viduriniam geležies amžiui. Jų randama 
ne tiktai sodybose, bet ir rytinės Lietuvos kapi- 
nynuose*š). 


Iš šios trumpos radinių apžvalgos matome, 
kad daugumas jų priklauso viduriniam geležies 
amžiui. Taigi, pagal dabar turimus kasinėjimų 
duomenis ankstyvosios Gedimino kalno sodybos 
pradžią galime nukelti vėliausiai į V amžių. Ta 
sodyba egzistavo visame viduriniame geležies 
amžiuje (V-VIII a. po Kr.). Čia visi suminėti 
radiniai yra grynai baltiško tipo ir daugumas 
jų priklauso rytinės Lietuvos kultūrinei grupei. 
Etniškai ši kultūra priskirtina tiesioginiams lie- 
tuvių protėviams. 


Bespręsdami tolimesnį Gedimino kalno gy- 
venamumo klausimą, susiduriame su tam tikro- 
mis kliūtimis. Pats neaiškiausias laikotarpis yra 
nuo IX iki XIII amžiaus. Tyrinėtoje vietoje, de- 
ja, neaptikta pereiginio kultūrinio sluogsnio tarp 
vidurinio geležies amžiaus ir ankstyvosios isto- 
rijos laikotarpio. Tačiau atskirų naujojo geležies 
amžiaus (800-1200 m. po Kr.) radinių, kad. ir 
labai nedaug, vis dėlto surasta. Iš to galima 
spręsti, kad kalne ir toliau buvo gyvenama, tik 


Keramikos likučiai, surasti giliausiame 
Augštutinės pilies sluogsnyje. 


Vidurinio geležies amžiaus radiniai. 

to laikotarpio kultūriniai sluogsniai, greičiausia, 
lietaus paplauti ar dėl kitų kurių nors priežas- 
čių galėjo sunykti. Be to, kaip matėme, bando- 
mieji kasinėjimai buvo atlikti labai mažame plo- 
te. Gal kurioje nors Gedimino kalno dalyje ir 
yra išlikęs nepaliestas to meto kultūrinis sluogs- 
nis, kurio ištyrimas, be abejo, padėtų tą klausi- 
mą išaiškinti. Deja, tos viltys yra menkos. Ten- 
ka apgailestauti, kad bevalant griuvenas įvai- 
riose kalno vietose ir atkasant pilies statybos 
liekanas, iš pradžių neatkreipta reikiamo dėme- 
sio į kultūrinį sluogsnį. Konservatoriai, norėda- 
mi ištirti mūrinės pilies sienas, leido nukasti 
palei jas ir kitose kalno dalyse daug žemės. Ne- 
tenka abejoti, kad vienur kitur buvo paliesti ir 
sunaikinti kultūriniai sluogsniai?*). Tik bevalant 
gyvenamojo namo griuvenas pačiame jo viduje 
ir palei namo sienas, 1938-1939 m. vakarinėje 
gyvenamojo namo pusėje buvo atlikti archeolo- 
giniai tyrinėjimai, kuriuos vykdė Varšuvos Uni- 
versiteto profesorius Vladimiras Antonievičius ir 
Alena Kietlinskienė. Deja, tų kasinėjimų rezul- 


1) Geležinio Vilko padavimo minimas XVI pradžios 
visuose platesniosios Lietuvos kronikos variantuose. Vė- 
liau jį mini Bychovco kronika, M. Stryjkovskis, Gvag- 
nini, Kojalavičius ir kt. 

2) Plačiau apie tai: J. Puzinas, Lietuvių kilmės teo- 
rijos amžių būvyje. Literatūra. Lietuvių literatūros me- 
no ir mokslo metraštis. Chicago 1950, p. 193-244, 


3) J. Dlugosz, Dziejow polskich ksiąg dwanašcie. 
Tom III. W Krakowie 1868, p. 447. 


4) M. Stryjkowski, Kronika polska, litewska, žmudzka 
i wszystkiej Rusi. Tom. I. Warszawa 1846, p. 49. 


5) Tą žinutę paskelbė T. Czackis iš rankraščio, esan- 
čio Kopenhagos bibliotekoje: T. Czacki, O litewskich i 
polskich prawach, o ich duchu, žrėdach, związku i o 
rzeczach zawartych w pierwszym Statucie dla Litwy, 
1529 roku wydanym. Wydanie Kazimierza Turowskiego. 
W Krakowie 1861, p. 16, išnaša 5. 


6) Julijusz Klos, Wilno. Przewodnik krajoznawezy. 
Wydanie drugie. Wilno 1929, p. 18. 


7) M. Limanowski, Najstarsze Wilno. Wilno į Ziemia 
Wilehska I (1930) 131. 


8) B. Nerman, Funde und Ausgrabungen in Grobina 
1929. Congressus Secundus Archaeologorum Balticorum. 
Riga 1931, 195-206; tas pats, Fynden fran Grobin i Lett- 
land i Statens Historika Mureum. Katalog Nr. 4. Stock- 
holm 1930; tas pats, The Grobin Finds' Evidence of the 
First Incorporation of Gottland under the Svea Kingdom. 
Acta Archeologica III: 2 (1932) 157-167; tas pats, Swe- 
dish Viking Colonies on the Baltic. Eurasia Septentriona- 
lis Antigua IX (1934) 357-380. 


9) K. Langenheim, Spuren der Wikinger um Truso. 
Elbinger Jahrbuch 11 (1933) 262 tt; Bruno Ehrlich, Der 
wikingisch — preussische Handelsort Truso, 1. c. 14 
(1937) 1 tt; W. Neugebauer, Das wikingische Graber- 
feld in Elbing. Altpreussen 3: 1 (1938) 2-6; tas pats, 
Das wikingische Graberfeld von Elbing-Neurstaedterfeld 
und die Lage Trusos, Bericht ueber die Kieler Tagung 
1939. Neumuenster 1944,:154-161. 

tatai ligšiol dar nepaskelbti, todėl neturime jo- 
kių žinių, kas tyrinėjimų metu buvo surasta. 

Kasinėjimai Gedimino kalne, kaip matome, 
šiek tiek praskleidė priešistorinio Vilniaus užuo- 
dangą. Tačiau Gedimino kalnas, be abejo, tesu- 
darė mažą priešistorinės sodybos dalį. Greičiau- 
sia, kalne tėra buvusi sutvirtinta sodyba, kur 
telktasi pavojų metu. XIII amžiuje, Mindaugo 
lsikais, kaip rodo kasinėjimų duomenys, kalne 
jau yra buvusi medinė pilis. Labai galimas daik- 
tas, kad ta Vilniaus pilis, pastatyta gerai parink- 
toje strateginėje vietoje, galėjo būti viena svar- 
besniųjų, jei ne pati pagrindinė, Mindaugo pi- 
lis. Paprastai tiek priešistoriniais, tiek ir anks- 
tyvosios istorijos laikais prie pilies glaudėsi ir 

VILNIUS ŽYDŲ POEZIJOJ 


Nuo Gedimino laikų Lietuvos sostinė buvo sutraukusi daug žydų. 
Vilnius jiems pavirto antrąja Jeruzale. Apie jo reikšmę pereitais amžiais 
N. šapira sako: “Vilnius tada turėjo didžiausius talmudistus ir didžiausius 
paskutinių šimtmečių tikybinius autoritetus, lėmusius visą tikybinį žydų 
gyvenimą". Ne veltui vienas jų rašytojas, R. A. Braude, šaukė: “Iš Lie- 
tuvos žemės išeis Dievo žodis ir mokslo šviesa — iš Vilniaus miesto". 

Be religinės įtakos, Lietuvos sostinė pavirto žydų minties gyvenimo ir 
kūrybos židiniu visam pasauliui. N. šapira sako ta prasme: “Kadangi 
Lietuvos žydai dėl ypatingų savo gabumų paskutiniais šimtmečiais įvairių 
žydų tautos dalių tarpe yra įsivyravę kultūros srityje, tai jų dvasinis 
centras, Vilnius, savaime virto žydų gyvenimo ir kūrybos centrine vieta 
— tikra Lietuvos Jeruzale, ko nesusilaukė nė vienas kitas žydų apgy- 
ventas miestas". 

Tarp kita ko, naujoji hebrajų literatūra pradžią gavo Vilniuje, kuris 
pasiliko tos literatūros centru. j 

Daug garsių žydų rašytojų gimė Lietuvos sostinėje arba ten persi- 
keldavo gyventi. Jų prisirišimas prie šio miesto randa gilią, mistišką 
išraišką daugelyje jų romanų, apysakų, poemų, eilėraščių. 

Čia mes paduodam keletą tų gaivalingų ir mistiškų meilės balsų. 
Vieni jų, kaip Z. Šneiuro malda, pasiekia senovės žydų poezijos stiprumą, 
jautrumą ir gražumą. Tai tikras kenčiančios ir mylinčios širdies žodis 
senajai Lietuvos sostinei — sumindžiotai močiutei, 

“Vilnius naujojoj žydų poezijoj"'. Vertimai yra M. Evenšteino ir St. 
Anglickio, išskyrus vieną. —Redakcija. 


DNŽALL DAS UZ NSA 


ASTA SAS 


Kaip myliu tave, sena močiute, sumindžiotą ir kenčiančią! 

Kas sudraskė tavo plačią priejuostę ir kas tavo plaukų su- 
šukavimą sutaršė? 

Buvai garsi, kaip Jeruzalė, ir josios likimo sulaukei. Mir- 
ties baimė tave apsupo, ir kova aplink tave siauste siaučia. 

Sužeistieji savo krauju skaidrų Neries vandenį sudrumstė. 
Legijonai tave aptvino. Tu armotų sutrypta. 

Tavo didis nusiminimas mane nugalėjo, ir aš meldžiuosi 
tyloj, kai mano siela suvirpėjo, tavo aimanavimą išgirdusi: 

— Močiutė mano, kas tau atsiųs guodžiantį taikos krašto 
pasiuntinį! 

Tegul jis pakyla į šventovės kalno viršūnę, kad pašvaistės 
gaisruose pilys raustų ir iš ten pasklistų jo pranašiškas balsas 
į tavo gražiuosius slėnius, ir jis sušuktų balsiai ir garsiai: 

“Guoskis, guoskis, mano tauta ir miestas, mano motinėle, 
paguoda tau. 

“Apsigaubk savo galvos šydu ir apsijuosk savo priejuoste. 


"Liepk savo muzikantams, tegul užtempia nutrauktas sty- 
gas, ir kantriai tegieda balsu: Palaiminti grįžusieji!? 


II BVIRR SAV LISNMI JAU, 


N. Grinblatas 


Į Tave, Vilniau, mes slinkome, pas Tave mes visuomet 
jieškojome globos ir paramos; Tavo rūmuose visuomet gyveno 
ir gėrėjosi mūsų tautos didžioji dvasia. Didysis bokštas Tavo 
augštame pilies kalne, Lietuvos didžvaldžio Gedimino Didžiojo, 
mums kaip žiburys mirgėjo iš mūsų Lietuvos miestelių ir ža- 
dėjo, kad Tavyje, senovės burtų mieste, mes ne sočio, ne lai- 
mės, ne poilsio, bet dvasią, troškimą, mintis, svajonę rasime,— 
ir mes čionai atėjom ir iš Tavo dvasios šaltinių gėrėm, ir mu- 
myse dygo Mesijo ilgėjimasis. 

O, Tu, Lietuva - Jeruzale! Kokios gijos buvo audžiamos 
nuo Tavęs ligi toli į rytus — lig Jeruzalės! 

Tavyje, svajonių mieste, kur lietuviai senieji, tie stipruoliai, 
savo puikų gyvenimą leido, ir žydai kankiniai poilsio rado, 
auksinius siūlus audė ateičiai šviesiajai — Tavyje, Vilniau, 
naujos svajonės iškilo, žydų tauta išdrįso savo pančius sutrau- 
kyti, lietuvių tauta nutarė jungu sunkiuoju nusikratyti. Ir Vil- 
niaus miesto motinėlės skreite broliai svetimi ir kankinami vie- 
nas kitam rankas ištiesė ir ištikimi būti prisiekė. 

Vilniau, Tu plakdini žydų ir lietuvių širdis, šaukia liūd- 
nieji Tavo keliai, plevėsuoja Tavo rūmuose tuose senuose spar- 
nai sulaužyti, šaukia rage tame paslaptingame kažkoks skar- 
das pranašaujantis: 

Lietuvos Jeruzalė išvaduota bus jos akmens apleistieji 
bus nuversti! Ir šaukia, ir trimituoja tuosius Lietuvos sūnus! 


Verte I. Kisinas 


KSS LSA LM YiN/ASS TU 


VK 1 bžašis kais 


(Ištrauka iš poemos “Vilnius") 


Esi psalmynas tu, ant geležies ir molio išrašytas; 

Kai į siauras kabališkas gatves nusirita mėnulis, 

Kiekviena plyta stojasi malda, kiekviena siena — giesme. 
Ir tas išbaltintas puikumas šventą šiurpą sukelia. 

Liūdesys tavo džiaugsmas yra, kaip chore yra džiaugsmas, 
Iš gilybių suvirpantys basai, tavo šventė—laidotuvės. 

Ir neturtas ryškia spinduliuoja paguoda. 

Lietuvoj tu esi išdabintas rūstus talismanas, 

Praeities samanosna iš seno įaugęs. 

Visi akmenys — šventuosios knygos, visos sienos—pergamentas 
Prirašytos slaptingų ženklų ir nakties glūdumoje išvyniotas. 
Ir senoj sinagogoj tas, kuris šiaip tiktai vandenį neša, 

Savo veidą į augštį pakėlęs, seka žvaigždynus ... 

0—— 


Kaip siauros gatvės, žydai tavo rūstūs, į 
Bežadės kaktos jų, kaip plačios sinagogų svenos 

Ir antakiai apkerpėję, kaip stogai griuvėsių. 
Esi psalmynas tu laukuose išrašytas — 
Dainuoju tau, kaip varnas, mėnesio šviesoj, 
Nes saulė Lietuvai dar neužtekėjo. 


MYLIU TAVE, O VILNIAU ... 


"AMT AEG Ol idis mia LAS 


(Iš poemos “ Vilnius" ). 


Myliu tave, o Vilniau, visa siela, 
Visais širdies gelmių jausmais. 
Myliu pavasarį, kai atsigauni, 

Ir vasarą, kai skesti žalumynuose ir dulkėse. 
Myliu tave ir rudenį, 

Kada tave apgaubia 

Tas liūdesys ir gedulas, 

Kuriems nerasi niekur lygaus. 
Myliu ir žiemą, 

Kai skęsti snieguose, 

Ilgėdamas pavasario, kaip atpirkėjo; 
Myliu — dienom niūuriom 

Ir šypsančiom dienom pavasarį, 
Šaltom naktim bežvaigždėm, 

Kaip ir baltosiom mėnesienom. 
Myliu tave širdinga meile 

Ir negaliu su tavim skirtis. 

Viena mintis jau slėgia 

Ir kruvina man širdį, 

Kad tai įvyktų, 

Kad aš, pirmasai tavo dainius žydas, 
Galėčiau skirtis su tavim, 

Kad aš tave apleisčiau. 

Viena mintis jau slėgia 

Ir kruvina man širdį, 

Nes tu giliai širdin įaugai. 

Kaip miela mano mylimoji, 
Brangus esi man, Vilniau. 


222 


V-PLAN I AT0-S G ESTE AGS 


LZ Sio Calkiis 


Senom gatvelėm žydų aš klajojau, 
Fantastiškai suktom, siaurom ir iškraipytom, 
Ir keistas liūdesys man širdį sužalojo. 


Paniurę nebyliai ten mūrai, žygiais išrašyti 

Senų laikų, į mane kuklia kalba prašnekėjo 

Apie anas darbščias kartas, kur dėdamos ant 
(plytos plytą. 


Išvarė mūrus tuos ir sinagogas, kuriose, sako, 
Kadaise Toros didelė šviesų šviesa žibėjus, 
Kurios stiprybė po šiai dienai neišseko. 


Tos amžinos šviesos ugnis į mano širdį įsiliejo 
Ir įžiebė tenai senovės supratimą, 
Tą ugnį, kur krūtinėj mano vis didėja. 


Kaip jieroglifais išpiešti paniro geltoni ritinai, 
Į mane žiūri sutrūukinėję plytos, 
Pasakiškas senos gadynės padavimas. 


Tos plytos kalbą tęsė ten nedasakytą 
Ir slėpė pasakų savų didžiulį lobį, 
Suspėjusių dabar pavirsti mitu. 


Sukrypusios ten seno mūro trobos 
Nykumo antspaudu jau pažymėtos 
Ir mūsų laikui paliktos senatvėje be globos... 


Senos gadynės padavimų užkerėtas, 
Ėjau tolyn ir vis tolyn gatve, 
Kaip mano mintys nesustodamos ant vietos, 


Lyg būtų gatvės tos užbūrusios mane, 
Tų žydiškų gatvelių kuklusai siaurumas, 
Gatvelių dvelkiančių giesmių giesme. 


Ir mano sielą nusvėrė kažkoks sunkumas 
Į praeitį, sustingusią pelėsiuose, 
Į seno geto šventą paprastumą ... 


EASA ULINILS VYKSMAS 


L TLO RJ OS -PLLOSOEKYT JA 


BR. STOČKUS 


(Tęsinys) 


Tačiau būtų neteisinga nematyti antgamti- 
nių faktorių arba antgamtinių jėgų veikimo is- 
torijoj. Iš Apreiškimo žinome, kad Dievas daly- 
vauja asmens veikime, nepanaikindamas jo lais- 
vės, kad gali keisti išvidines, net išviršines to 
veikimo sąlygas. Kadangi bendruomenės gyve- 
nimas susideda iš asmenų (arba individų) vei- 
kimo, tai augščiau minėtą tiesą turime pagrindo 
išplėsti į bendruomenės gyvenimą ir visuotinį is- 
torijos vyksmą. Apreiškime taip pat kalbama apie 
pikta. Piktas gali būti suprantamas ne tik kaip 
metafizinė bendra sąvoka, bet ir kaip personi- 
fikuota jėga, galinti daryti įtakos žmonių veiks- 
mams. Teisinga manyti, kad antgamtinė perso- 
nifikuota pikto jėga veikia socialiniam gyveni- 
me ir visoj Žmonijos istorijoj. Įsižiūrėję dau- 
gelį visuotinojo gyvenimo faktų, kartais su nuo- 
staba turime pripažinti, kaip sunku juos 
išaiškinti grynai gamtinėmis sąlygomis ir prie- 
žastimis, ir tenka priimti kitokių negu gamtinių 
jėgų veikimą. Ir tai esama reiškinių, tekančių 
iš metafizinių gėrio šaltinių, ir reiškinių, kuriuos 
sukelia negamtinės pikto jėgos. Šitoks teigimas 
"nėra grįžimas į naivią gamtos jėgų personifika- 
ciją nė primityvią mitologiją, jis yra viena iš- 
vada iš spiritualistinių ir krikščioniškų pažiūrų. 
Šiandien žmogus jau nedreba prieš jokias gam- 
tos jėgas, jis pralaužęs net labai sunkiai priei- 
namas gamtos paslaptis. Bet iš to džiaugsmo 
gavosi mažiau negu laukta. Beveik sykiu su nu- 
sivylimo balsais bendra pasauline situacija, ne- 
paisant pasiektų laimėjimų, ateina ir įsitikini- 
mas, kad pasaulio likimą lemia ne tik mokslas 
ir protu suvokiami dalykai. Giliau įsiklausę tu- 
rime pripažinti savo priklausomybę nuo kai ku- 
rių mistinių jėgų, kurios nepermatomai valdo 
žmonių ir bendruomenių likimą. “Yra pasauly 
daiktų, kurių jūsų filosofai nesapnavo". 


Istorijos vyksmo irracionalumas 


Nei individo būtis, nei bendruomenės gy- 
venimas nėra grynai gamtinis vyksmas, kurio 
sąlygas nustatytų tik fizinės jėgos ir biologiniai 
instinktai, kaip yra gyvulių pasauly. Tiesa, kad 
maisto jieškojimas ir turtų siekimas ne tik kėlė 
karus ir vedė į civilizacijos žygius, bet apskritai 


buvo svarbiausia varomoji jėga pasaulio istorijoj. 
Pagal istorinį materializmą, tai buvo vienintelė 
jėga. Bet čia ir yra skiriantis punktas. Žmogus 
nėra tiktai gamtinis padaras. Pirmoji civilizaci- 
jos sąlyga — išsivadavimas iš artimiausių ma- 
terialinių rūpesčių ar bent laikinas jų patenki- 
nimas. Nuo čia prasidėjo kelias beveik neribotų 
galimybių; daugelis jų — menas, muzika, religi- 


ja — nieko bendra neturi su gamtiniais reika- 
lais. Materializmo pagrindinė socialinė ir isto- 
rinė jėga — luomų kova,— kai kur moderniniam 


pasauly jau prarado visą pagrindą. Žmogus, kaip 
laisvas asmuo, ne visada kaip raguotas jautis 
arba kaip alkanas ir skriaudžiamas darbo ver- 
gas apsprendžia savo veiksmus ir nustato liki- 
mą. Bendruomenės gyvenimas sąmoningai deter- 
minuotas tuo, kad jame pasireiškia asmenybės 
savo vadovavimu. 

Kalbėdami apie istorijos vyksmo gamtines 
sąlygas bei priežastis, jas suprantame plačiau 
negu tiesiausia žodžio prasme, priskirdami prie 
jų ir laisvą ir dvasinį žmogaus veikimą. Gamti- 
nis dėsningumas, kiek jis liečia žmogų, pirmiau- 
sia apima biologines ir ekonomines gyvenimo 
sąlygas. Dėsningumo esmė — pastovus ir numa- 
tomas reiškinių sąryšis. Laisvi žmonių veiksmai 
taip pat bent kiek numatomi. Nors yra tik di- 
desnė ar mažesnė tikimybė, kad individas vie- 
naip ar kitaip pasielgs, bet jo veiksmų sąlygas 
pusėtinai galime apžvelgti. 

Tačiau bendruomenės gyvenime visa tai jau 
komplikuojasi. Paprastai priimta manyti, ben- 
druomenės gyvenimui vadovauja nedidelis skai- 
čius oficialių ar neoficialių asmenų, kurie ir da- 
ro sprendimus, bet tikrumoj ir tuos sprendimus 
nulemia daug didesnis skaičius sąlygų. Bendruo- 
menės veiksmų suma daug sunkiau numatoma, 
nes kiekvienas individas įneša savo dalį, o kai 
kurių nežinomųjų veiksmai toki pat svarbūs kaip 
vadovaujančių asmenų. Be visa to, bendruome- 
nės gyvenimas duoda pradžią visai naujoms je- 
goms, kurios nepasireiškia izoliuotam individe 
(plg. Gustave Le Bon, Psychologie des foules). 
Juo didesnės ir sudėtingiau organizuotos ben- 
druomenės, juo daugiau jų gyvenime nenuma- 
tomų elementų. 

Pasaulinė istorija susideda iš daugelio ben- 
druomenių, kurių vienos kartais izoliuotos nuo 

kitų, ir daugelio epochų, tarp kurių laiko ryšys 
kartais beveik visai nutrūksta. Užtat kai kurie 
įvykiai lyg šokte iššoka į dienos šviesą, mažai ar 
visai neparuošti pirmesnių, nušviečia lyg žaibas 
arba aptemdo lyg naktis. Visuotinis gyvenimo 
vyksmas kitoks negu gamta, kur žinai, kad po 
nakties ateis diena, kad pasėtas drėkinamoj že- 
mėj grūdas duos derlių. Visai vienodų priežas- 
čių rinkinys dviem atvejais nebūtinai sukelia tas 
pačias pasėkas. Tas pats socialinis skurdas vie- 
nur pagreitina komunizmui įsigalėti, kitur su- 
kelia galingas ekonomines pastangas ir drąsias 
reformas. Mat, vienodos sąlygos bei priežastys 
mums tik tariamai vienodos atrodo. Platesniam 
regėjime, kurio mums dažniausiai nepataisomai 
trūksta, jos pasirodo gana skirtingos. Bet jeigu 
įsivaizduotume ir visai tolygias sąlygas, jos nie- 
kada nesukels tolygias pasėkas istorijos vyksme, 
nes bendruomenės ar kolektyvo veiksmai yra 
daugiau negu suma individualių veiksmų, kurių 
daugelis priklauso nuo laisvų apsisprendimų. 


Išvada, kad kiekvienas istorinis įvykis yra 
individualus, vienkartinis arba tolygiai daugiau 
nepakartojamas, kaip kiekviena laiko minutė 
yra pati sau ir nepakartojama. Netiesa, kad is- 
torija eina ratu, kaip metų laikai, nors tarp kai 
kurių įvykių gali būti panašumo, lyg kad jie kar- 
totųsi. Iš posakio, kad istorija gyvenimo moky- 
toja, irgi nedaug naudos, nes jei istorija ko mo- 
ko, tai ne to, ko paprastai laukiama — pasakyti, 
kas bus. Už ateities uždangos slepias daug gali- 
mybių, ir niekas negali tikriau passkyti, kuri iš 
jų išlįs į dienos šviesą. Kad ateitis yra mūsų ran- 
kose, didele dalimi tai tik poetinis posakis. Rei- 
ketų patyrinėti, kiek jis teisingas. Kiek liečia 


individualią būtį, — gal būti, nes žmogus daug 
gali nulemti savo pastangom. Kiek liečia ribotą 
bendruomenę — gal būti, nes ir tautos likimas 


daug voriklauso nuo individualių pastangų sumos 
ir bendros vadovybės. Bet juo toliau išplaukiam 
į plačiuosius vandenis, juo srovė sunkiau išma- 
tuojama ir juo sunkiau pasakyti, kur ji nuneš 
laivą. Iš čia kartais kyla pagarba ir baimė prieš 
tą nežinomybę, nuo kurios raktai kažin kur pa- 
slėpti. Kai antrasis pasaulinis karas davė pra- 
džią eilei staigių įvykių, buvo daroma daug rimtų 
pastangų numatyti ar apskaičiuoti bendrą įvy- 
kių linkmę. Labai bendri dėsniai karo eigoj, tie- 
sa, vėliau pasitvirtino, pvz. kad laimėjimas bū- 
siąs materialinių išteklių pusėj. Tačiau kiek bu- 
vo liečiamas atskirų tautų likimas, o taip pat 
bendros ekonominės, politinės ir kultūrinės ten- 
dencijos, pasirodė daug staigmenų. Labai gali- 
mas daiktas, kad karo laimėjimų, lyg kokios do- 
vanos, sukrovimas į rusų krepšį, ir Europos bol- 
ševizacija būvo tam tikrų žmonių smulkisi su- 
planuota ir detaliai vykdoma. Tačiau daugelis 

net vadovaujančių politikos vyrų įvykių tvano 
buvo užklupti iš nežinių ir maža galėjo numa- 
tyti. 

Sąlygų bei priežasčių gausumas ir painiava 
yra tik viena kliūtis teisingai numatyti pasauli- 
niam vyksmui. Antra kliūtis — kad šalia viešo- 
sios arba oficialiosios politikos veikia slaptoji po- 
litika, nematomi sąjūdžiai ir žmonės, kurių tik- 
rieji siekimai daugumui paslėpti. Bet siekimai ir 
planai vykdomi su didele energija ir galingomis 
priemonėmis. Negali atsikratyti minties, kad 
antrasis pasaulinis karas, kuris buvo vaizduotas 
kaip kryžiaus žygis prieš nacizmą ir už tautų iš- 
laisvinimą, tam tikrų slaptų jėgų ir sąjūdžių 
buvo kreipiamas visai į kitą tikslą — pasaulinio 
komunizmo laimėjimą. Neabejotinai didelės ka- 
ro pergalės negalėjo pripuolamai sukristi bolše- 
vizmui į krepšį, nes iš trijų kariaujančių blokų 
jis buvo silpniausias. Tam tikri politiniai sąjū- 
džiai ir veikėjai slaptai siekia visai kitų tikslų, 
negu viešai sakosi. Prieškarinėj Europoj ne vie- 
nas vadinamųjų liaudies frontų politikų, patys 
būdami didelių turtų savininkai ir kapitalistai 
(Lėon Blum), stengėsi ruošti kelią komunizmo 
laimėjimui. Kokio ryšio būta tarp visų revoliu- 
cinių bandymų, mums liudija žymus 19 amžiaus 
politikas Disraeli, Didž. Britanijos premjeras. 
Jis, gerai pažinojęs slaptuosius sąjūdžius, ne tik 
labai tiksliai aptaria to laiko revoliucinius ban- 
dymus, bet sykiu ir labai tiksliai atspėja vėles- 
nių dešimtmečių politinius įvykius (ypač netoli- 
mos praeities bandymus su liaudies frontais) ir 
juos teisingai įvertina. Tad jis rašo: “Neseniai 
(1848 m.) įvykusiam griaujamojo elemento pra- 
siveržime galime matyti vieną įtaką. Čia suky- 
lama prieš tradiciją ir aristokratiją, prieš religi- 
ją ir privatinę nuosavybę. Mozės ir krikščiony- 
bės religijos išnaikinimas, natūrali žmonių lygy- 
bė ir privatinės nuosavybės panaikinimas, šitai 
visa skelbiama slaptųjų draugijų, kurios sudaro 
laikinas vyriausybes, ių priešaky pastatydamos 
savus žmones. Dievo tauta bendradarbiauja su 
ateistais, žmonės, kurie parodė nepaprastų ga- 
bumų prisigrobti pinigų, susideda su komunis- 
tais..." (Disraeli, Lord George Bentinck iš 
Douglas Reid, Der grosse Plan der Anonymen, 
DA124) 


Visa tai sudarytų atskirą įdomų klausimą 
(plg. Lėon de Poncins, Les forces secrėtes de la 
rėvolution, Paris). Mums būtų svarbios šios iš- 
vados: Tam tikros istorinės tendencijos ir sieki- 
mai kariojasi, vis iš naujo iškyla žmonijos isto- 
riioj, nešami tam tikrų (nebūtinai slaptų) są- 
jūdžių. Didelei daliai pasikertojančių revoliuci- 
nių tendencijų Eurovos istorijoj atstovauja žino- 
mi slaptieii sąjūdžiai. Slaptumas dažniausiai yra 
konspiratyvinės veiklos pažymys.  Konspiracija 

gali būti re tik prieš nacionalines valdžias, bet 
ir prieš visą civilizacijos formą, turinčią specifi- 
nį idėjinį pagrindą. Šiuo atveju — krikščionišką 
Europos civilizaciją. Tiesa, kad revoliucijos turi 
socialines priežastis ir bent pradžioj siekia socia- 
linių tikslų, tačiau svarbiausiais atvejais nesun- 
ku būtų įrodyti, kad socialiniai tikslai lieka 
antraeiliai arba visai užmiršti. Minėtos tenden- 
cijos naujųjų laikų istorijoj trunka ir kartojasi 
jau ilgesni laiką, todėl leistina išvada, kad už jų 
slepiasi tam tikros (gal negatyvios ir destrukty- 
vios) istorinės jėgos. 

Slaptieji sąjūdžiai su savo didele įtaka p3- 
saulinėj politikoj, dar labiau sumažindami gali- 
mybę nustatyti visuotinį vyksmą, tik labiau pa- 
didina istorijos vyksmo iracionalumą. Taip kad 
vietoj gamtinio dėsningumo esama daug tariamo 

atsitiktinumo, kažko panašaus į aklą likimą (moi- 
ra, sakydavo graikai). Tariamai aklo atsitiktinu- 
mo, nes nežinome, kiek jame yra tikro atsitik- 
tinumo, ir kiek jame veikia iracionalinės, mums 
gal repzžistamos ir nesuprantamos jėgos. 
Istorinis vyksmas didele dslim yra iracio- 
nalus. Iracionalumas galėtų būti dvejopas: 1. Ne- 
gal3jimas pilnai pažinti tikrųjų įvykių priežas- 
ties ir tikslų; 2. įsiterpimas į natūralią įvykių 
eisą priežasčių, kurios suardo logišką priežas- 
tingumą. Net gamtinis ir socialinis dėsningumas, 
kurie valdo istorijos vyksmą, mums per maža 
žinomi. Kartais sunku pasakyti, ant ko tenka 
versti tragiškų įvykių kaltę: ar politikos vadzm3, 
kurie laikinai atsakingi už tautų likimą, -ar tai 
išvidinei visuotinio vyksmo dinamikai (graikai 
tai pavadintų irgi likimu), kuri prie jų priveda. 

Prometėjo atnešta geradarė ugnis, nesulaikomai 
augančios civilizacijos simbolis, turėjo neišven- 
giamai išsivystyti ligi šiurpaus atominio gaisro. 
Socialinio gyvenimo siaubas — visagalė autori- 
tarinė ateities valstybė, aprašyta George Orwell 
romane 1984, gal taip pat neišvengiama pasėka 
technikos išaugimo ir per didelio gyventojų tan- 
kumo. 


Vyksmo dinamika. 


Tačiau faktas, kad šiandieninėse civilizacijos 
sąlygose, šalia liberalinės demokratijos, egzis- 
tuoja žiauriausia autoritarinė santvarka, rodo, 
kad daugiau už vadinamąją istorijos dinamiką 
žmonijos likimą lemia laisvi politikų veiksmai, 
kurie, ypač šiais laikais, visados apsprendžiami 
tam tikros ideologijos. 

Užtat, bandydami pratęsti savo žvilgį į atei- 
tį, turime svarstyti šiuos klausimus: prie ko gali 
privesti išvidinė istorijos dinamika bei gamtinis 
dėsningumas; ko galima laukti iš tolesnio ideo- 
logijų vystymosi (cuius regio eius religio) žmo- 
nijos ateity ir ką lemia dabartiniai sąjūdžiai 
Europos kultūrai? 

Pirmasis klausimas labiausiai susijęs su ci- 
vilizacijos likimu. Jį iškelia faktas, kad visa že- 
mė nusėta griuvėsiais atgyvenusių Žmogaus kū- 
rinių, nutraukusių savo nuolatinumą laike ir nu- 
grimzdusių į užmirštį. Ne visados tai būdavo pa- 
seka katastrofų ar viršesnių jėgų, kurios jas nu- 
šluodavo: sunykimo priežastys kartais glūdėjo 
viduj. Tiesa, kad išorinė galybė kultūroms visa- 
da buvo kaip ir svetimas elementas, kuris retai 
kada derinosi su jų siekimais. Tai reiškia, kad 
užkariavimai ne kartą nušluodavo tautas su jų 
civilizacija. Ir šiandien, kai prieš Vakarų kul- 
tūrą atsistojo aštriausia jos antitezė — bolševiz- 
mas, atrodo, ta pati galimybė, nes artimiausiais 
dešimtmečiais kai kurios tautos su jų specifinė- 
mis kultūromis gali būti išnaikintos, nebent būtų 
rastas kelias teisingumo vardu sutramdyti jėgai. 
Pasaulinėj istorijoj kita paralelė buvo mongolų ir 
Islamo siautėjimas. Pagal Oswald Spenglerį, ci- 
vilizacijos sensta dėl išvidinių priežasčių; jų iš- 
vidinė dinamika jas veda į mirtį. Dėl anksčiau 
minėto vyksmo savybių, iš kultūrų santykio pra- 
eity negalima daryti jokių tikrų išvadų apie atei- 
tį. Juo labiau, kad gyvenamoji epocha išsiskiria 
iš visų kitų žmonijos istorijoj, ir Vakarų kultū- 
ra užima visai savą vietą. Pirmas dalykas, tai jos 
krikščioniški pagrindai, ant kurių iškilo dvasios 
pirmavimo prieš materiją, teisingumo, lygybės 
ir laisvės idėjos. Laisvė, demokratija, visuotinis 
gerbūvis ir kultūros gėrybių paplitimas masėse, 
atrodo, buvo laimėti tik krikščionybės dėka. 
Antras dalykas, pripažindami krikščioniškai re- 
ligijai absoliutų pobūdį, sykiu teigiame jos vi- 

suotinumą. Kitas klausimas, tai kliūtys jai grei- 
tai paplisti visuotinai. Trečias dalykas yra tech- 
ninė civilizacija, dėl kurios universalumo irgi ne- 
gali būti abejonių. Ji yra paremta gamtos moks- 
lais, kurie yra vienoki ir visuotiniai. Socialinė 
ir valstybinė santvarka, nors skirtingai pritaiko- 
ma įvairioms tautoms, turi būti vienoda pagrin- 
duose, o pritaikymas labiausiai priklauso nuo c1- 
vilizacijos laipsnio, kurį kraštas pasiekia. Taip 
yra todėl, kad prigimtis visur vienoda ir nihil 
novum sub sole. Žinoma, neskaitant veiksnių, 
kurie tą santvarką labiau už viską apsprendžia. 
Juos čia bendrai pavadintume ideologija, kurią 
sudaro vienokia ar kitokia religija ar pasaulė- 
žiūra: krikščionybė, Islamas, budizmas, komu- 
nizmas ar ateistinis liberalizmas. Iš Europos ci- 
vilizacijos elementų tik technika ir ūkinė orga- 
nizacija, kurios turi artimiausią ryšį su materia- 
line gyvenimo puse, galės greitai ir visuotinai 
paplisti, o iš ideologinių elementų tik vienas ko- 
munizmas rodo panašios ekspansijos. Vadinasi, 
technikai ir kultūros sielai paplisti galimybės at- 
rodo gana nevienodos. Galime teigti, kad arti- 
miausių dešimtmečių bėgyje neliks žemės kam- 
pelio, kuris nepažintų automobilių ir traktorių, 
kurio neapšviestų elektros šviesa, kuris apsieitų 
be fabrikų ir miestų darbininkų su profesinėmis 
sąjungomis ir streikais. Bet nė iš tolo panašios 
ekspansijos negali tikėtis nei krikščionybė, nei 
kai kurios kitos bendros europinio humanizmo 
idėjos, nors jos taip pat universalios, nebent 
įvyktų kas nepaprasta. Taip yra todėl, kad tech- 
nika ir ūkinė tvarka, sudarydamos pagrindinį 
valstybės uždavinį, plinta valstybės priemonėmis, 
kurios nugali masių konservatyvumą ir priešiš- 
kumą. Taip šiandien yra Indijoj, taip buvo Ja- 
ponijoj pereito šimtmečio pabaigoj. Iš ideologijų 
valstybės priemonėmis šiandien propaguojamas 
tik ateistinis komunizmas, kuris visai neatstovau- 
ja Europos kultūros dvasios. Panašiai buvo ir 
praeity: japonai gana greitai įsivedė Europos 
techniką, net išsivertė į savo kalbą Platono ir 
Aristotelio raštus, tačiau Europos kultūros siela 
jiems liko svetima. Rusiją civilizuoti ėmėsi jau 
Petras Didysis, bet ta liko antieuropiška ligi 
1917 m. revoliucijos ir mūsų dienų. 

Technika šiandien nugalėjo distancijas ir visas 
gamtines kliūtis, žemė pasidarė nedidelė. Tačiau 
kultūriniai ir dvasiniai skirtumai tarp tautų pa- 
liks ilgam. Juos gilina visoms tautoms bendras 
nacionalizmas. Tarptautinė politika, kuri anks- 
čiau buvo grindžiama išimtinai ūkiniais intere- 
sais, tokiam technikos suvienytam pasauly galė- 
tų sekmingai siekti ūkinės ir politinės vienybės, 
Jeigu ne tie patys skirtumai, einą iš ideologijų 
ir nacionalizmų. Bet suartėjimas erdvėj ir laike 
ir ūkiniai interesai neišvengiamai spaudžia ir po- 


litinės vienybės link, ir pasaulis iš tikro, nors 
pamažu, darosi vienas ir nedalomas (tiesa, tuo 
tarpu jis yra perskeltas). Pelnas: kad esam vie- 
nybėj su visa žmonija ir kad visa mums yra 
prieinama; kad esam apdrausti nuo bent vietinių 
gamtos katastrofų. Nuostolis: kad atsiveria pa- 
saulinių socialinių ir ūkio krizių pavojai, kad 
karo vėtra, iškilusi kitoj žemės pusėj, gali mus 
nupūsti, arba gali tekti mirti apkasuose už 20,000 
kilometrų, beginant laisvę tautos, kurios vardo 
daugelis negirdėjo, nuo bombomis ginkluotų fa- 
natikų ideologijos, sukurtos kažin kokio revoliu- 
cionieriaus šimtą metų atgal. 

Kai pasaulio veidas keičiasi, skersai žemę 
žygiuojant Europos technikai ir ūkinei organiza- 
ciiai, kai kurios senosios socialinės negerovės pa- 
silieka, tik keisdamos formą. Kolonializmas griū- 
va, o nacionalizmas aštrėja. Taip atsiranda nauji 
socialinių katastrofų ir tarptautinių karų pavojai, 
kurie naujajam, viename ir nedalomame pasau- 
ly darosi taip pat visuotiniai. Turėjom jau du 
karus, kurie visai teisingai pavadinti pasauliniais. 
Bent viena aštri ekonominė krizė buvo junta- 
ma sykiu ir Wall Street ir tolimos Lietuvos kai- 
mo užkampy. Pasaulinių karų serija gal nesi- 
baigs antru numeriu, o naujoviški ekonominiai 
sunkumai užgrius ant dar vakar primityvumo 
snauduly skendėjusios žmonijos dalies. To ne- 
paisant, niekas iš rytdienos žmonijos nenorės iš- 
mainyti sumoderninto gyvenimo atgal i priešis- 
torines laukinių tautų sutemas. Šiaip ar taip, ci- 
vilizacija išlaisvino žmogų: tegul ji ir sukūrė 
naujų, tiesiog globalinių audrų, bet tos, turbūt, 
mažiau kankina negu nuolatinis būties netikru- 
mas (gal yra ir išimčių: kai kuriose Ramiojo van- 
denyno salose gyvena Žmonių, kurių visa būtis 
tokia artima rojaus lengvumui ir nerūpestingu- 
mui, kad į civilizuotą gyvenimą jie nemainytų). 
Todėl pasaulinio vyksmo laikrodis negali būti nei 
sustabdytas, nei atsuktas atgal. 


Kodėl kalbėti tik apie globalinės civilizaci- 
jos pavojus ir pasaulines katastrofas, o ne apie 
universalumo palaimą? Civilizacija, išlaisvinus 
likusias tautas iš gamtos pančių, atidaro naujų vi- 
suotinės pažangos galimybių. Ne visi mokslo ir 
technikos laimėjimai yra pats paskutinis žodis, 
ir nebūtinai Vakarų žmogus turi stovėti prakti- 
nio mokslo viršūnėj. Praeitas karas parodė, ko- 
kio augšto lygio pasiekė japonų mokslas ir tech- 
nika. Šiandien panašiu būdu stebina Indijos in- 
žinierių greitai įgytas išmaningumas. 


Iš kitos pusės, Vakarų kultūra, paskutiniam 
laikotarpy ypač augštai išvysčiusi analitinės ir 
praktines proto galias, nustelbė sintetines = 
poetines, filosofines, mistines, religines galias, 
duodama daug gerų mokslo amatininkų, bet ma- 


ža proto ir jausmo sintetikų. Mistinis ir religinis 
polinkis buvo nustelbtas susižavėjimo technika, 
ūkio gerove, pinigu, o civilizacija neteko sielos 
(amerikonizmas). 

Ar taip ji toliau galės laikytis, didelis klau- 
simas. Oriento tautose glūdi dideli rezervai tų 
sintetinių dvasios galių, ir jas civilizacija turi 
išlaisvinti. Daug rūpesčio kelia Vakarų tautų de- 
ftekcija, apatija ir išsekimas. Atviras klausimas, 
ar nereikia dėti naujų vilčių į Rytų tautas, lau- 
kiant iš jų visuotinio kultūros atnaujinimo. Po- 
litinė Europos hegemonija jau pasibaigė: kas su- 
geba apžvelgti pasaulio vaizdą, negalės nepaste- 
bėti, kaip daug jis pasikeitė per paskutinius de- 
šimt metų. Panašiai gali būti ir kultūros lauke, 
nors tam reikėtų daug daugiau laiko. Ateitis pa- 
rodys, ar baltosios rasės pirmavimas pasaulio is- 
torijoj buvo grynai atsitiktinis užbėgimas ki- 
tiems už akių, ar nepakeičiama gamtos dovana. 

Prisimindami pranašavimą apie kultūros 
griuvimą, klausiame: ar šiandieninė kultūra gali 
žūti ar sunykti? Atrodo, kad technika ir ūkinė 
organizacija galėtų nesugriūdamos pergyventi 
bet kokius pavojus ir atlaikyti visus smūgius ir 
katastrofas. Technika ir ūkinė organizacija jau 
beveik visuotinai paplito, ir joks karas nė eko- 
nominė katastrofa, net komunizmo pergalė jų ne- 
galėtų sunaikinti. Tuo būdu paralelės su praei- 
ties kultūromis, kurios išnyko, palikusios tik 
archeologinius pėdsakus, be istorinio tęstinumo, 
čia išvesti negalima, ir tuo atžvilgiu istorija grei- 
čiausia nesikartos. Nebent ji visiškai užgestų. 
Galima tik būtų klausti, ar rasės ir tautos, pa- 
veldėjusios ar išplėšusios Vakarų kultūros pa- 
likimą, sugebės jį išlaikyti ir plėsti toliau. Kad 
visos rasės čia lygiai tinka, yra apriorinis tvir- 
tinimas, paremtas tiesa apie žmogaus prigimties 
lygybę. Pasaulinės istorijos faktai jam ligšiol 
niekur aiškiai neprieštarauja, betgi jo ir nieku 
neparemia. Ar nevienodi rasių ir tautų laimėji- 
mai kultūros lauke buvo pasėka istorinių aplin- 
kybių, ar skirtingų prigimties dovanų, niekas 
tikrai negali atsakyti. Kai kurie žmonių lygybės 
gynėjai iš viso neigia rasinio elemento svarbą. 
Bet Azijos ir Afrikos rasės dar turės įrodyti, 
kad jos sugeba Vakarų kultūrą bent perimti ir 
išlaikyti. Ligšiolinė istorija duoda vieną pavyz- 
dį — japonus, kurie egzaminą išlaikė technikoj 
ir ūkio organizacijoj. Japonai pasirodė užtenka- 
mai pajamblūs Vakarų technikai bei matemati- 
niams gamtos mokslams. Yra vienas pažymėti- 
nas bruožas, kad Rytų tautų (neišskiriant nė in- 
dų, kurie yra arijai) ligšiolinė minties kūryba 
turi uždaros mitologijos pobūdį, vadinasi, jai 
trūksta universalumo, kurio buvo pasiekę anti- 
kiniai graikai. Dėl daugelio nesutarimų, Vaka- 
rų kultūros likimas, pasibaigus politiniam Euro- 

pos dominavimui ir ypač sumažėjus dvasinei 
energijai arba užėjus defetizmo bangai, darosi 
gana netikras, net jeigu Vakarų civilizacija ir 
visuotinai paplis po Azijos ir Afrikos tautas. Bet 
gal iš viso tas klausimas be reikalo, nes, pirma, 
jis susiveda į vieną ir tą pačią mįslę — kas bus? 
Antra, kokia paguoda europiečiams, jeigu kur 
Indijoj ar Javoj suklestės Europos kultūra, o pa- 
čią Europą uždengs aziatiško bolševizmo sute- 
mos. Kokia paguoda lietuviams džiaugtis Azijos 
pažanga, kad jie su kitomis Europos tautomis 
netenka elementariausios laisvės? Tiesa, kad 
barbarai negalės išgriauti Romos techninės civi- 
lizacijos, kaip kadaise, nes arba jie patys turės 
būti ja ginkluoti, arba jie iš viso nepajėgs kė- 
sintis. Bet tai nereiškia, kad barbarai negalėtų 
užgesinti Romos kultūros dvasios. Istorijos fa- 
talumui ar amžiniems Dievo planams taip lei- 
džiont, šiendien barbariškiausia pajėga, pasitel- 
kusi visus didžiausius Vakarų technikos laimėji- 
mus, rengiasi duoti lemiamus smūgius Veaka- 
rams. Jų likimą ir nulems artimiausių cežimt- 
mečių kova. 

Nuotr. V. Maželio 


Bolševizmas. 


Komunizmas bei bolševizmas kaip pasauli- 
nės istorijos faktas yra toks vienintelis, nepaly- 
ginamas ir sunkiai suprantamas, kad, giliau įsi- 
klausę, turėsim pripažinti gamtiniais dėsniais 
sunkiai išaiškinamą, beveik mistini jo pobūdį. 
Tik nedaugelis po pirmo pasaulinio karo priėmė 
rimtai šį revoliucinį sąjūdį tokiam atsilikusiam 
krašte, kuris visą laiką išbuvo Europos istorijos 
periferijoj. Pranašautojai tarė Rusijos revoliuciją 
išsilaikysiant gal penkis, dešimt, o daugiausia 
dvidešimt metų, bet kai 1933 m. nacionalsocia- 
lizmas užvaldė Vokietiją, komunizmo dienų galo 
dar nesimatė. Ne vienas šviesus protas tada vėl 
pranašavo galą visoms diktatūroms ir totalitari- 
nėms valdžioms. Tačiau politikos vyrai, su nepa- 
citikėjimu žiūrėjusieji į bolševizmą, pajėgusį įsi- 
stiprinti viduj ir plėsti savo įtaką tarptautinėj 
politikoj, nustojo tikėję į greitą jo galą. Popu- 
liari teorija buvo, kad bolševizmas galės būti su- 
gricutas tik kitos totalitarinės sistemos, joms ri- 
v'lizuojant, arba kilus tarptautiniam konfliktui. 


Daug kas tą vaidmenį skyrė nacionalsocializmui,. 
Kai kurie savo viltis pamatyti bolševizmo griu- 
vėsius grindė filosofinėmis ar religinėmis idėjo- 
mis, pažeisto teisingumo atstatymu, bausme už 
žiaurumus, laukiamu amžinojo teisingumo ar 
Dievo apvaizdos įsikišimu. Kiti buvo įsitikinę 
etemerišku rusų revoliucijos pobūdžiu ir teigė 
ją sugriūsiant dėl vidaus silpnybių. 

Aprimus nepavykusiems bandymams po pir- 
mo pasaulinio karo išplėsti revoliuciją Europoj — 
Berlyne, Miunchene, Budapešte, Milane — bol- 
ševikų gaujoms užkliuvus ir kruvinai susigrūdus 
prie Varšuvos ar prie Panevėžio, niekas rimtai 
dar nepaisė kalbų apie pasaulinę revoliuciją ir 
su pasitenkinimuų buvo prisimenama, kad žvėris 
uždarytas savam narve. Maskva atrodė toli nuo 
Europos, o karinis Rusijos potencialas iki karo 
su Suomija menkai buvo vertinamas. Bet bolše- 
vizmas laukė savo progos. Ir štai per pasku- 
tinius penkiolika lemtingų pasaulio istorijos me- 
tų bolševizmas išėjo galingesnis ir grėsminges- 
nis negu bet kada. Sistema, labiausiai sukilusi 
prieš protą ir prigimtį, pasirodė galinti laikytis. 
Negalėtume pasakyti, laikytis tik jėga. Tegul ji 
užgulusi rusų tautą ir kitus savo žiauria prie- 
spauda, bet skersai išilgai pasaulį prisodinta ko- 
munizmo idealistų ir fanatikų, dažniausiai nebe 
proletariato, bet intelektualų klasės žmonių, su 
dideliu pasišventimu dirbančių pasaulinės revo- 
liucijos vėliavai iškelti. Taigi, bolševizmas išėjo 
dinamiškas į pasaulinę areną ir virto didžiuoju 
pasaulinės istorijos faktu, kurio pasėkos ateičiai 
nepermatomos. Suktu nukariavimu ir infiltra- 
cija jis laimėjo pusę Europos ir mažiausia pusę 
Azijos, sykiu susukdamas pavojingus lizdus vi- 
suose kituose kontinentuose. Liaudies fronto vy- 
riausybės ir Ispanijos civilinis karas buvo pirmas 
didelis ekspansijos bandymas, o po didžiausių 
laimėjimų, karui baigiantis, pasaulinis bolševiz- 
mo dominavimas ėmė atrodyti reali galybė. 

Labai svarbu suprasti tikrąjį bolševizmo 
(kaip istorinės jėgos) pobūdį ir galimą jo vaid- 
menį pasauliniam vyksme. Nuo to gali priklausy- 
ti net praktinis nusistatymas jo atžvilgiu. Šian- 
dien Maskva yra ne tik rusiškojo imperializmo 
sostinė, bet ir pasaulinės bolševizmo ekspansijos 
centras. To pasėkos daug gilesnės: Rusijos eks- 
pansijos paliestos ne tik Baltijos tautos, bet vi- 
sas pasaulis perskirtas į dvi dalis ir grėsmė nu- 
kreipta prieš visus likusius laisvus žmones. To 
dėka bolševizmas šiandien virto vienu iš svar- 
biausių, arba tiesiog pačiu svarbiausiu pasauli- 
nės politikos faktorium. Ir daugiau negu tik 
pasaulinės politikos. Galima suprasti ir pateisin- 
ti mažos tautos nekantravimą ir nusivylimą, ko- 
dėl niekas nesirūpina mūsų reikalais ir nekalba 
apie Baltijos žemių išlaisvinimą. Todėl, kad savi 


rūpesčiai visai natūraliai atrodo patys svarbiau- 
sl. Tačiau bendrojoj plotmėj visai suprantamu 
būdu dalinius rūpesčius nustelbia daug plates- 
nės problemos. Vienos ar kelių tautų šauksmas 
pasirodo silpnas prieš tiesiog kosminį tų proble- 
mų platumą ir svarbą, kuri gali būti išreikšta 
žodžiais — pasaulinė pikto jėgų grėsmė. 

Antras faktas — bolševizmas nėra tik į ke- 
lis asmenis atremtas despotizmas, Rusijos kari- 
nės jėgos palaikomas. Tai neasmeninė sistema; 
to dėka jis sugebėjo pergyventi valdžios pasi- 
keitimą Stalinui mirus, ir viltys jį sugriūsiant dėl 
vidaus nesantaikos arba dinastinių kovų pasiro- 
dė perdėtos. Nors fizinė prievarta yra esminė 
despotizmo dalis, lygiai svarbūs bolševizmo sis- 
temos elementai yra jo ideologinis turinys ir 
psichologinis apeliavimas į tam tikrus bendruo- 
menės sluogsnius. Todėl kova su bolševizmu nė- 
ra tas pat, ką sunaikinti jo karinę jėgą. Galimas 
daiktas, kad apgautos arba išduotos tautos su des- 
potais susidorotų labai greitai, jeigu tik raudo- 
nųjų armijų ramstis sugriūtų. Tačiau visuotinė 
pergalė prieš komunizmą nebūtų lengvai pasie- 
kiama ir todėl, kad Maskva nebus vienintelis 
karinės jėgos centras, bet tokių gali išaugti ir 
daugiau, pvz. Kinija (prie Europos bolševizaci- 
jos grėsmės gali dar prisidėti kita — sumongo- 
linimas). Bandymas pasiekti pasaulinio domina- 
vimo neišvengiamai veda į karinį koniliktą, bet, 
sekant visos sistemos esme, reikia manyti, kad 
neužteks vien tik materialinių pasiruošimų. Lais- 
vose tautose komunizmas plinta naudodamasis 
įstatymų liberalumu, sumažėjusiu moraliniu at- 
sparumu. Nauja tikrai didelė bent psichologinė 
problema — virtimas komunistais daugelio sočių 
ir gerai gyvenančių intelektualų klasės žmonių. 

Europos moraliniam atsparumui tiesiog tru- 
pant prieš pasaulinį komunizmo pavojų, būsi- 
mam konflikte jis gali turėti tik vieną tikrai pa- 
jėgų priešą. Todėl niekas visai tikrai negalėtų 
pasakyti, kokių galimybių tokiam konilikte sle- 
piasi, nė kuo jis tikrai gali pasibaigti. Nekariniai 
faktoriai gali labai daug nulemti, nes juk ir da- 
bar toki faktoriai atsakingi už moralinį tautų su- 
gniužimą. Pavojinga iliuzija manyti, kad bol- 
Ševizmas laikosi tik jėga ir plinta tik ginklų ne- 
šamas. Jokios moralės nevaržoma veikimo lais- 
vė, nuostabus fanatizmas ar idealizmas įsiskver- 
bia ten, kur jėga dar nepasiekia. Būdinga, kad 
didžiausiais prešais komunistų vadai laiko sykiu 
Jungtines Valstybes ir Romą, nors Vatikanas ne- 
galės pastatyti nė vieno kareivio bolševizmo eks- 
pansijai užtvenkti. Taigi, suprasta, kad idėjinis 
priešas — krikščionybė yra didžiausia kliūtis ne- 
karinei bolševizmo ekspansijai. 

Jeigu marksizmas šiandien nebūtų ijungtas 
į bolševistinę sistemą, šiandien jis su visais sa- 

vo aspektais greičiausia būtų atgyventas ir už- 
mirštas mokslas. Tai matyti iš to, kad laisvųjų 
kraštų socialistai, išskiriant Maskvai klusnias 
komunistų partijas, pozityviai jo atsisako. Pvz., 
Vokietijos socialdemokratai: dialektinis materia- 
lizmas jiems paliko tik metodas, bet ne šventa 
tiesa; klasių kova atmetama; socialdemokratų 
partija nėra tik darbininkams, joje turi tilpti vi- 
si; kova su religija atšaukiama ir siekiama pa- 
lankaus nusistatymo. Tai visai panaši programa 
į anglų darbo partijos. Gurian (plg. Der Bolsche- 
vismus) tvirtina, kad marksizmas nė nesudaro 
bolševizmo esmės; jis buvo tik revoliucionierių 
ideologija, nuo kurios bolševizmo kūrėjai — Leni- 
nas ir Stalinas — daugiau ir daugiau nutolo. 
Reikšminga, kad jame tvirtai išsilaikė tik pačios 
pagrindinės marksistinės pasaulėžiūros idėjos — 
materializmas ir ateizmas, tuo tarpu Markso so- 
cialinė filosofija patylomis buvo numesta į šalį. 
(To nepaisant, jis ir šiandien oficialiai laikomas 
vienu iš bolševizmo “šventųjų") Šiandieninis 
bolševizmas yra junginys dviejų dalykų: agre- 
syvaus, kovojančio marksistinio materializmo ir 
tam tikros totalitarinės fizine jėga paremtos vals- 
tybės formos. Tą modifikuotą marksizmą Rusi- 
joj gyvą palaiko valstybės aparatas, o laisvuose 
kraštuose — komunistų partijos disciplina. Ant- 
rasis elementas — totalitarinė valstybinė for- 
ma, yra gal vienkartinis istorinis faktas. Mat, fi- 
zine jėga remiama santvarka turi rūpintis sau 
užsitikrinti tęstinumą, kurio netekusi ji tikriau- 
siai gali neatsikelti. Užtat tas įnirtęs saugoji- 
mas valdžios nuo vidaus priešų. 

Užsienio atžvilgiu bolševizmas yra dinamiš- 
kas, kaip ir kiekvienas imperializmas. Jo dina- 
miškai ekspansijai ribas gali nustatyti tik išori- 
nės kliūtys, nes jis siekia pasaulinio dominavi- 
mo. Tuo tarpu kai Europos tautų imperializmas 
buvo egoistinis ir siekė pirmoj eilėj turto, bol- 
ševizmas yra mesianiškas, nes tikima į savo ypa- 
tingą paskirtį, kuri yra pasaulinė revoliucija. 
Šitas mesianizmas yra dalimi perimtas iš mark- 
sizmo (Marksas skyrė proletarų klasei tam tik- 
rus didelius, pasaulinius uždavinius), dalimi jis 
jau glūdėjo pačioj rusų tautoj (plg. Solovjovo 
įsitikinimą, kad Rusija skirta didelėms kančioms 


ir dideliems darbams krikščioniškoj Europoj). 
Palyginę rastume, kad tas mesianizmas, tas tikė- 
jimas į pasaulinę revoliuciją ir vadinamojo pro- 
letariato (kuris iš viso retai kur susivokia toks 
esąs) valdžią yra labai abstraktus dalykas, iš tik- 
rųjų bent tiek pat abstraktus, kaip ir religinės 
sąvokos. Todėl jis gali būti savas tik visai nedi- 
deliam skaičiui žmonių. Visi kiti iš komunizmo 
laukia gero gyvenimo, valdžios, arba patenkini- 
mo savo pavydui ir kerštui prieš tuos, kurie dau- 
giau turi. Tuo tarpu kai krikščionybė kiekvieną 
padaro atsakingą prieš savo įsitikinimus, komu- 
nistinis sąjūdis faktiškai susideda iš mažo skai- 
čiaus vadų ir didelio skaičiaus vedamųjų arba 
įvairių iliuzijų suvedžiotų. 

Bolševizme randama ir daugiau rusiškai et- 
nologinių arba nacionalinių elementų. G. de Rey- 
nold teisingai nurodo aziatišką bolševizmo po- 
būdį, paveldėtą iš tam tikrų rusiškų polinkių. 
Tai brutalumas ir panieka protui arba antira- 
cionalizmas, į kuriuos geriausiai tiko įskiepyti 
marksistinius daigus, nes europiečio galvoj jie 
kažin ar iš viso būtų prigiję. Palyginus su da- 
bartinėmis mokslo išvadomis ir ekonominiais 


laimėjimais, ir grynas marksizmas ir bolševis- 


tinė sistema atrodo pasijuokimas iš sveiko proto. 
Aziatiško brutalumo reiškėjai yra rusų diploma- 
tija ir raudonoji armija, palikusi daug atsimini- 
mų antrame pasauliniame kare. Aziatiškas ru- 
sų komunizmo pobūdis darosi visai suprantamas 
iš to, kad Rusija, niekada nepritapusi prie Eu- 
ropos, per revoliuciją visai nuo jos nusisuko, kol 
paskiausiu laiku grįžo jau kaip užkariautoja. 
Jausdamas tam tikrą kultūrinį bendrumą su 
Azija, jau Leninas pareiškė didelį susidomėjimą 
Kinija. Ypač šiandien mes visai gerai pradėsim 
suprasti reikšmę jo posakio: “Kelias į Paryžių 
eina per Pekiną". Aziatų pavojus, kurį išgąs- 
čio pilnose vizijose numatė Solovjovas ir kiti 
senesnio laikotarpio mintytojai, darosi visai kon- 
kretus, pasauliniam komunizme Kinijai įgijus 
tiek daug svorio. Nėra negalima, kad masės azia- 
tų gali pakartoti savo antplūdį į krikščionišką 
Europą, vedamos ne Čengis-Chano ar Atilos, 
bet marksizmo fanatikų. 


(Bus daugiau) 

Pasaka apie gražiausią gaidį 


. Jeigu jūs manote, kad esate matę gražiau- 
sią gaidi, tai labai apsirinkate. 

Gražiausią pasaulio gaidį augino teta Mar- 
celė, gyvenusi prie Šušvės girių. 

Ir koks tai gaidys buvo! Raudona skiauturė 
virto jam ant akių, žandus puošė balti auskarai, 
o plunksnos žšrėte žėrėjo — geltonos, žalios, mė- 
lynos, rudos ir dar kitokios. 

Gaidžio balso nė žodžiu neapsakysi. Kai 
jis, pasilėkėjęs ant tvoros, pragysdavo, — sker- 
sai ir išilgai nuskambėdavo per visą kaimą. Net 
gandras pasistiebdavo ant kraigo ir klausydavosi. 

O gaidys kiaurą dienelę daugiau nieko ir 
neveikė, tik giedojo ir giedojo nuo aušros ligi 
sutemų. Kai ateidavo naktis, jisai plumpsėda- 
mas įskrisdavo į obelįi ir miegodavo ant šakos. 

Kartą jam žvirbliai ėmė ir pasakė: 

—Listumei pas mus į palėpę. Nakčia pelė- 
dos ar šeškai tave dar sudraskys. 

Jisai tačiau tik suvasnojo sparnais ir nieko 
neatsakė: ką jam, gražiausiam iš visų gaidžių, 
beprasidėti su Žvirbliais! 

Ir, įspraudęs snapą po sparnu, jisai užmigo. 

Ryto metą jisai nubudo pirmas iš visų 
paukščių ir pragydo skardžiai, žadindamas tetą 
Marcelę, piemenuką Jurgutį ir visus kitus. 

Paskui jis nuplasnojo ant žemės ir žiūrinė- 
josi sau pusryčių. 

Prie jo prilėkė žvirbliai ir čirškėjo: 

— Čir-čir-čir! 

Gaidys pašiurpino savo plunksnas, kad jos 
dar gražiau blizgėtų saulėje, ir tarė: 

— Vakar prigąsdinote, kad mane pelėda ar 
šeškai papjaus. Matote! 

Ir, toks išdidus, jis sudavė sparnu per smė- 
lį, vienam žvirbliui net akis užberdamas. 

Žvirbliai vis rizgo: 

— Palauk, palauk, jei ne šeškas, tai lapė 
tavo kaulelius apgrauš! 

— Lapės aš visai nebijau, — kirtosi gaidys. 
— Kaukštelėsiu jai snapu į patį nosies galiuką, 
ir ji nubėgs sau cypdama. 

— Kas tau lapė: tu ir liūtą numuštum! — 
erzėjo žvirbliai. 

Gaidys supyko ir pasakė: 

— Ką man aušinti burną su jumis: jūs ne- 
turite nė vienos plunksnos raudonos ar žalios. 


A. VAIČIULAITĮIS 


Žvirbliai iš tikrųjų neturėjo nė vienos 
plunksnos raudonos ar žalios. Jausdamiesi su- 
šnekėti, jie nutilo. 

Gaidžiui buvo dar negana: nuėjęs pasiskun- 
dė jis tetai Marcelei, kuri sėdėjo kieme po aly- 
va ir verpė pakulas. 

— Tetule, tetule, žvirbliai kirkinasi ir sako, 
kad mane suplėšys šeškas, lapė ar kiaunė. 

Kiaunę pridėjo jis pats, kad baisiau atro- 
dytų. 

— Mano raibuonėlis, — gailavo teta Marce- 
lė ir dar prigrasino: — Aš tiems žvirbliams nu- 
nu-nu! 

Gaidžiui vėl buvo smagu. Jis pasilėkėjo ant 
mieto, mušė sparnais ir šaukė, kad net giria 
skambėjo: 

— Žvirbliai, žvirbliai, tetulė man pasakė, 
kad lapė neįveiks manęs. 

Jis rėkavo taip garsiai, kad jo balsą išgirdo 
visi girių žvėrys: ir meška, ir vilkas, ir stirniu- 
kė, ir lapė, ir voverėlė. 

— Lape snape, — suniurzgėjo meška: — 
žiūrėk, gaidys tau šlovę plėšia! 

Lapė nieko neatsakė, tik tupėjo pakrūmė- 
je, pikta ir sugėdinta, ir ryte rijo akimis gaidį: 
kad tik jisai prisiartintų prie girios! 

Kiti žvėrys pasiklausė gaidžio ir nuėjo savo 
keliais: meška bičių kopinėti, stirniukė per krū- 
mus šokinėti, voverėlė riešutų gliaudenti. 

O lapė negalėjo nurimti ir vis labiau širdo, 
sukdama sau galvą, kaip čia gaidį prisiviliojus. 
Ji ir vartaliojosi, ir šuniuko balsu lojo, ir net 
bandė pakudakinti, kaip višta. 

Bet gaidys nė žiūrėte nežiūrėjo į tą pusę. 
Pirmiausia jisai turėjo pasirodyti prieš visus 
žvirblius ir prieš visas vištas. Paskui, kai kieme 
jau niekas jo neklausė, nušokęs nuo baslio, jisai 
nuėjo už kluono ir pasigyrė žardyje uždarytai 
ožkai. Tada, žvilgėdamas ir žėrėdamas, nukiep- 
sėjo į laukus, toks išpuikęs, kad net žandenos 
jam nutįso ligi pat gūžio. 

Jis vaikščiojo po pievą ir gyrėsi, ką tik su- 
tikdamas: ir kiškiui, ir pempei, ir vyturėliui, ir 
rudajai pelytei, ir net straigei. Jis priėjo ir prie 
piemenuko Jurgučio, kuris ganė avis, ir pūtėsi 
prieš berniuką, kad nebijąs nei lapės nei meški- 
no. 

Kai gaidys taip šnekėjo, avys, sustojusios 
ratu aplinkui, linksėjo galvomis, ir jam atrodė, 
kad visai jos pritaria jo žodžiams. 

Paskui jis išgirdo miške bulduojant teter- 
viną ir labai susidomėjo ano daina. 

— Eisiu ir pažiūrėsi, kas ten taip gurgia, lyg 
kokia didelė varlė, — tarė jis ir, nė neatsisvei- 
kinęs su piemenuku Jurgučiu, nukeliavo į girią. 

Lapei gi to ir tereikėjo. Ji tik sučeksėjo 
iltimis, tvėrė gaidį už pakarpos ir nusinešė per 
miškus ir kalnus. 

Taip ir būtų žuvęs jisai, gražiausias iš visų 
gaidžių, jei ne piemenukas Jurgutis. Jis matė, 
kas atsitiko, ir sušuko ant visų laukų: 

— Gelbėkit, gelbėkit, lapė nusinešė gaidį! 

Ir, nieko nelaukdamas, jisai puolėsi vytis. 

Jis lėkė taip greitai, kad net jo blauzdžiukų 
negalėjai matyti. Su juo skuto ir šuniukas Mur- 
ziukas, lodamas ir kiauksėdamas. Paskui gi ritosi 
kiti vaikučiai — ir Sigutė, ir Danutė, ir Mindau- 
gėlis, ir mažytė Joanėlė, kuri buvo tokia nedi- 
dukė, kad užkliuvo už kurmarausio ir pargriu- 
vo ant pilviuko. Atsikėlusi ji vėl lapsėjo, bet vis- 
tiek buvo greitesnė už tetą Marcelę, kuri ne tiek 
vijosi, kiek tūpčiojo vietoje, rėkdama ir ranko- 
mis Mostaguodama: 

— Gelbėkit, gelbėkit! Mano gaidelį branguo- 
lėlį! 

Piemenukas Jurgutis, lėkdamas kaip žaibas, 
emė ir išvydo pačią lapę. Ji kuduliavo jau kiek 
apilsusi, šonais dvesuodama, bet gaidžio vistiek 
nepaleido iš nasrų. Ir kur paleis: ji buvo jau vi- 
sai arti prie savo urvo! Dar vienas šuolis — ir 
jai jau niekas gaidžio neatims! 

Lapė įsiręžė kaip ilga, šoko pirmyn — ir štai 
ji jau šmurkštelės į skylę sykiu su savo grobiu! 

Tik čia atsitiko, ko niekas kol gyvas dar 
buvo negirdėjęs ir neregėjęs: šuniukas Murziu- 
kas dantimis įstrigo lapei į uodegą — ir iš to 
greičio drauge su ja nuniro į olą. 

Niekas nematė ir negalėjo pasakyti, kas ten 
dėjosi urve giliai po žemėmis. Viršuj tebuvo 
girdėti, kad iš apačios eina didžiausias klegesys, 
kaukimas ir cypimas — ir ūmai visas triukšmas 
nutilo. 

— Žuvo mano gaidelis, žuvo raibuonėlis! — 
dejavo ir laužė rankas teta Marcelė. 


Ir piemenėliui Jurgučiui gailėjo Murziuko, 
tačiau berniukas nieko nesakė, tik žiūrėjo į lapės 
urvą. 
Štai vaikas suplojo delnais ir prišoko prie 
skylės. 

Iš ten lindo šuniukas Murziukas, su savim 
vilkdamas ir gaidį. 

— Mano gaidelis, mano gaidelis! — suriko 
teta Marcelė. 

Pripūolusi ji nutvėrė savo gaidį ir, glaus- 
dama prie širdies, lygino ir glostė jo supešiotas 
plunksnas. 

Iš džiaugsmo verkdama, ji nešė savo paukš- 
tį per girias ir laukus, o paskui ją ėjo visi kiti — 
ir piemenukas Jurgutis, ir Sigutė, ir Danutė, ir 
Mindaugėlis, ir mažytė Joanėlė, ir šuniukas Mur- 
ziukas, kuris buvo visas dulkėtas, susivėlęs ir net 
viena ausimi sukruvinta: mat, lapė buvo jį ap- 
kramčiusi. 

Pasiekusi namus, teta Marcelė paguldė gai- 
dį į lovytę ir apraišiojo įplėštą skiauturę ir ki- 
tas žaizdas. Po to ji pasišaukė visus vaikučius 
ir davė jiems po medauninką, o šuniukui Mur- 
ziukui įpylė pieno į dubenėlį, ir jis lakė labai 
patenkintas. 

Gaidys sirgo tris dienas ir tris naktis, — ne 
tiek dėl žaizdų, kiek iš priepuolio. Paskui jisai 
atkuto, dailiai susiglostė savo plunksnas, bet į 
kiemą vaikščioti vengė: ar tai bijodamas lapės, 
ar gėdydamasis, kad žvirbliai neimtų tyčiotis. 

Žmonės tačiau pasigesdavo jo giesmės, kuri 
seniau juos kas rytą žadindavo. 

Ir jie sakė: 

— Kito tokio gaidžio tikrai nėra. 

Užtai teta Marcelė buvo dvigubai laiminga. 
Ji lesino gaidį kviečiais, glostė ir net pasakas 
jam sekė. Jo plunksnos vėl žvilgėjo ir mirgėjo, 
kad net akį vėrė. 

O jisai tupėjo prie tetos sijono, klausėsi, 
kaip ratelis verpdamas dūzgia, ir snaudė, ant 
akių užsitraukęs baltas plėveles. 

Čia, pirkelėje, jam buvo nebaisu nei lapių, 
nei vilkų, nei paties liūto. 

Tik kai kada nakčia, apsisapnavęs, jis surik- 
davo ir imdavo plumpsėti sparnais manydamas, 
kad jį lapė užpuolė. 

Tada tetulė Marcelė jį paimdavo ant rankų, 
čiūčiuodavo, kaip mažą vaiką, kol jis nurimda- 
vo ir vėl užmigdavo naktų tamsumoje. 


VEIKSMAZODINIAI DAIKTAV ARDŽIAI SU 


-lMAS 


IR JŲ V ARTOSENA 


HER ES K ARID ŽIKULS 


Vienas iš painesnių bendrinės kalbos varto- 
senos dalykų yra veiksmažodiniai daiktavardžiai 
su priesaga -imas. Tai yra dėl to, kad panašūs 
atitikmenys kitose kalbose yra gana dažnai vi- 
sai kitaip vartojami, negu mūsų liaudinėj kal- 
boj, todėl, rašydami apie kokius specialesnius ar 
abstraktesnius dalykus, neretai nusekame sve- 
timais pavyzdžiais ir imame rašyti sakyti taip, 
kaip kzd kiti rašo sako, visai negalvodami, ar 
tai sutinka su mūsų kalbos įpročiais, ar ne. Ši 
aplinkybė ypač dar tuo yra komplikuota, kad 
vienas kitas, šio dalyko kaip reikiant neištyręs, 
savo sprendimuose yra neryžtingas arba spren- 
džia pergriežtai. Taigi pravartu yra į tai kiek 
plačiau pažvelgti. 


Visų pirma tenka pastebėti, kad su priesa- 
ga -imas (-ymas) sudaryti daiktavardžiai yra ne- 
vienodos reikšmės. Vienais atvejais jais reiškia- 
me veiksmą (pvz. gyvenimas, krovimas, nėri- 
mas..., matymas, rašymas, statymas...), kitais pa- 
žymime veiksmo išdavą, kokį konkretų daiktą, 
pvz.: audimas “audinys, audeklas", degimas “iš- 
daga, degsnis", kirtimas “kirtis, randas; iškirstas 
miško plotas,' malimas “malamieji javai, molė, 
malinys"...;  kinkymai “pakinktai", maišymas 
“užmaišyta duonos tešla“, pūdymas 'nenaudo- 
jama žemė“ ir kt. 

Būdami konkrečios reikšmės, šios rūšies 
daiktavardžiai vartojami tuo pat būdu, kaip ir 
kiti konkretūs daiktavardžiai, todėl kokių nors 
sunkenybių dėl jų vartosenos visai nesusidaro. 
Bet tos pat priesagos veiksminių daiktavardžių 
vartosena yra jau kitokesnė ir skirtingesnė (pvz. 
užuot jis rašo ta pačia reikšme paprastai nesa- 
koma jis daro rašymą), ir dėl to vartotojui kar- 
tais kyla abejonių bei klausimų, kurių mūsų 
praktinės gramatikos bei kiti ligšioliniai šalti- 
niai arba visai neliečia, arba sprendžia siaurai, 
trūktinai. Pvz. L. Dambrauskas 1934 m. Gimt. 
Kalboj (37-39 psl.) yra nurodęs, kad mūsų bend- 
rinėj kalboi galėtų būti vartojami tokie posakiai 
kaip daro bandymą, pratimus..., atmeta pasiuly- 
mą; įvyko sukilimas, suruošė pasilinksminimą, 
priėmė įstatymo pakeitimą ir kt., bet jis plačiau 
nepaaiškino, kurie iš tos rūšies posakių yra 
teiktinesni bendrinei kalbai, kurie mūsų kalbai 
būdingesni ir kt. Antra vertus, jis niekuo neįro- 
dė, ar tokie posakiai kaip gavo pakvietimą, pa- 


žymėjimą yra tos pat rūšies kaip daro lavono 
skrodimą, spaudimą (į ką nors), stato klausimą 
ir kt. Tai ypač yra dabar aktualu dėl to, kad 
šių dienų spaudos kalboj nuolat gali sutikti šio- 
kių posakių: daro atominį sprogdinimą, kasdien 
daro pasivaikščiojimą, pasimatymą ir kt. 

Norint tai geriau išsiaiškinti, pravartu yra 
iš pradžios susipažinti su šios priesagos varto- 
sena gyvojoj žmonių kalboj, kur galima rasti 
tokių pavyzdžių: tėveliui akimas prasidėjo jau 
seniai (tevelis jau seniai pradėjo akti); jau anks- 
ti pavasarį prasidėjo medžių apibedžiojimas (jau 
anksti pavasarį buvo pradėta apibedžioti me- 
džius); arimo (arti) dar dviem dienom liko; kie- 
ta žemė — sunkus arimas (sunku arti); jaučiu 
mirties artėjimą (jaučiu mirtį artėjant); nebeiš- 
simoka agurkų auginimas (nebeišsimoka agur- 
kus auginti); be garavimo mažas kopūstų auši- 
mas (kopūstai negaruodami mažai aušta); auli- 
nių batų apsiavimas nesunkus (nesunku apsiau- 
ti auliniais batais); menkas to griovelio praba- 
dymas (menkai tas griovelis prabadytas), tai 
ir nebėga taip greitai; kuojų be baidymo (nebai- 
dydamas) neįvarysi į tinklą; jūroj didelis banga- 
vimas (jūroj didelės bangos, jūra didžiai ban- 
guoja); menkas tos pūslės barškėjimas (menkai 
ta pūslė barška), įpilk daugiau žirnių; kiek pra- 
bedimo, tiek ir nukasimo (kiek prabesta žemės 
bulvėms sodinti, tiek ir nukasta); tai užėjo vi- 
soms karvėms bėginėjimasis (tai pradėjo visos 
karvė bėginėtis, vaikytis); gal sietas kiauras, 
kad toks didelis grūdų birimas (kad tiek daug 
grūdų byra); prastas biržijimas (prastai biržy- 
ta), užtat taip ir javai sudygo; rytoj prasideda 
linų braukimas (rytoj pradedami linai braukti); 
brinkimas tų žirnių (kad ir brinksta tie Žirniai) 
— tik pamerkiau, ir jau virsta iš puodo; kubi- 
lui reikia daugiau subrinkimo (subrinkti), tai ir 
nebetekės; toks musių burbulavimas (taip mu- 
sės burbuliuoja), o nenukrausto stalo.“) 

Kaip iš šių pavyzdžių matyti, veiksmažo- 
diniai daiktavardžiai su -imas (-ymas) gyvojoj 
žmonių kalboj dažnai vartojami ten, kur kitais 
atvejais paprastai pasakomos arba galimos pa- 
sakyti atitinkamos veiksmažodinės lytys; t. y- 
tam tikri veiksmažodiniai posakiai čia yra suno- 


*) Šie pavyzdžiai imti iš J. Balčikonio “Liet. kalbos žo- 
dyno" I. tomo. 

minalinami. Ši nominalizacija dar daugiau pasi- 
reiškia tada, kai veiksmažodiniai daiktavardžiai 
papildiniais vartojami su tam tikrais veiksmažo- 
džiais, pvz.: kiek ratas turi apibėgimų (apsisuki- 
mų, apsūkių); peilis aprūdijo, nebeturi blizgėji- 
mo (blizgesio); žmonės neturi pasigailėjimo (gai- 
lesčio); jis neturi pasisekimo (sekmės), pasiti- 
kėjimo, pašaukimo (lot. vocatio); gavo, davė pa- 
tarimą; jaunimas šįvakar turi susibėgimą (pasi- 
linksminimą, pobūvį); tėvai davė sūnui sutikimą 
vesti; vaikas gavo plaučių uždegimą (apsirgo 
plaučių uždegimu) ir kt. Čia veiksmažodiniais 
daiktavardžiais su -imas daugiau reiškiamas in- 
dividualus veiksmo atvejas, pati veiksmo išdava 
arba net visai konkreti reikšmė. Plg. dar: visą 
akėjimą (apakėtą dirvą) galvijai nutrypė: zak- 
rastijonas padarė vyskupui tokį paaugštinimą 
atsistoti, kad žmones geriau matytų; visą užau- 
dimą (užaustą vietą) reikės nukirpti; jis... daro 
suleidimus (sąlaidas) (P. Andriušio apysakoj “Su- 
diev, kvietkeli!" 116 psl.) ir kt. 


Dabartinėj mūsų raštų ir spaudos kalboj 
galime dažniau sutikti panašių nominalizacinių 
posakių, perdaug nesikertančių su gyvosios Žmo- 
nių kalbos įpročiais), pvz.: gavo įsakymą, leidi- 
mą, liudijimą, pakvietimą, sutikimą...: kelia, ža- 
dina tautos susipratimą (sąmonę); iškėlė suma- 
nymą...; sukėlė abejojimą (abejonę), pasipiktini- 
mą, nusistebėjimą (nuostabą), susidomėjimą...; 
pareiškė pageidavimą (norą), pasigailėjimą, pasi- 
tikėjimą...; priėmė, atmetė pasiūlymą, įstatymo 
pakeitimą (pakaitą)...; įvyko nesusipratimas, su- 
kilimas, sumišimas (sąmyšis)...; surengė iškil- 
mingą sutikimą, paminėjimą, priėmimą...; su- 
šaukė, atšaukė susirinkimą; išleido, platino atsi- 
šaukimus ir kt. 


Kiek ypatingesni yra posakiai, kur veiks- 
miniai daiktavardžiai su -imas (-ymas) vartoja- 
mi su daryti, atlikti ir kt., pvz.: inžinieriai ką 
projektuodami dažnai daro ir apskaičiavimus; 
mokslininkai daro bandymus, tyrimus (tyrinėji- 
mus); jis padarė naują išradimą; archeologai da- 
ro (atlieka) kasinėjimus; jis padarė didelį nusi- 
kaltimą; visų buvo padarytas toks nutarimas; 
žodyno redakcija padarė apsčiau papildymų nau- 
jam leidiniui; ministeris padarė (turėjo) pasi- 
kalbėjimą su žurnalistais; rangovas padarė pri- 
imtiną pasiūlymą; visuomenininkai padarė (at- 
liko) puikų pasitarnavimą Lietuvai; mes šian- 
dien popiet padarėm gražų pasivaikščiojimą; 
plėšikas padarė naują plėšimą (įsilaužimą); pir- 
mininkas susirinkime padarė pranešimą apie at- 
liktus darbus; lakūnas padarė (atliko) kelis skri- 
dimus; gydytojas daro lavono skrodimą; visuo- 
menė daro spaudimą į vyriausybę; teismas pa- 
darė sprendimą; rytoj darys (vykdys) atominį 

sprogdinimą; tardytojas padarė naują tardymą; 
priešas padarė netikėtą užpuolimą ir kt. 

Šitos rūšies posakiai daugiausia sutinkami 
laikraštinėj, publicistinėj ir šiaip kaikurių vėly- 
vesnių raštų kalboj; gyvojoj žmonių kalboj jie 
beveik nepažįstami. Daugumas iš jų mažiau ar 
daugiau sutinka su atitinkamais kitų, ypač kai- 
myninių slavų ir vokiečių, kalbų posakiais; plg. 
daryti apskaičiavimus, kasinėjimus: rus. proiz- 
vesti (soveršit', delat) vyčislenija, raskopki; da- 
ryti nusikaltimą: rus. soveršit' prestuplenije, vok. 
ein Verbrechen begehen, prc. commettre un 
crime, angl. to commit (to do) a crime; daryti 
nutarimą: vok. einen Entschluss fassen, ein Ur- 
teil faellen, angl. to make a decision, to give 
(arba pass) judgment, prc. prendre une dėcision; 
daryti pa(si)tarnavimą: rus. okazat' uslugu (plg. 
okazat' meddvežju uslugų — padaryti meškos 
patarnavimą), vok. jenmandem einen Dienst 
leisten, prc. Tendre service, angl. to do, to render 
service; daryti pasivaikščiojimą — rus. sdelat' 
progulku, vok. einen Spaziergang machen, angl. 
to make a walk; daryti pranešimą — rus. sdelat' 
doklad, vok. einen Bericht erstatten, prc. faire 
un Tapport, angl. to make a report, to give an 
account; daryti spaudimą — rus. sdelat' (okazat') 
davlenije, vok. einen Druck ausueben, angl. to 
exert pressure ir kt. 


Tas faktas, kad augščiau minėtosios rūšies 
posakiai turi nemaža lygmenų kitose kalbose ir 
daugiau pradėti vartoti raštų kalboj tik vėly- 
vesniais laikais, 0 gyvosios žmonių kalbos pa- 
vyzdžiais mažiau tegali būti paremti (pvz. ša- 
lia gydytojas daro lavono skrodimą turbūt nie- 
kas liaudiškai nepasakys: ūkininkas daro medžių 
kirtimą!), — tas faktas rodo, kad šiokių nomi- 
nalizacinių posakių platesnį vartojimą galėjo 
nemažai paveikti kitų kalbų vartosena. Visų pir- 
ma ši įtaka galėjo pasireikšti verčiant laikraš- 
tines ir kitokias žinias iš svetimų kalbų, ypač 
tais atvejais, kai vartotojas nežino ar tuojau ne- 
gali rasti reikiamų lietuviškų atitikmenų. Tuo 
būdu galėjo atsirasti tokie vertimai kaip jam 
pastatė, uždavė klausimą (plg. rus. jemu pasta- 
vili, zadali vopros), teismas išnešė sprendimą ir 
kt. Čia statyti, pastatyti, užduoti klausimą yra 
tos pat rūšies kaip pastatyti, sumušti pasaulio 
rekordą ir pn. 

Toliau šiokių posakių galėjo atsirasti dar dėl 
to, kad nemaža skolintinių veiksminių daikta- 
vardžių iš pradžios daugiausia buvo vartojama 
su daryti, atlikti ir kt., pvz. daryti kalkuliaciją, 
eksperimentą, konversaciją, promenadą, raportą 
ir kt. Ilgainiui, šių svetimybių vietoje ėmus var- 
toti lietuviškus atitikmenis, galėjo susidaryti to- 
kie posakiai kaip daryti apskaičiavimą, bandymą, 
pasikalbėjimą, pasivaikščiojimą, pranešimą ir kt. 


VIKTORAS VIZGIRDA 


Pagaliau naujų nominalizacinių posakių at- 
siradimas mūsų raštų kalboj gali būti iš dalies 
paveiktas ir paties jų pobūdžio, ypatingos reikš- 
mės. Mat, individualus, konkretus paprastos 
veiksmažodinės lyties vaizdingumas ir raišku- 
mas nevisados galėjo tikti abstraktinėms, spe- 
cialinėms veiklos rūšims nusakyti, todėl jo vie- 
toje buvo dažnai pradėta raštų kalboj vartoti 
aprašomus frazeologinius posakius, kur kaiku- 
rie veiksmažodžiai (daryti, atlikti ir kt.), pa- 
prastai reiškią veiksmą ar veiksmo išdavą, il- 
gainiui buvo paversti jungiamaisiais veiksmažo- 
džiais, o pačią veiksmo esmę, jo turinį imta ša- 
limais žymėti atitinkamais veiksminiais daikta- 
vardžiais. Pvz. šalia liaudinių posakių daryti 
apyrašą, apžadą, priekaištą, skriaudą dabar jau 
sakome ir daryti apyskaitą, daryti atgailą ''at- 


FREIBURGO APYLINKĖS 


gailauti", daryti apžvalgą, daryti išvadą, daryti 
įtaką, daryti nuolaidą “daryti kompromisą, nu- 
sileisti", daryti prielaidą (premisą), daryti prie- 
saiką "prisiekti" ir kt.; plg. dar: kirsti smūgį 
“smogti", paleisti šūvį "iššauti", gauti trūkį "pa- 
LEūkLi Žin kŲ 

Ilgainiui, tokiems daiktavardžiams kaip 
apyrašas, apžadas, atsakas, apžvalga ir kt. rečiau 
bepasitaikant veiksminės reikšmės, vis dažniau 
buvo pradėta raštų kalboje tam reikalui varto- 
ti veiksminius priesagos -imas (-ymas) daikta- 
vardžius: daryti bandymą, daryti išradimą, da- 
ryti nusikaltimą ir kt. Čia mūsų pradėta beveik 
panašiai elgtis, kaip ir kaikurių kitų tautų. Pvz. 
rusų literatūrinėj kalboj šalia nanesti udar, pro- 
izvesti kražu, vesti razgovor, okazat? uslugu ir 
kt. sakoma ir delat' predložnije “daryti pasiū- 

lymą, pasiūlyti“, soveršit' napadenije “daryti 
užpuolimą, užpulti, soveršit' prestuplenije 'dary- 
ti nusikaltimą, nusikalsti", nanesti oskorblenije 
“padaryti skriaudą, skriausti, įžeisti", proizvesti 
vyčislenije “daryti apskaičiavimą, apskaičiuoti“ 
ir kt. Šitos rūšies posakiai dabartinėj rusų kal- 
boj iš dalies yra kilę iš senovinės bažnytinės 
kalbos, iš dalies versti iš V. Europos kalbų. Pvz. 
delat' vlijanije na razumu yra versta iš prc. faire 
Vinfluance sur les esprits. Pačioj rusų liaudinėj 
kalboj veiksmažodis vlijat', vlivat? "pilti" tevar- 
tojamas su prielinksniu v, ne su na, pvz. vlivat' 
vino v bočku “pilti vyną į statinę". Todėl iš pra- 
džios buvo mėginama sakyti ir: bednyje ljudi 
imejut vlivanije 0 obšcija rassuždenija “betur- 
čiai turi įtakos bendriesiems samprotavimams". 
Taip pat ir A. Puškinas dar 1814 m. vlijat' te- 
bevartojo pirmine reikšme su prielinksniu v; i 
mne bogini pesnopenja ješčio v mladenčeskuju 
grud' vlijali iskru vdochnovenja. Bet ilgainiui 
rusų literatūrinėj kalboj visdėlto įsigalėjo vers- 
tinis vlijanije na kogo-čto, ne vlijanije v kogo- 
čto; žr. V. V. Vinogradov, Očerki po istorii russ- 
kogo literaturnogo jazyka XVII-XIX v. (Leiden, 
1949), 166 psl. 


Panašiu svyravimo keliu tenka eiti ir mūsų 
kalbai. Pvz. kaip seniau ir kartais dar dabar 
pasakoma daryti įspūdį, įtaką į ką (pls. rus. de- 
lat' vpečatlenije, okazat' vlijanije na kogo-čto), 
— savo laiku tai J. Jablonskio buvo pakeista į 
daryti įspūdį, įtaką kam, — kaip dabar kartais, 
pvz. spaudos kalboje, vartojama daryti spaudimą 
į ką (plg. rus. okazat' davlenije na kogo-čto, vok. 
auf jemanden einen Druck ausueben-, nors si- 
nonimu šalimais paprastai sakoma spausti ką, ne 
į ką, pvz.: paspausk jį smarkiau, ir jis tuojau 
tau sugrąžins pinigus. 


Šituo būdu, mažiau vadovaujantis savo kal- 
bos įpročiais ir neperdaugiausia stengiantis sve- 
timuosius posakius priderinti prie savųjų, kar- 
tais nueinama ir gana toli svetimos arba dirb- 
tinės nominalizacijos keliu. Štai pvz. V. Alan- 
tas savo “Karo pošvaistėse" (46 psl.) rašo: “Sta- 
las ..., sofelė bei pora foteliukų sudarė visą kam- 
bario apibaldinimą“. Čia apibaldinimas, sudarytas 
iš baldai, pagal darybą visų pirma turėtų būti 
"apkrovimas, apstatymas baldais" (plg. apauk- 
simimas “padengimas auksu, apauksavimas", ap- 
siplunksninimas “aplipimas plunksnomis“ ir kt.), 
bet iš sakinio reikšmės tai, atrodo, yra ne kas 
kita, kaip patys "baldai" (plg. rus. meblirovka). 
Taigi viskas perdėm dirbtina: iš pagrindinio žo- 
džio sudarytas veiksmažodinis rezultatyvinis 
daiktavardis nieko daugiau nepasako kaip pa- 
grindinis žodis ir, be to, visą posakį padaro dar 
nenatūralesnį, dirbtinesnį. Daug paprasčiau, li- 
teratūrinei kalbai tinkamesniu būdu visą sakinį 

būtų buvę galima pvz. šiaip nusakyti: stalas. .., 
sofelė bei pora foteliukų sudarė visus kambario 
baldus, buvo visi kambario baldai. Arba štai vėl 
1935 m. Lietuvos Aido Nr. 182 sutinkame tokį 
sakinį: pas ūkininką Vl. Paulauską įvyko drąsus 
dviejų plėšikų apiplėšimas. Čia visai neaišku: 
ūkininką V1. Paulauską plėšikai ar pas tą ūkinin- 
ką kas nors kitas plėšikus apiplėšė. Būtų viskas 
aišku pasakius: ūkininką VI. Paulauską apiplėšė 
du drąsūs plėšikai, arba: du plėšikai drąsiai api- 
plėšė ūkininką Vl. Paulauską. Plg. dėl to dar 
GK 1935, 100. 


Dabartinėj mūsų spaudos kalboj irgi gali- 
ma rasti nemaža dirbtinių, neiprastų nominali- 
zacinių posakių, pvz.: mašina melagiams gaudy- 
ti įgauna kaskart didesnį pritaikymą; solistė su- 
gebėjo dainai duoti tinkamą apipavidalinimą ir 
kt. Posakis gauti pritaikymą atitinka rus. na- 
chodit', najti primenenije arba vok. Anwendung 
finden, bet mūsų kalbai nėr gyvas, artimas; vi- 
sai aiškiai, paprastai tai gali atstoti posakis būti 
pritaikomam, pvz.: mašina melagiams gaudyti 
yra kaskart vis daugiau pritaikoma. Taip pat ir 
duoti apipavidalinimą savo daryba beveik nie- 
kuo nesiskiria nuo sudaryti apibaldinimą: pats 
žodis apipavidalinimas reiškia “pavidalo davi- 
mą“, todėl duoti apipavidalinimą tėra tik ištęs- 
tas tautologinis posakis, nieko daugiau nereiškiąs 
kaip 'duoti pavidalą, apipavidalinti". Tuo būdu 
nedirbtinai ir lengvai įmanomai visas sakinys 
gali būti pvz. šiaip nusakytas: solistė sugebėjo 
dainai duoti tinkamą pavidalą, sugebėjo dainą 
tinkamai apipavidalinti; plg. dar: iš vieno pa- 
sielgimo negali žmogaus kaip reikiant apibūdin- 
ti, charakterizuoti (ne: duoti žmogui reikiamą 
apibūdinimą). 


Šitaip galvojant lengvai galima išvengti ir 
daugiau dirbtinių, mūsų kalbai nepritaikytų, 
svetimų nominalizacinių posakių. Pvz. angl. sa- 
kinį the deciphers made ingenious use of their 
knowledge of related languages, tuo būdu ga- 
lime versti laisvai, savarankiškai: įskaitytojai 
(dešifruotojai) išradingai panaudojo savo gimi- 
ningų kalbų mokėjimą. Taip pat ir vok. sakiniai 
er fasste den Entschluss abzureisen, der Gefan- 
gene machte den Versuch zu entfiehen, wir 
werden einen Spaziergang  machen visų pirma 
verstini savaip, paprastai: jis nusprendė (nutarė) 
pasiryžo) ne: padarė nutarimą ar sprendimą) iš- 
važiuoti; kalinys bandė (mėgino), (ne: darė ban- 
dymą ar mėginimą) pabėgti; rytoj eisime pūsi- 
vaikščioti (ne: darysime pasivaikščiojimą). Paga- 
liau ir kaikurie augščiau minėtieji laikraštiniai 
posakiai, pvz. visuomenininkai padarė puikų pa- 
sitarnavimą Lietuvai, gydytojas daro lavono 
skrodimą ir kt., gali būti lengvai pakeisti: visuo- 


menininkai puikiai pasitarnavo Lietuvai; gydy- 
tojas skrodžia lavoną. 

Tačiau tie nominalizaciniai posakiai, kuriais 
pasakoma kokia nauja sąvoka ar ypatingi reikš- 
mės atspalviai ir daugiau ar mažiau gali būti su- 
derinti su mūsų kalbos įpročiais, vartotini bend- 
rinėje kalboje, nes jais praturtinama mūsų kal- 
ba, ir stilistiškai ji nežalojama. Pvz. eksperimen- 
tą dabar vadiname bandymu, ne bandu ar kaip 
kitaip, todėl šalia daryti eksperimentą, eksperi- 
mentuoti galime sakyti ir daryti bandymus, t. y. 
atlikti bandomuosius darbus, kuriais norime įro- 
dyti ar patvirtinti kokį dėsnį. Tos pat rūšies yra 
ir kiti posakiai: daryti tyrimus “atlikti tiriamuo- 
sius darbus", daryti papildymus (papildus, pvz. 
naujam žodyno leidimui) ir kt. Šitokiais nomina- 
lizaciniais posakiais mes daugiau nusakome bend- 
rines, abstrakčias sąvokas, negu atitinkamomis 
paprastomis veiksmažodinėmis lytimis, kuriomis 
išreiškiame jau individualų, konkretų veiksmo 
pobūdi arba pačio veiksmo išdavą. Pvz. sakydami 
mokslininkas daro bandymą su kuo nors, mes 
norime pasakyti, kad jis tam tikram dėsniui su- 
rasti ar patvirtinti atlieka specialų darbą ką 
nors bandydamas, tam reikalui imasi specialių 
bandomųjų priemonių, o sakydami mokslinin- 
kas bandė naują aparatą, tik pažymime, kad jis 
mėgino, žiūrėjo, ar tas aparatas yra tinkamai 
padarytas, ar jis tinka tam tikram tikslui; plg. 
dar: pabandyk šį dalgį — pamatysi, kad gerai 
įtvertas; išbandyk, šelmi berneli, savo šėmus 
jautelius. Taip pat ir sakydami jis padarė naują 
išradimą, mes norime pasakyti, jis išgalvojo ir 
padarė naują dalyką, o sakydami jis išrado nau- 
ją dalyką, mes daugiau pabrėžiame tik patį iš- 
radimo procesą, naujo dalyko išgalvojimą. Pa- 
našiai pagaliau būtų galima pasakyti apie posa- 
kius: jis pranešė ir padarė pranešimą. Pirmuoju 


posakiu pasakome daugiau individualų veiksmo 
pobūdį, t. y. jis tam tikru laiku pareiškė, perda- 
vė, suteikė kam kokią žinią, o antruoju posakiu 
norime pasakyti, kad jis padarė raportą, t. y. at- 
liko formalų ar oficialų pranešamąjį uždavinį, 
pareiškė oficalią vyriausybės nuomonę dėl kokio 
svarbesnio dalyko, davė formalią kokio atlikto 
darbo apyskaitą ir t.t. Pranešimo (raporto) da- 
rymas ypač yra pravartus politinėj diplomatinėj 
praktikoj. Pvz. JAV vyriausybė yra įstatymo 
reikalaujama padaryti pranešimą apie savo dar- 
bą tam tikru laiku (is reguired by law to make 
a report on its work at certain times), bet Vals- 
tybės Sekretorius nedaro metinio administratyvi- 
nio pranešimo (does not make an annual admi- 
nistrative report). 


Iš viso, kas augščiau pasakyta, galime pasi- 
daryti tokių išvadų: 


1. Nominalizacija, pažįstama mūsų gyvajai 
žmonių kalbai, yra natūrali, mums artima, nors 
ir ne tiek plačiai vartojama, kaip kitose V. Eu- 
ropos kalbose. 

2. Laikraštinėj, publicistinėj ir šiaip vienur 
kitur raštuose pasitaiką nominalizaciniai posa- 
kiai nemaža dalimi yra verstiniai arba sudaryti 
kitų kalbų pavyzdžiais ir mūsų kalbai dažnai 
nepritaikyti. 

3. Bendrinei kalbai nauji nomilizaciniai po- 
sakiai pirmoj vietoj teiktini tie, kurie, ką nors 
naujo, specialaus pasakydami, savo reikšme ski- 
riasi nuo paprastų veiksmažodinių lyčių ir dau- 
giau ar mažiau yra pritaikyti mūsų kalbos tra- 
dicijoms bei įpročiams. 

4. Geresnėj literatūrinių raštų kalboj rei- 
kėtų kiek galint daugiau vengti šabloniškų, da- 
rytinių svetimų nominalizacinių posakių, kurių 
dažniau pasitaiko mūsų šių dienų spaudos kalboj. 

SAKRAMENTALINIO GYVENIMO POEZIJA 


“One may sing about it. It is the most 
immediate and mystical way... dream 
of a life lived as a sacrament''. 


BERNARD BERENSON 


šioje "abstraktaus", “neobjekty- 
vinio" ir panašiais vardais vadinamo 
meno gadynėje išeiti su kūriniais, 
sukurtais laikantis “ortodoksinės for- 
mos" principų, yra ir nepopuliaru ir 
rizikinga ir... moderniškai drąsu. Mo- 
derniojo meno, kaip dailės, taip ir 
literatūros srityje, nieko nebestebina 
jokios ekstravagancijos; atvirkščiai, 
— vis daugiau ir daugiau dėmesio 
patraukia  “klasikiniai",  “realisti- 
niai" ir panašūs meniniai “išsišoki- 
mai". Ir literatūroje (šiuo atveju tu- 
rint minty poeziją), po imagizmo, 
figūrizmo, verbalizmo, silabizmo ir 
dadaizmo bei surrealizmo, šiandieną 
“moderniausios" eilės yra ne išbars- 
tytomis eilutėmis, suskaldytais žo- 
džiais ar išmėtytais skiemenimis, bet 
rašytos grynų gryniausia proza, ku- 
rios pradininku kaikurie kritikai lai- 
ko A. Rimbaud, bet kurią į didžias 
poezijos augštumas ypač iškėlė Paul 
Claudel, o įvairiaip puoselėjo irgi 
prancūzai: J. P. Perse, A. Michaux, 
Fr. Ponge. 


Poezijos novatorium šiandieną ne- 
bepasirodysi nė naudodamas tipo- 
grafines figūras, pradėtas viduram- 
žiais kielikų, kryžių ir panašiomis 
formomis, o išgarsintas futūristo 
Marinetti, kuris atgarsio rado ir mū- 
sų keturvėjininkų bei trečiafronti- 
ninkų tarpe. Drąsus revoliucionierius 
šiandieną pasirodysi, išeidamas su 
grynai klasikinės formos eilėraščiais, 
jeigu tik nebūsi kieno nors epigonas 

ir jeigu sugebėsi “moderniąją" dva- 
sią įsprausti į šią tik XIX a. pabai- 
goje sulaužytą, amžinai gyvą ir ga- 
ją nemodernią formą, atsikartojan- 
čią tūkstančiais moduliacijų, kurios 
šių dienų apogėjais yra Yeats, Va- 
lery, Rilke, George. 


Tokios mintys kyla, paėmus į ran- 
kas naują lietuviškos poezijos rinki- 
nį — Leonardo Andriekaus knygą 
“Atviros marios". Labai retas mūsų 
literatūroje atsitikimas, kad su poe- 
Zzijos rinkiniu debiutuotų nebe stu- 
dento metų jaunuolis, bet kadais bai- 
gęs augštuosius mokslus, užėmęs tą 
ar kitą poziciją, įsigijęs, kaip šiuo 
atveju — bažnytinės teisės daktaro 
laipsnį žmogus. Nemažiau retas at- 
vejas, kad debiutantas išeitų su to- 
kiu subrendusių veikalu, ryškiai su- 
sidaręs ir savą kūrybinį pasaulį ir 
savo išraiškos būdą ir tvirtą stilių. 
Su džiaugsmu sutikdami veikalą, 
neabejotinai praturtinantį mūsų poe- 
Zijos lobyną, bent trumpai pažvelki- 
me, kuo šis autorius yra charakte- 
ringas, ką jis atneša originalaus, sa- 
vito, o kartu ir naujo į mūsų poe- 
ziją. 

Jau pats rinkinio vardas “Atviros 
marios" neabejotinai rodo simbolinį 
Andriekaus poezijos charakterį. Ci- 
tuojamame knygos motto pabrėžda- 


mas, jog “marios — lašas amžinųjų 
vandenų", autorius iškelia ne tik šios 
žemės stichijos — marių menkumą 


prieš amžinybę, bet ir žmogaus men- 
kumą prieš Absoliutą; "marių ir 
"lašo" santykis žmogų neatsiejamai 
įjungia į visatą, o "šventųjų hori- 
zontų" skyrius atskleidžia šį pasau- 


PASAUILTS 


lį kaip didžią šventovę, rodo mums 
tai, kad žmogus yra gyvas tik Vieš- 
paties ilgesiu, kad jo rauda ir jo at- 
dūsiai, prašant išvesti sielą iš šio 
kalėjimo (Transitus, 25 psl.), nepa- 
liaujamai liejasi į jūrą (Rauda, 16 
psl.), laukiant, kada gyvenimas bus 
užverstas kaip mišiolas, ir kalnuose 
nuaidės Ite Missa est (Gyvenimas, 
18 psl.). 


Mūsų religinėje poezijoje Žmogaus 
ir Dievo santykis Baranausko, vys- 
kupo, žodžiais, dainuojamas kaip 
Tėvo ir sūnaus, Maironio, prelato, 
kaip Augščiausios Tobulybės ir nie- 
ko (“aš menkesnis už nieką"...), dul- 
kės, Vienažindžic, kunigo, — kaip 
Valdovo - Tevelio ir “nabago žmoge- 
lio", kaip “saulejės dūmų". šių poetų 
kūryboje žmogaus ir Dievo santykis 
konkretus, palyginimai realūs; į sim- 
bolių pasaulį jis nukeliamas tik Pu- 
tino, žemės vargo ir valdovo maišti- 
ninko, poezijoje, kur po daugelio 
metamorfozių, žmogaus ir Dievo su- 
sitikimas įvyksta kaip “lašo"' ir “jū- 
ros" (“ir tartum lašas jūroj išny- 
kau"). Jeigu Putinui šis nakties dan- 
guje "išnykimas" yra daugiau pa- 
skendimas į beviltišką  vienumos 
klajonę, į nežinią, tai Leonardui 
Andriekui, priešingai, jis — gyveni- 
mo, lyg Viešpaties Taboro kalne, 
konsekracija,  persimainymas, kur 
“naktis apglėbia dieną", kur “nuo 
gyvenimo nesiskiria mirtis". Tokios 
palaimingos būsenos, Viešpaties ma- 
lonės paliestos ir lydimos, kada že- 
mė gali pavirsti altorium (Stebuk- 
las, 11 psl.) ir kada, stebuklui įvy- 
kus, prasiveria dangus (t.p.), gyve- 
nimą vargu ar galima tiksliau pa- 
vadinti, kaip sakramentaliniu gyve- 
nimu. 


šalia mūsų poezijoje J. Baltrušai- 
čio apdainuojamo mirksnio ir amži- 
nybės santykio, šalia mistiškai pa- 
slaptingos būties mįslės, kur “per 
šios Žemės gestamą šviesą bent kiek 
nuvoksi amžiną tiesą", L. Andriekus. 
išeina skelbdamas didįjį Viešpaties 
gaisrą, kuris yra tik iš dangaus kri- 
tusi kibirkštis, deganti ir rožėse, ir 
aguonose, ir kalnų granite, ir žemės 
akmenyje, aišku, ir žmogaus krūti- 
nėje, 


Leonardo Andriekaus religinis mo- 
tyvas nėra vienas tarp daugelio ki- 
tų jo lyrikoje: jis savo nuotaika per- 
sunkia dažną šio autoriaus eilėraštį, 
nežiūrint, kokio turinio jis būtų. Bet 
ypač jis ryškėja ir savo nuostabiai 
priderinta prasme iškyla patriotiniuo- 
se eilėraščiuose, kurie sudaro du 
paskutiniuosius knygos skyrius: Kry- 
žiai ir peisažai ir Tolima laimė. 

Ne vienas, kritikuodamas mūsų 
šių dienų tremties poetus, yra skun- 
dęsis, kad patriotinė poezija esanti 
taip nubanalinta, kad skaitytoją tik 
atbaidanti, kad trafaretiškai karto- 
jami šimtus kartų nuvalkioti vaiz- 
dai, nebeteikią jokio pasigrožėjimo; 
kad niekas geriau nebeparašąs už 
Maironį; pagaliau — kad geriau iš 
viso tos “šventos temos“ nebeliesti. 
Be abejo, kad šie kaltinimai yra per 
“jautrūs", nors tam tikrais atvejais 
daugiau ar mažiau tiesos turi. Ne- 
reikia nė grafomano, net ir su gabu- 
mais ir su geriausiomis intencijomis 
autoriui lengva ant šio, patriotinio, 
slenksčio  suklupti, neišsimušus iš 
trafareto. Leonardas Andriekus šiuo 
atveju daug kur išėjo laimėtoju, su- 
kurdamas tokios patriotinės lyrikos, 
kuri, imdama kad ir labai nubana- 
lintas temas, dažo jas nauja spal- 
va, apgaubia nauju drabužiu (vaiz- 
dais), persunkia nauju jausmu (var- 
tojant šviežias detales). štai keletas 
pavyzdžių: Pavergtųjų Lietuvos gy- 
ventojų kančios ir žaizdos paverčia- 
mos šventojo stigmomis (Stigmos, 
93 psl.), šv. Jonas, kurio koplytėlę 
gula žmonių sielvartas, lyg rūkas, 
taria paguodos žodį ir teikia prašan- 
tiems išrišimą; Kristus, visur išjieš- 
kojus, randamas tik “gimtuose lau- 
kuose tarp skaudžių aimanų“, kur 
jis, Lietuvos raudų sugraudintas (Su- 
graudino Tave raudomis Lietuva — 
žmonės, medžiai, jurginų žiedai..., 98 
psl), panūsta “nepalikt be globos 
tų graudžių lygumų". Laumės ir ber- 
želis, Baltija ir audėja, net ir vai- 
duoklis, nuo Varduvos krantų atėjęs 
“pranešti man, kad gluosniai verkia 
vandeny" — visi jie ne tik autoriui, 
bet, kas svarbiausia, skaitytojui kal- 
ba mielais, šiltais, gaiviais vaizdais 
ir, kaip toji vienumos nuotaika (121 
psl.), širdį traukia “į vieną pusę“, 
ilgesiu veda “į vieną žemę", į kurią 
čia grįžti balta audėjos austa drobe, 
čia bėgi užšalusiomis mariomis, kad 
net “migla užskleidęs savo veidą 
rūstų", klausia Poseidonas: “ką, 
žmogau, darai?" Būtų galima pri- 
rinkti daugybė citatų, kur autorius 
savo ir tėviškės sielvartui ir skaus- 
mui, kančiai ir ašaroms randa tokių 
priemonių, kurios iškelia Andriekaus 
poezijos posmus: 


Nuo to laiko paupy žilvitis kliedi, 
Rauda grįžusi vėlė namiškių, 


Alpsta motina, sukritusi pas klėtį, 

Kad sūnaus krauju žolė aptiško. 
(116 psl.) 

Arba: 

Ten sopuly suklinka nytys, 

O kantrūs žmonės amžiais tyli, 

Ten ir žiemos šalčiausią rytą 

Pragysta kruvinas dagilis. 


Ten kruvinas dagilis šaukia, 
Sušildyt žemei saulės prašo — 
Priimk, Augščiausias, mūsų auką, 
Priimk kiekvieną kraujo lašą. 
(Dagilis, 114 psl.) 


Šie iš konteksto ištraukti posmai 
mums parodo dar vieną autoriaus as- 
pektą, būtent gamtos motyvo panau- 
dojimą. Gamtos vaizdai daugiausia 
lietuviški, tik su retais svetimos aug- 
menijos ar gyvūnijos intarpais, ku- 
rie neteikia, kaip V. Ališo poezijoj, 
svetimų kraštų egzotikos, bet visą 
pasaulį gaubia ta Kristaus visuotinu- 
mo dvasia, kurią iškėlė ir įprasmi- 
no šventasis Asyžietis. Vardai, kaip 
Umbrijos kelias, Subasio pašlaitė, ar 
Sasso Spicco, kur tūno “didelė an- 
ga", ar kabo “šiurpus akmuo" — 
tik simboliai, išreikšti bendrinėmis 
sąvokomis, bet ne svetimi gamtovaiz- 
džiai: 

Tik, rodos, tas akmuo sustoti kvietė— 
Tik tas ore kabąs šiurpus akmuo, 
Kurio paūksmėje Pranciškus Asyžietis 
Jieškojo savo maldai vienumos. 
(47 psl.). 


Maldoj ir vienumoj autoriui tačiau 
iškyla tik lietuviškas peisažas, su jo 
gražiausiomis detalėmis, kokių nebu- 
vome regėję nė gyvendami tėvynėj: 
Gluosnis, Dovana, Vieversys, Kryžių 
šalis, Idilė ir daug atskirų posmų 
kituose eilėraščiuose. Kaip autorius 
geba operuoti kartais nebenaujomis 
priemonėmis ir kokius naujus ir me- 
niškus vaizdus sukuria, tebūna pa- 
vyzdžiu kad ir pora “Idilės" posmų: 


Buvo taip nežemiškai tylu aplinkui, 
Jog bijojo atsikvėpti girios. 

Ir ton pusėn, kur javai palinko, 
Baltas debesis iš lėto yrės. 


Buvo poilsiui sparnus suglaudęs vėjas, 
Buvo gluosniai susibridę į upelį, 

Ir nuvargusios lakštingalos tylėjo, 
Lyg po konsekracijos varpeliai. 


(64 psl.) 
Didžiausia poezijos brangenybė yra 
vaizdai, tropai, metaforos. Andrie- 


kaus “Atvirose mariose" jų yra tik- 
ros marios ir, kas svarbiausia, labai 
dažnai savitos arba savaip moduliuo- 
tos. Jam ne tik “grumsteliai suvai- 
toja", ne tik “girtą smilgą ima svai- 
gulys", ar “be skausmo numirė šal- 
na", kurie nėra didelė naujiena, nors 
gana graži, bet jis jaučia ir kaip 


"pavasario vėjas vakare gluosniui 
perpūtė galvą", jis girdi, kaip “po 
žeme dusdami, šaltinėliai daužysis" 
ir kaip “sugraudins pušeles gedulin- 
gosios mišios", — o tai yra jau kaž- 
kas, ko mūsų poezija dar nebuvo 
turėjusi; tai yra lobis jai ir laidas 
naujojo poeto talentui, 

Labai nepilnas būtų Andriekaus 
rinkinio aptarimas, tesustojus ties 
dviem, kad ir itin charakteringais 
motyvais. Jeigu skyriuje “šventi ho- 
rizontai" vyrauja religinis momentas, 
tai skyriuje “Sidabriniai nokturnai" 
iškyla žmogus „gamtoje, su visomis 
jos grožybėmis ir gundymais, “Ug- 
ningoje angoje" vyrauja gamta įvai- 
riais metų laikotarpiais, skyriuje 
“Nežinoma žemė" pasigirsta žemiško 
džiaugsmo ir žemės turtų praradimo 
gaida, nukelianti mūsų mintis iki po- 
mirtinio balso — epitafijos posmų, 
gi paskutinieji skyriai — “Kryžiai ir 
peisažai" ir “Tolima laimė" vėl at- 
sišaukia žemiškos būties pilnybe su 
tremtinį lydinčiomis skaudžiomis va- 
karo žaromis ir su pergalės kraičiu, 
atgavus prarastą laisvės ir gyvenimo 
malonę. 2 

Pradžioje akcentavau “Atvirų ma- 
rių'' autoriaus tradicinės, klasikinės, 
formos laikymąsi. Ir iš keleto ne- 
gausių citatų buvo galima pastebėti, 
kaip lengvai Andriekus valdo ritmą, 
randa naujų rimų ir kokių yra pa- 
siekęs eufonijos laimėjimų. Pakan- 
ka tik pažvelgti į skyrių vardus, kad 
įsitikintume, kaip autorius jaučia Žo- 
džio, skiemens ir garso skambumą, 
ir kaip didžiai vertina ir kaip valdo 
aliteracines priemones (Nežinoma že- 
mė, Tolima laimė ir pn.). štai koks 
jautrus ir puikus žodžio, skiemens 
skambumo pajautimas: pamatom pil- 
natį po kojom (39 psl.), išbaidytas 
paukštis pagaliau pragydo (38 p.), 
dangumi nudažytu žydrai ir t.t.; pa- 
vojingiausios vietos praeinamos su 
dideliu sklandumu: nuo šiaurės vė- 
jo, speigo ir pūgos..., spragės pasto- 
gėje... (22 p.). 

Eilėraščiai daugiausia ketureiliai, 
tačiau jie turi ne “dainos", o “kal- 
bos" pobūdį; ir pats autorius ne vie- 
noje vietoje sako: 'Visvien, sakysiu 
taip, kaip buvo (40 p.), “Turiu tau 
pasakyt nelauktą žinią" (53 p.), “Da- 
bar jau pasakyt Jam atvirai galiu" 
(Do p) irCi 

Ypatingu  dainingumu  padvelkia 
tie posmai, kurie išeina iš ketureilio 
rėmų, kaip Vėlė, Gluosnis, Pergalė, 
žinoma, neišskiriant nė ketureilių 
Audėjai, Jei sugrįžtų, Atgajus, Pil- 
natis, Dovana ir kt. Nereta pakarto- 
jimo figūra, niekur neišvirsdama į 
manierą ar formos žonglieriavimą, 
daugeliu atvejų eilėraščiams teikia 
melodingumo, grakštumo ir laisvu- 
mo; 

Imu šią dieną, lyg saldų korį, 
Nebeminčkit senos žaizdos — 
Nebeminčkit Memento Mori, 
Nebekartokit jo niekados... 

(54 psl.) 


Nesibarkite, vilnys, šį rytą, 
Neužgaukit nelaimėj širdies — 
Ir manoji žvaigždė jūron krito, 
Ir manoji žvaigždė... 

(46 psl.) 


Girdi nakties nuoširdžią maldą, 
Girdi žvaigždžių galingą dainą. 
(39 psl.) 


Tradicinėje formoje šalia ritmo di- 
delę reikšmę turi rimas. Andriekaus 
eilėraščių rimavimas panašesnis į 
II-jų Vainikų poetų rimavimą, negu 
kad, pvz., į Maironio ar pačių jaunų- 
jų autorių. šalia tikslių rimų, kaip 
gęsta - bręsta, kojom - jieškojom, žva- 
kės - pasakė, ilgesys - klausys, ar ne 
- svirne, nemačiau - skaičiau, jis var- 
toja ir tokius J. Aisčio įvestus, kaip 
sužeisti - pilnatis, ruduo - raudot, arba 
asonansinius — išnykt - puošni, nesu- 
truks - aistrų, paliest - vėlė, atminė - 
akmeniu, meldėsi - atodūsį, etc. Bet 
apsčiai rasime ir autentiškų, savų: 
nespėčiau - spiečiaus, groti - epušrotai, 
miros - miręs, oro - altorių, grįž- 
ti - krikšto ir pn. Daugumas jų ne 
vienam eiliniam skaitytojui atrodys 
ir per moderniški, ir gal net ne ri- 
mai. Bet taip jie atrodo tik ištrauk- 
ti iš teksto. Organiškoje posmo struk- 
tūroje jie ne labai archaiškos ausies 
negali rėžti, ypač, kad vartojami 
daugiausia posmo 1-je ir 3-je eilu- 
tėse, kurios įprasta matyti visai ne- 
rimuotos. 

Kandus recenzentas galėtų pri- 
kibti prie ne vienos banalinės ar su 
tekstu nesutapusios frazės bei žody- 
no a la šilkinė juosta, miela svaja, 
naktų menės, Joninių liepsnos, pa- 
sakų lobiai, alyvų sapnai, girių na- 
vos, serenados, gondolos... Šen bei 
ten jis išgirs atsiliepiantį Aistį (Žio- 
geliai groja, pienės ratelius šoka...) 
ar kurį kitą autorių; bet kuris au- 
torius, kad ir vyresnis, yra visu 
10044 savitas, originalus ir negirdė- 
tai naujas? Didžiausias Andriekaus 
žingsnis padarytas — jis rado save, 
jis valdo formą, jis sukuria pasaulį, 
kuris nepalieka vien autoriaus inte- 


resu, bet įtraukia ir skaitytoją, pa- 
gaudamas gyvu, nemeluotu jausmu. 
Eilėraštyje Paukštis poetas sako: 


Rodos, būčiau sunkią nuodėmę padaręs 
Graužė sąžinė kasdien skaudžiau — 
O tiktai, namo, sugrįždamas nuo 
marių, 
Vakare iš išbaidžiau. 


(38 psl.) 

Nesvarbu, kas tas “paukštis" būtų 

— dainiaus širdis ar kuri kita ale- 

gorija, bet nepaprastai gerai, kad 
autorius jį “išbaidė" ir kad 


lizdo paukštį 


Išbaidytas paukštis pagaliau pragydo 
Pilnu skausmo, pilnu liūdesio balsu, 


nes toje dainoje ne tik 


„„atsišvietė saulėtas džiaugsmo 

[rytas 
lašely tos nakties rasų, 
(38 psl. 
toje dainoje atsivėrė nauji pasauliai, 
kurie įnešė naujo į mūsų poeziją, pa- 
rodydami, kad mūsų kūrybinis žodis 
dar gajus. “Atvirų. marių" poezija 
kalba apie žmogų ne pasiklydusį šių 
dienų beprotybės labirintuose, bet 
apie žmogų, besidžiaugiantį visu gra- 
žiuoju ir didinguoju Viešpaties pasau- 
liu, gamtos stebuklais ir tėvynės tur- 
tais; ji sustoja ties pačiais esmingiau- 
siais žmogaus būties klausimais, to 
žmogaus, kurs nėra nustojęs žemės 
traukos (“Ta žemės didelė trauka — 
sunku atsilaikyti", 55 psl.), bet kuris 
iš Viešpaties malonės visą šį gyve- 
nimą ima kaip “saldų korį" (54 p.). 
“Nemoku sapno nuo tikrovės be- 
atskirti", sako autorius viename 
"Maldos" pcsme, prašydamas Viešpa- 
tį, kad “lauke žiogeliui ėmus groti, 
neplyštų man iš sielvarto širdis". Ir 
gerai. Ir nereikia skirti. Tik tada 
tikrovė virsta poezija, tik tada šis 
sapnas išreiškia ir meno kūriniu pa- 
verčia sakramentališkai vestąjį žmo- 
gaus - vienuolio ir žmogaus - poeto, 

kaip Berenson sako, gyvenimą. 
Pažymėtinas dailus knygos išleidi- 
mas ir estetinis dail. Telesforo Va- 
liaus apipavidalinimas, kiekvienam 
skyriui duodant po liustraciją ir 
nuotaikingą knygos aplanko piešinį. 
Leonardas Andriekus: ATVIROS 

MARIOS. Lyrika. 1955. 134 psl. 


Mažame 


RIMTAS ŽAIDIMAS 


Paslėpęs veidą po žodžiu, 
Rimtai žaidžiu, rimtai žaidžiu. 
L. Žžitkevičius. 
Leonardas žitkevičius — DAIKTAI 
IR NUORŪKOS. Lyrinės ironijos. Iš- 
leido Gabija, JAV, spaudė Gabijos 


spaustuvė. 48 psl. Tiražas, metai ir 
kaina nepažymėta. 

Bern. Brazdžionis 
Tyros — grožinės, bet ne “pritai- 
komosios" — lyrikos atstovų tarpe 


Leonardas Žitkevičius parodo dau- 
giausiai šypsenos. Humoristų tarpe 
— Jis vienintelis poetas, parašęs ge- 
rų ir gražių nehumoringų eileraščių. 
Čia jo ryškusis individualumas, jam 
vienam priklausanti poezija. Abu 
planus norėdamas apjungti, Žitkevi- 


čius savo eilėraščius bus pavadinęs 
“lyrinėmis ironijomis". Gal ironija 
yra vyraujanti spalva — ironija ma- 
terialinio pasaulio netikroms verty- 
bėms, ironija paradoksų pilnam gy- 
venimui, ironija sau. Bet Žitkevi- 
čiaus šypsena esti ir skaudesnė, kar- 
tesnė, negu tik ironiška, o kartais 
— ir liūdnesnė, švelnesnė. Jos daug 
spalvų. 

Galima spėti, kad ironiškas santy- 
kis į supantį pasaulį (ir į pačią kū- 
rybą!) yra Žitkevičiaus pasaulėžval- 
gos išdava. Jis nerodo daug pagar- 
bos paprastam, kasdieniškam, mate- 
rialinių rūpesčių ir vertybių pa- 
vergtam gyvenimui. Jis nežino jo 
prasmės, jos jieškojimą laikydamas 
betiksliu. Tačiau jis nėra stipresnis 
už nemėgiamą materialinę tikrovę — 
jis jaučiasi įmurkdytas jon prieš no- 
rą, prieš savo svajonę, savo poeto 
širdį. Jis jaučiasi ir pats nuorūka, 
kaip gyvenimas. Jam belieka du 
ginklai — pasitraukti į susikurtąjį, 
iiuzorinį pasaulį: kūrybos. Ir kitas 
kelias nugalėti — šypsena, atlaidi ar 
kandi. 

Betgi — pasitraukimas į žodžių 
laboratoriją tėra taip pat tik iliuzo- 
rinis išsigelbėjimas; 0 ir gyvenimas 
ne visas yra tik paniekos vertas: 
kažkur praeity paliko gimtoji šalis, 
kur gyvenimas galėtų būti tikra 
realybė. Taip suartėja ir persikerta 
tikro ir netikro, rimto ir nerimto 
ribos. Jas Žitkevičiaus kūryboje sun- 
ku griežtai atsekti. Visumoje lieka 
grakštaus žaismo įspūdis. 

Kuo Žitkevičius savo poezijoje ti- 
ki, išryškina viena kita užuomina, 
vienas kitas pasisakymas, mestas 
rinkinio puslapiuos. 


Man pasaka spindėjo 
Už viską daug skaisčiau. 
(“Auksinė paukštė") 
Kitais žodžiais — tas pat pasirin- 
kimas; 
Žibėk, mėnuli, iš dangaus 
Ir vesk iliuzijų keliu. 
( TMiuzija: E 
Ir dar šen bei ten galima atsekti 
pėdsakus, kad savąja realybe Žit- 
kevičius pasirenka iliuzijos estetinį 
pasaulį, tuo lyg ir pasisakydamas 
giminingai Radausko estetizmui. 
Pasauliu netikiu, o pasaka tikiu, 
pasakė Radauskas dar “Fontano" 
rinkiny, 1936 m. Tačiau giminystė 
lieka labai paviršutiniška. Subendri- 
nant (ir dėl to neišvengiamai supa- 
prastinant) būtų galima tarti, kad 
Radausko kūrybos dievas yra grožis 
— grožis ne išorinio grakštumo pras- 
me, bet grožis — pati kūrybos es- 
mė, 0 gyvenimo — pateisinimas. To- 
dėl Radausko kūryboje grakščiosios 
žodinės priemonės yra tik funkcija, 
didžiojo, visa-apimančio grožio die- 
vo. Žitkevičius gi tarytum randa 


Leonardas žitkevičius 


įkvėpimo ne pasauly — vistiek kaip 
suprastam: natūraliam ar susvajo- 
tam, — bet pačiame žody, jo skam- 
besy, jo grakštume. Jis todėl dažniau- 
siai neperteikia anapus žodinės for- 
mos glūdinčios poetinės idėjos, o lie- 
ka ornamentalus, formalistiškas vi- 
sa savo esme. Kitaip sakant, poeti- 
nė forma yra pati jo idėja. Todėl 
tad ir pati kūryba nėra Žitkevičiui 
gilus ir būtinas išsisakymas, o žais- 
mas, tegu meistriškas, grakštus, su 
meile ir pasišventimu atliekamas, bet 
vistik žaismas. 

Nuo žaismo, jei sutiksime jį lai- 
kyti centru, šios poezijos amplitudė 
išplinta į abi šalis, pasiekdama kraš- 
tutiniuos taškuos daugiausiai įtam- 
pos. Vienoje ekstremoje būtų eilė- 
raščiai, kur ironija išsitrina, lieka 
nebejuntama ir kur Žitkevičius pra- 
šneka nemaskuotu, savu veidu, pa- 
prastai, nuoširdžiai ir lyriškai. Čia 
minėtoji įtampa kyla iš poeto asme- 
niško  “užsiangažavimo" kūryboje. 
"Tokių eilėraščių yra negausi, bet gal 
gražiausia grupė. 


Kita ekstrema yra ironijos vis di- 
desnis akcentavimas, nuėjimas ligi 
kandaus, kartaus ir liūdnoko sarkaz- 
mo. Pašaipus juokas labiausiai pa- 
slepia poeto veidą, O tarsi išduoda 
tam tikrus visuomeninius jausmus. 
šios grupės eilėraščiai jau paduoda 
ranką šaipokams Baliui Pavabaliui 
įr Runcei Dandierinui. 


Abi ekstremos tačiau nepraranda 
gyvo ryšio su žaismu, su nesuinte- 
resuotu džiaugsmu, grynu skambesiu, 
ritmu, taikliu ar paradoksaliu fra- 
Zės posūkiu. Šis elementas vienija 
visą kūrybą. Dėl jo Žitkevičiaus poe- 
Zija turi aiškų ir savo veidą. 


Detaliau kalbant apie ekstremoms 
priskirtinus eilėraščius, pirmajai, ly- 
rinei grupei priklausytų: “Auksinė 
paukštė", tyras, paprastutis eilėraš- 
tis, nuoširdus ir gal neatsitiktinai 
padėtas šalia laisvo vertimo iš Hei- 
nės: kai kuriais aspektais Žitkevi- 
čius turi giminystės su heiniškom 
"lyrinėm ironijom“. Kad ir tas ver- 
timas: jis nėra be priekaišto tiks- 
lus (abejotina, pvz., ar Heine tuos 
"“zwei" laiko draugais, ir jų ašaros 
bei aimanos greičiau mini besimylin- 
čiųjų atsiskyrimą), tačiau kažkas 
trapaus pačioje dvasioje, tarsi hei- 
niškas kvėpavimas — yra pagautas, 
ir daro tą vertimą vienu gražiausių 


eileraščių rinkiny. Čia dar tilptų 
“Būtų gera“ ir “Radastos". Didelė 
jų abiejų Žžavumo dalis ateina iš 


lengvo, subtilaus metrinio įvairavi- 
mo, pirmajame — pailginant antrą 
posmo dalį, tarsi apstabdant ją ir 
surimtinant, ir antrajam, “Radastcse" 
— atvirkščiai, sukoncentruojant pas- 
kutines eilutes. Noris išskirti “Gy- 
venimą", kuris savo vidinėj struktū- 
roj gražiai atsiremia į keturis “pa- 
kilimus". Eilėraštis skleidžias kaip 
žiedas, augdamas grožiu ir gyvybe. 
Į šią negausią “rimtųjų" grupę tilp- 
tų dar “Balsas nuo slenksčio", gra- 
žai kalbąs apie nostalgiją 
Satyrinėje grupėje Išsiskiria viena 
pamėgta, beveik per visus eilėraš- 
čius pereinanti priemonė: priešingy- 
bių sugretinimas, kontrastas ar pa- 
radoksas. Tai liečia temą ir kon- 
strukciją. Eileraštis linksta vystytis 
iki lūžio, kuriame jis išsisprendžia. 
Pailiustruokim: “Tremtinio daina''; 
ironiškai pagarbinus techniką, bai- 
gias būdingai: Nes laisvas kelias 
mums į Marsą, Tiktai ne į namus". 
Čia — taškas: tai reikėjo įrodyti. 
Panašiai priešpastatoma: urvinio 
žmogaus gyvenimas laisvėje, plačio- 


se erdvėse, ir tikrai "urvinė" kam- 
barėlio gyventojo buitis (“Urvinis 
žmosau"); žmogus siekia valdyti 


daiktus, o tampa jų vergu (“Daik- 
ta'"); šioj žemėj "angelai" temoka 
skraidyti ir tylėti, o “velniai" puo- 
tauja ir daro stebuklus (“Dainuoja 
velnias"); žmogelio bei šunyčio gi- 
mininga buitis ir prasmė (“Namai be 
tėvynės"); laikas — brangus, 0 Žžmo- 
gus — pigus (“Laikas pinigai''). Ir 
taip toliau. Iš jau minėto rimto su 
nerimtu  supašymo, iš asmeniško 
skausmo ir pašaipos, iš protesto ir 
žaismo kyla tie Žitkevičiaus mėgia- 
mi paradoksai. Jų satyrinis geluo- 


nis ne tiek nuodingas, kiek pačiam 
autoriui skaudus, ir jis kerta, mu- 
zikinių efektų palydimas: 
Tikėk blizgučiais prakilniais 
Ir uniforma dėvima, 
O eis blizgučiai po velniais 
lr tie, kuriuos jie dievina. 
(“Blizgučių pasaka") 
Centrinei “gyvojo žaismo" grupei 
būdingas yra lyg ir atvirkštinis pro- 
cesas, kuriuo poezija gimsta. Pirma, 
atrodo, suskamba grakštūs ir daž- 
nai netikėti žodžių sąskambiai; ta- 
tai suartina normaliai skirtingas są- 
vokas ar vaizdus; prie sąskambio ir 
paradoksalaus sugretinimo prisitai- 
ko lengva rišanti mintis; iš visumos 
kyla nuotaika—neintensyvi, lyg ne 
žmogus ten būtų, tik jo atspindys 
tekančiam vandeny. 
štai “Džiaugsmai": 
Patyrei džiaugsmo bemaž visokio. 
Melu ir meile besigėrėjai. 
Alpsta mergaitė vidury šokio, 
Ir susimąsto geri gėrėjai. 
O gėlės žydi — neatsižydi. 
O melas veda, o meilė lydi 
Tave | žiedą tuščiavidurį. 
Nepasidavę grakštaus skambėji- 
mo liūliuojami, pažiūrėkim elemen- 
tarios minties: ar nenuostabu gėrė- 
tis drauge meile — ir melu? Juk 
melas — tokia brutali, nuoga, pikta 
sąvoka, tai nebe “poetinė" iliuzija ar 
pasaka! Kas gėrisi meile, — kaip jis 
bus drauge primityvus ir rafinuotai 
šetoniškas — gėrėtis melu? Ir kyla 
įtarimas: ar tik ne džiaugsmas — 
sugretinti panašiai skambančias prie- 
šybes — vedė poeto plunksną ir nu- 
lėmė pačią “mintį'? Tačiau Žitke- 
vičius žodį pažįsta artimai, jo svorį 
ir implikacijas žino. Gale jis kaip ir 
išteisina tą sugretinimą: 
O melas veda, o meilė lydi 
Tave | žiedą tuščiavidurį. 
Taigi, mintis išbaigta nuosekliai. 
O vis dėlto juste junti: ji čia atsi- 
rado, vedama sąskambio ir tik var- 
dan jo! Iš žaismo. Geriau perduo- 
kim žodį Žitkevičiui: 
Jei pagaunu kartais rimtą mintį, 
Tuoj suėda ją išdykęs rimas. 
Bet dėl to nėra ko nusiminti, 
Nes ir šitie žcdžiai—tik žaidimas. 
(“Žaislai"') 
Prie formalistiškų eilėraščių, šalia 
“Džiaugsmo", dar šlietųs: “Šviečia 
saulė", “Kiti pavasariai", Prisimini- 
mai", “Žiedas", ir — įvairiu laipsniu 
— dauguma kitų. 
žaismas virsta virtuozišku žongli- 
ravimu eilėraščiuos “Mašinos? ir 
“Alyvos. Kai kur akrobatika per- 
žengia saiko ribas: 
Jie visą kelią galvas kelia, 
O tu keliauk pametęs kelią. 
(“Pamestas kelias") 

Tačiau tokie “išėjimai iš krašto" 
Žitkevičiui nėra būdingi, nes jis Vi- 
sumoje jaučia ir formą, ir skonį su 
saiku. Jo žaisminiai eilėraščiai tei- 
kia džiaugsmo kiekvienam, kas ver- 
tina tokią retą mūsų poetams for- 
mos meistrystę ir grožį. Aštrūs, 
taiklūs rimai, kaip peiliai; gražios 
aliteracijos;  perregima, taisyklinga 
konstrukcija; kondensuotumas — vi- 
si eilėraščiai yra miniatiūros; nėra 
bereikalingų žodžių tuštumoms už- 
kaišioti; metrai — klasiški, bet 
lankstūs, jautriai  įvairuojami ir 


naudcjami. Visa tai sudaro neginči- 
jamą Žitkevičiaus stiprybę. Poetinį 
amatą jis iškelia iki meno, jeigu 
meną ir paverčia žaismu. 

Žitkevičius verčia pasigailėti, kad 
žodis, kaip poetinis molis, šalia sa- 
vo porcelaninių privalumų, kuriuos 
taip gražiai iškelia poetas, turi dar 
trečią matavimą — mintį, ir jos, de- 
ja, neįmanoma nupurtyti. Žaismui 
šis tretysis matavimas esti kartais 
per sunkus. 


Jurgis Blekaitis 


ST. ŠALKAUSKIO “ATEITININKŲ IDEOLOGIJA" 


štai guli prieš akis prof. St. Šal- 
kauskio straipsnių, paskaitų, prakal- 
bų rinkinys “Ateitininkų Ideologija" 
(Ateitininkų Ideologija, antroji per- 
redaguota laida. Išleido prel. Pr. M. 
Juras, 1954, 334 psl.). Atskleidę šios 
knygos puslapius ir įsigilinę į jos tu- 
ninį, pajuntame St. šalkauskio ne tik 
gilų, sistemingai galvojantį protą, 
bet ir krikščionišką pasaulėžiūrą, tė- 
vynės meile degančią širdį. Jis my- 
lėjo Lietuvą, jos tautą, ypač moks- 
lus einantį jaunimą. Jis troško moks- 
linį jaunimo išsilavinimą jungti su 
jos dvasiniu ugdymu ir išugdyti ne 
tik fiziškai sveiką, savo specialybei 
pasiruošusį, bet ir ideologiškai giliai 
įsijautusį jaunimą. Koks jaunimas, 
tokia tautos ateitis. Dėl to St. šal- 
kauskis pirmiausia metėsi gelbėti 
Lietuvos jaunimo keleriopu būdu, 
kad iš jo išaugtų vispusiškai stipri 
ir atspari tauta. Ypač mokslus ei- 
nantį jaunimą, kad iš jo išaugtų in- 
teligentų kadrai, kurie teisingai 
spręstų painius gyvenimo klausimus 
ir sumaniai vadovautų demokrati- 
nėms liaudies masėms (83 p.). 

Geriausią sintezę iš krikščionijos 
visuotinio turinio ir tautinės lyties, 
arba formos, Šalkauskis randa Atei- 
tininkų sąjūdyje. “Ateitininkas laiko 
tautybę būtinu teigiamuoju gyveni- 
mo veiksniu, nes ji yra ta indivi- 
dualinė, nors ir sutelktinė, lytis, ku- 
ria turi pasireikšti visuotinis Žžmo- 
giškosios dvasios turinys. Būdamas 
lietuvis katalikas, jis supranta pa- 
triotizmą kaip tautinės lietuvių indi- 
vidualybės meilę, kuri reikalauja 
realizuoti visuotinį krikščioniškosios 
kultūros idealą tautinės lietuvių in- 
dividualybės lytyse" (110 p.). Atei- 
tininkas vengia pats ir stengiasi sau- 
goti plačiąsias mases nuo to siauro 
nacionalizmo, kuris neleidžia tau- 
toms sueiti į harmoningą visos žmo- 
nijos sąjungą. Jis siekia originalios, 
visuotinai vertingos kūrybos tautinės 
kultūros srityje. 

Iš antros pusės jis vengia kito 
kraštutinumo — internacionalaus tu- 

rinio be tautinės lyties (komunizmo). 
Pastarasis niveliuoja individus, indi- 
vidualias tautos formas, asmenybes. 
Jis, paneigdamas asmeninę žmogaus 
laisvę, pažeidžia žmogaus prigimtį ir 
kultūrinį jo ugdymą. Ateitininkas tu- 
ri reikštis drąsia iniciatyva, plačiu 
užsimojimu, kritišku sąmoningumu, 
originaliu kūrybiniu nusistatymu (111 
ir tol. p.). Krikščioniškos ideologi- 
jos jaunimas turi stoti savo įsitikini- 
mu, darbais ir visu gyvenimu kovon 
prieš šių laikų dekristianizaciją. Tuo 
būdu jis atneš daugiausia naudos ir 
krikščionybei ir savo tautai. Krikš- 
čionybei — pravesdamas gyveniman 
jos universalų turinį; tautai — uni- 
versalų krikščionybės turinį apvilk- 
damas tautinėmis lytimis. Pirmuoju 
atveju jis sueis su kitomis tautomis 
į harmoningą visos žmonijos sąjun- 
g3; antruoju atveju, jis ir būdamas 
žmonijos sąjungos nariu, nekliudo- 
mai reikšis savo tautos lytimis. Tau- 
tiškumas be universalių vertybių yra 
egoizmas, surištas su kitų tautų nea- 
pykanta ir jų lyčių naikinimu (no- 
ras kitas tautas pagrobti ir jas su- 
naikinti); universalumas be tautiš- 
kumo lyčių yra chaosas, vedąs žmo- 
niją prie asmenybių žlugdymo ir kū- 
rybinio dekadenso. Tikriau sakant, 
universaliu turiniu be konkrečių tau- 
tinių lyčių nėra galima iš viso reikš- 
tis. Žodžiu, katalikiškoji pasaulėžiū- 
ra veda tiesiausiu keliu į visuotinai 
reikšmingą kultūrinį tautos ugdymą. 

St. Šalkauskis, kalbėdamas apie 
jaunimo kultūrinį ugdymą, specialiai 
taria žodį moteriai, kaip būsimai tau- 
tos inteligentei. Ji turi lygią teisę 
į mokslą, darbą ir atlyginimą, 
kaip vyrai. Tačiau labai gaila, kad 
jų dauguma nepažįsta savo vertės ir 
nežino savo pašaukimo. Kiekvienas 
bandymas save maskuoti, dengti ir 
slėptis yra tikrosios moters vertės 
įžeidimas ir moters pažeminimas. O 
kur nėra savos vertės pajutimo, ten 
nėra atvirumo, ten nėra laisvumo ir 
lengvo sugyvenimo. Dėl moters tik- 
rosios vertės nejutimo ir savo pa- 


šaukimo nežinojimo darosi šeimyni- 
nis gyvenimas labai painus, įkyrus 
ir neproduktingas (119-124 p.p.). 

St. Šalkauskis, pats būdamas ty- 
ros širdies ir kilniadvasis, norėjo, 
kad ir jaunimas būtų skaistus, kil- 
nus ir kūrybingas. Jis sielojosi kiek- 
viena mūsų tautos negerove ir ragino 
jaunimą su jomis kovoti kultūrinė- 
mis priemonėmis. Todėl šioje kny- 
goje randame visą eilę St. šalkaus- 
kio perspėjimų ir pasisakymų mo- 
mento reikalais. Tačiau, nors jo kal- 
bos, pamokymai, perspėjimai tarti 
ne vienu laiku ir ne vienoj vietoj, 
tačiau visur gali jausti nepaprastai 
gilų idealistą ir minčių sistematiką. 
Nors jo įvairias kalbas, tartas jau- 
nimui, skiria keleto metų laikas, ta- 
čiau jos yra organiškai suaugusios 
vienumon: jos viena kita remiasi ir 
viena iš kitos plaukia. Ta nemato- 
moji jungtis ir vienijančioji forma 
yra St. šalkauskio stipriai išgyve- 
namas idealizmas. Tame idealizme 
glūdi šalkauskio nemirštamoji dva- 
sia, kuri žavi ir žavės mūsų tautą 
ištisais šimtmečiais. šalkauskį laiko 
dulkės nepridengs, bet jis vis augs, 


stiprės, ir jo dvasia reikšis naujose 


kartose. Jo dvasios idealizmo jėga 
pražydės ne vienu žiedu mūsų atei- 
tininkijos jaunose kartose. 

Jeigu ką būtų galima prikišti 
“Ateitininkų Ideolcgijai", tai redak- 
cinį netobulumą. Pirmiausia metasi 
į akis straipsnių skyrių ir pastrai- 
pų tematikos šrifto netinkamas pa- 
rinkimas: straipsnių skyrių temati- 
ka turi mažesnius spaudmenis, negu 
tų pačių straipsnių pastraipų tema- 
tika. Straipsnių skyrių tematika nė- 
ra užakcentuota spaudmenų stipru- 
mu, 0 pastraipų stipriai užakcen- 
tuota. Jeigu įvesta kai kurių straips- 
nių pastraipoms numeracija, tai tu- 
rėtų būti ir patys straipsniai nume- 
ruoti kitos rūšies skaitmenimis. Vie- 
nų straipsnių pastraipos yra nume- 
ruotos, kitų nenumeruotos. Turiny- 
je pašykštėta vietos straipsnių sky- 
riams ir pastraipoms. 

Jeigu redaktorius savo žodyje pri- 
sipažįsta, kad keitė antroje knygos 
laidoje straipsnių vietas, pridėjęs 
kai ką naujo, įvedęs vieton autoriaus 
turėtos plikos numeracijos net pa- 
straipų tematiką, tai tada galima 
buvo dar daugiau padirbėti ir duo- 
ti šiai knygai vieningesnį vaizdą. 
Dabar “Ateitininkų Ideologija" yra 
tik savo mintimis vieningas ir sis- 
temingas mokslas. Bet savo išvaiz- 
da perdaug lipdyta ir dėl to nevie- 
ninga knyga. Tiesa, galima lengvai 
pateisinti, kad ši knyga nėra auto- 
riaus rengtas katalikiško jaunimo 
vadovas, bet įvairiu laiku ir įvai- 
riomis progomis jo kalbų, atsišau- 
kimų ir raginimų vienon vieton jun- 

WRAMOKSLAS 


LIETUVIŲ ENCIKLOPEDIJA 


1. Enciklopedijos svarba lietuviškajai 
kultūrai. 

Tarp visų darbų, atliktų tremties 
metu, L. E. leidimas užima vieną iš 
svarbiausių vietų: tai knyga, kuri 
savo apimtimi ir savo reikšme toli 
pralenkia visas kitas knygas, nes 
joje koncentruotai renkama ir doku- 
mentuojama ne tik kas lietuvių tau- 
tos sukurta visose kultūrinių verty- 
bių srityse, bet ir visos žmonijos 
kultūriniai laimėjimai. Dėl šių prie- 
žasčių L. E. atsistoja visų mūsų 
tremty leidžiamų knygų priešakyje 
ir reikalauja ypatingo rūpestingumo 
ir atsakomybės tiek iš redakcijos 
kolektyvo ir bendradarbių, tiek iš 
leidėjo bei prenumeratorių: tik visų 
darniu bendradarbiavimu L. E. taps 
tuo didžiuoju paminklu tremties gy- 
venimui įprasminti ir tautos egzis- 
tencijai stiprinti. 


2. Bendras L. E. pobūdis bei 
jos kryptis. 

Čia neturime tikslo vertinti visos 
Enciklopedijos, o tik dvi šakas joje 
— teologiją ir filosofiją. Vienam au- 
toriui neimanoma paliesti visas ša- 


ginys. Tačiau, atsižvelgiant į šios 
knygos dabartinį tikslą ir paskirtį, 
galima spėti, kad autorius, būdamas 
gyvas, sutiktų leisti perredaguoti jo 
straipsnių rinkinį vieningon knygon, 
nepakeičiant jo minčių ir nepaken- 
kiant jo turėtam tikslui. 

Nepaisant šių kelių knygos išvir- 
šinę fcrmą liečiančių pastabėlių, 
“Ateitininkų Ideologija" yra puikus 
"veikalas ugdyti jaunimui katalikiškoj 
pasaulėžiūroj, išreikštoj tautinėmis 
lytimis. Be to, mes čia randame ne 
tiktai straipsnių paduotas metrikas 
ir trumpą Šalkauskio biografiją, bet 
taip pat A. Maceinos giliai vertin- 
gą straipsnį, apibūdinantį Stasio 
šalkauskio akademinį pasiruošimą, 
jo idealizmą, filosofiją, pedagogiką 
ir visuomenines pažiūras. 

žodžiu, “Ateitininkų Ideologija“ 
yra vienintelė knyga mūsų laikams. 
Jai lygios mes savo kalboje neturim. 


Dr. P. Celiešius 


kas. Tai galėtų atlikti tik atitinka- 
mų specialistų kolektyvinis vertini- 
mas. Tačiau norime bendrais bruo- 
žais paliesti, kokios vertybės Enci- 
klopedijoje surinktos ir koks jos po- 
būdis apskritai. Kalbant apie ben- 
drąjį pobūdį, tenka liesti tik esmi- 
niai dalykai — medžiaga, jos apdir- 
bimas bei pagrindinė kryptis, o ma- 
žiau tenka nagrinėti pobūdis ir ypač 
techniškoji pusė. 

žiūrint į Enciklopediją šiuo esmi- 
niu žvilgsniu, svarbu, koks jos ob- 
jektyvumas ir preciziškumas daly- 
kų aptarime ir jų vertinime; koks 
temų parinkimas ir jų formulavi- 
mas, kiek jos reikšmingos ir kiek 
padeda skaitytojui reikalingų žinių 
surasti bei jas suprasti. Nuo šių da- 
lykų kaip tik priklauso Enciklope- 
dijos kokybė ir jos vertė. 

Reikia pripažinti, kad redakcinis 
kolektyvas ir bendradarbiai daro vi- 
sa, kad dalykų aptarimo objektyvu- 


mas būtų išlaikytas. Į patį redak- 
cijos kolektyvą ir bendradarbiais 
pakviesti įvairių pasaulėžiūrų bei 


nusistatymų žmonės, geri savo daly- 
kų žinovai, kurie laiduoja visapusiš- 


ATSIŲSTA PAMINĖTI 

A. Rinkūnas: KREGŽDUTĖ, III da- 
lis. Lietuvos geografijos, etnografi- 
jos, istorijos ir gamtos pažinimo 
pradmenys pagal naująją JAV ir Ka- 
nados lituanistinių mokyklų progra- 
mą. Viršelis ir vinjetės dail. T. Va- 
liaus. 231 psl. Bostono lietuvių mo- 
kytojų leidinys. 


o Knygų leidykla Terra Čikagoje 


leidžia “Dabartinės lietuvių kalbos 
žodyną". Žodyną paruošė prof. J. 
Balčikonis, J. Kabelka, J. Kruopas, 


K. Ulvydas ir kit. Jis yra didelio for- 
mato, turi apie 45,000 žodžių, apims 
1000 puslapių. Žodžiai su paaiškini- 
mais. Pirmoji šio žodyno laida išėjo 
Lietuvoje 1954 m. Dabar ji su rei- 
kalingomis pataisomis spausdinama 
antrą kartą. Veikalas leidžiamas, 
renkant jam iš anksto rėmėjus. Kai- 
na 8 dol. Užsiprenumeruoti galima 
šiuo adresu: Terra, 3333 So. Halsted 
St., Chicago 8, Ill. 


ką dalykų pažinimą, o pačioje En- 
ciklopedijoje yra ne tik katalikų ir 
protestantų teologijos skyriai, bet ir 
visa medžiaga aptariama Vakarų 
krikščioniškosios kultūros dvasioje. 
Nors šis objektyvumas žymus jau 
nuo pirmojo tomo, tačiau ypač jis iš- 
ryškėja su ketvirtuoju tomu, 
kur svarbesnieji straipsniai parašyti 
kelių autorių, tuo būdu garantuojant 
d'džiausią objektyvumą. 

Temų parinkimas ir jų formulavi- 
mas nėra atsitiktinis, bet pagal tam 
tikrą planą. Daugiausia stengiamasi 
duoti lituanistinių dalykų ir jie pla- 
čiausiai aptariami, Čia įvesti visai 
nauji dalykai, liečią rezistenciją, pvz., 
Dainavos apygarda, ir laukiama dar 
naujų apie emigraciją bei antrojo pa- 
saulinio karo eigą, kurių senoje E. 
negalėjo būti. Duodant daugiau vie- 
tos lituanistikai, turėjo būti sutrum- 
pinti arba visai išleisti kai kurie sve- 
timieji dalykai, turintieji mažiau 
reikšmės, bet užtai patys stambieji 
dar ryškiau aptarti. Ypač tai žy- 
mu menininkų ir rašytojų aptari- 
muose. 

Išeinant naujiems tomams, paste- 
bimas vis didesnis atsipalaidavimas 
nuo sencsios Enciklopedijos ir ėjimas 
savarankiškų, originaliu keliu. IV to- 
me net 8044 visų straipsnių visai iš 
naujo parašyta ir sutelktas gausus 
būrys bendradarbių, stovinčių mūsų 
intelektualinio gyvenimo viršūnėse. 
Visa tai leidžia manyti, kad Enciklo- 
pedija eis ir toliau, nors bus ir iš- 
sibaigęs senasis jos pagrindas. 


3. Teologija ir filosofija L. 
Enciklopedijoje. 


Katalikų teologijos skyrių reda- 
guoja kun. dr. J. Vaišnora, MIC, fi- 
lcsofijos — dr. J. Girnius, kuris įei- 
na į redakcinį kolektyvą ir redaguo- 
ja atskirus tomus. 

šių skyrių redaktoriams tenka 
sunki ir atsakinga pareiga: sukurti 
teologijos ir filosofijos mokslų ter- 
minologiją, ducti šių mokslų sričių 
aptarimus ir parodyti jų išsivysty- 
mą bei laimėjimus. Kurti teologijos 
ir filosofijos terminologiją, žinoma, 
yra specialių žodynų ar leksikonų, o 
ne bendrosios enciklopedijos reikalas, 
tačiau mes tokių žodynų neturime ir 
vargu ar ateityje turėsime, todėl 
mums šioje srityje teks tenkintis ben- 
drosios enciklopedijos žiniomis. 

Ką pasakėme dėl Enciklopedijos 
linkmės apskritai, tinka ir teologijai 
bei filosofijai. Ir čia siekiama objek- 
tyvumo, gero dalykų aptarimo, pa- 
liečiant visas šiems mokslams pri- 
klausomas sritis ir plačiau iškeliant 
dalykus, surištus su lietuvišku reli- 
giniu bei filosofiniu gyvenimu. šia 
prasme yra iškelta visa eilė naujų 
žmonių, įsigijusių mokslo laipsnių 

Vokietijoje, nors jiems dėl ypatingų 
tremties sąlygų nėra tekę žymiau pa- 
sireikšti teologijos ar filosofijos moks- 
luose ar tų mokslų institucijose. As- 
menų aptarime yra didelis skirtumas 
tarp pirmųjų trijų tomų ir ketvirto- 
jo. Tam pailiustruoti tinka vysk. Bū- 
čio ir prel. Dambrausko aptarimai. 
Vysk Būčio išskaičiuojami įvairūs 
darbai bei pareigos, nesistengiant jį 
įjungti į to meto kultūrinį gyvenimą 
ir iškelti jo reikšmę įvairioms kultū- 
ros sritims, tuo tarpu prel. Damb- 
rauskas jau plačiai aptariamas net 
keturių autorių, vertinamos jo darbo 
sritys ir iškeliama jo reikšmė įvai- 
riems mokslams bei Lietuvos kultū- 
riniam gyvenimui apskritai. Tai tei- 
giamas posūkis Enciklopedijos tobu- 
linimo kelyje. 

Teologija aptariama tradicinės to- 
mistinės filosofijos rėmuose, ir čia 
visą eilę svarbių straipsnių yra da- 
vęs pats skyriaus redaktorius kun. 
dr. J. Vaišnora, pradedant šv. Sosto 
pirmuoju nuncijum Lietuvai arkv. 
Bartoloni, Benediktais, popiežiais bei 
šventaisiais, baigiant dalykiniais 
įvairių sąvokų aptarimais, kaip Ba- 
zilika, Bizantijos kanonų teisė, Co- 
dex iuris canonici, celibatas, bei ki- 
tais, kurių sąrašai pridėti kiekvieno 
tomo pradžioje. Jam yra talkininka- 
vę savo svarbiais straipsniais kun. 
dr. V. Rimšelis, kun. dr. V. Gidžiū- 
nas, kun. dr. P. Gaidamavičius ir 
kun. dr. P. Celiešius. 

Liečiant teologiją, yra skirtumų, 
lyginant pirmąjį tomą su paskuti- 
niaisiais. Pirmame tome teologijos 
dalykai palikti tie patys, kaip ir se- 
nojoje enciklopedijoje, su nežymiais 
pakeitimais bei sutrumpinimais. Ap- 
tariama daugiausia pagal šv. Tomo 
filosofiją, kuri sudaro katalikų teo- 
logijos pagrindus ir yra popiežių įsa- 
kyta laikytis kunigų seminarijose ir 
teologijos fakultetuose. Tačiau popie- 
žiai, įsakydami laikytis tomistinės 
filosofijos principų, neįsako laikytis 
jos klaidų. Juo labiau tokių klaidų 
neturi laikytis bendroji enciklopedi- 
ja. Prie tokių tomistinių klaidų rei- 
kia priskirti “apreiškimo" sąvokos 
susiaurinimas ir suvedimas jos vien 
į proto veiksmą. L. E. rašoma: “A 
siekia suteikti ne pilną visų antgam- 
tinių tiesų pažinimą, o tik duoda 
žinių, jog tokių esama, kad jos pas- 
kui kaip paslaptys būtų tikėjimu pri- 
imamos". Čia apreiškimas suvestas 
"į davimą žinių" apie Dievą ir die- 


viškus dalykus, reikalingus išgany- 
mui. Atitinkamai šiai sampratai, 
tikėjimas yra “protc pritarimas" 


šioms žinioms. 

Šioks apreiškimo suracionalinimas 
yra neleistinas jo susiaurinimas; ap- 
reiškimas nėra tik žinių davimas, bet 
paties Dievo atsiskleidimas žmonėms, 
o tikėjimas yra šio dieviško atsisklei- 

dimo priėmimas, žmogaus atsiskleidi- 
mas Dievui. Tikėjimas yra ne vien 
protinis, bet egzistencinis žmogaus 
veiksmas, angažuojąs visas sielos ga- 
lias, visą žmogų. Pozityvus apreiški- 
mas nėra “papildymas"', praplėtimas 
gamtinio apreiškimo, bet visai nauja 
apreiškimo rūšis, įprasminanti ir 
pagrindžianti gamtinį apreiškimą. 

Apokalipsė (šv. Jono Apreiškimo 
knyga) aptariama visai pagal pozi- 
tyvistinę religijos sampratą. Nors ap- 
tarties pabaigoje paminėtas kun. V. 
Bagdanavičiaus studija apie Apoka- 
lipsę “Žmonijos likimas šv. Jono ap- 
reiškimo knygoje", tačiau Apokalip- 
sės aptarimas paneigia šios knygos 
turinį. L. E. rašoma: “Knygos ale- 
gorijos yra kilusios iš bendro apo- 
kaliptiško padavimo ir paties auto- 
riaus vaizduotės". Tuo tarpu kun. V. 
Bagdanavičius rašo; “Įvairių Kris- 
taus pažyminių suderinimas čia toks 
kontrastingas, toks nesavas Žmogaus 
vaizduotei (m. p.), kad vargiai ar 
rastume žemėje tokį rašytoją, kuris 
panašiais vardais norėtų puošti savo 
kūrybą. šv. Jono apreiškimo knyga 
yra kilusi ne iš žmogaus vaizduotės 
ar natūralių pomėgių, bet iš Dievo". 
šiais žodžiais yra nurodytas kelias 
pačiai Apokalipsei ir jos palygini- 
mams aiškinti. 


Kad liekant tradicinės scholastinės 
filosofijos ribose, bet atbaigiant ją 
naujais filosofijos mokslo laimėji- 
mais, galima dalykus visapusiškai 
aptarti, matyti iš tame pačiame įdė- 
tų “amžinybės" ir “antgamčio" ap- 
tarčių, kur apimta visapusiškai šios 
sąvokos, pasinaudojant ir kitų teo- 
logų „(Dun Skoto), ne vien tomistų 
nucmonėmis. 


Gerai, kad duodami kai kurių teo- 
loginių sąvokų platūs lituanistiniai 
aiškinimai, pvz., bažnyčios, deivės, 
dievaičio, tačiau šie aiškinimai ne- 
turi nustelbti šių sąvokų religinės 
bei teologinės prasmės. Geru pavyz- 
džiu čia gali būti “dangus", kurio 
duodama ne tik astronominė, bet ir 
teologinė aptartis. Kalbant apie apo- 


logetiką, būtų buvę gera atskirais 
straipsniais aptarti lietuviškuosius 
apclogetus — Būčį, Dambrauską bei 


kitus. Suskirstant sudėtingesnius da- 
lykus į atskiras dalis ir apžvelgiant 
juos kelicse vietose, išvengiamas 
atskirų straipsnių ilgumas ir dauge- 
lis dalykų labiau išryškėja, jei sumi- 
nimi atskiromis antraštėmis bei pa- 
vadinimais, 


Visumoje tačiau tenka pripažinti, 
kad teologiniai dalykai aptarti dide- 
liu rūpestingumu tiek savo termino- 
logija bei formulavimais, tiek temų 
parinkimuų bei jų aptarimu. Nė vie- 
nas, kuriam rūpi lietuvių teologinė 
terminologija, negalės apsieiti be L, 
E. surinktos gausios medžiagos. 


Filosofijos medžiaga, palyginant 
su teologiškąja, aptarta daug trum- 
piau,  konspektyviškiau ir preciziš- 
kiau, tačiau ryškiai koncentruotu 
būdu pateikia visa, kas šioje srityje 
būtina žinoti. Ypač čia geri ir vis- 
pusiški atskirų fiosofų aptarimai, 
pvz., Bergsono, Berdiajevo, kur iš- 
ryškinamos jų idėjos ir parodoma jų 
įtaka vėlesniam filosofiniam galvo- 
jimui, pailiustruojant tai atitinka- 
mais veikalais bei gyvenimo faktais. 
Aptariant atskirus filosofinius daly- 
kus, duodama ne tik jų sąvokinė 
samprata, bet stengiamasi rasti šių 
sąvokų ryšį su gyvenamuoju metu 
ir net kultūriniu gyvenimu apskri- 
tai, pvz., aptariant blogį ir sistemi- 
nant įvairias blogio rūšis pagal jo 
metafizinę, fizinę ir moralinę sąran- 
gą, rašoma: “Kaip gėris moraline 
prasme yra visų pirma meilė, taip 
B. moraline prasme yra savanaudiš- 
kumas, uždarumas bei nejautrumas 
artimui. Nedaryti gero — tuo pačiu 
jau B. atsiduoti... Niekada nelaikyti 
savęs gerais ir niekada kitų nelai- 
kyti blogais — tokia yra tiesa Žžmo- 
gui, nenorinčiam pačiam virsti B. 
pasaulyje išsiskleidimo versme". Ne 
tik blogis aptariamas, bet iškeliamas 
praktiškai pedagoginė mintis, liečian- 
ti gyvenimą. 

Kai kur šis noras filosofines sąvo- 
kas surišti su gyvenimu gali nu- 
stelbti patį aptariamąjį dalyką. Tai 
galima įžiūrėti "ateizmo" aptarime. 
Čia trumpai pasakoma, kad ateiz- 
mas yra Dievo buvimo neigimas, ir 
tuoj pereinama prie jo reikšmės gy- 
venimui, kur teigiama, kad viduri- 
niais amžiais ateizmas buvęs mirti- 
mi baudžiamas nusikaltimas, tačiau 
naujaisiais laikais išaugęs į didelę 
gyvenimo jėgą ir filoscfijoje iškilęs 
"metafiziniu humanizmu“, teigiančiu 
"dvasinį žmogaus savitumą“, o Die- 
vo nebuvimą laikančiu pačia žmogaus 
"laisvės ir kūrybos sąlyga". 

Čia perdaug vietos skirta “gyveni- 
mMiškajai" ateizmo pusei ir išleista 
sisteminė jo dalis. Reikėjo ateizmą 
bent suskirstyti į praktiškąiį, kuris 
neigia Dievą savo gyvenimu, ir teo- 
retiškąjį, kuris neigia Dievą teoriniu 
protavimu, išplaukiančiu iš tam tik- 
rų pasaulėžiūrų: materializmo, pozi- 
tyvizmo, monizmo, ar iš tam tikros 
žmogaus sampratcs, vad. metafizi- 
nio humanizmo. K. Joel straipsny 
"Ateistų tikėjimas“, peržvelgęs visą 
ateizmo istoriją, daro tokias išva- 
das: Nėra tikrų ateizmo filosofų, 
kaip nčra tikrų materialistų, tikrų 
sielos neigėjų. Tie, kurie amžiais bu- 
vo ateistais vadinami, nebuvo Dievo 
neigėjai, bet buvo tik neigėjai tam 
tikros Dievo sampratos bei tam tik- 
ro Jo paž'nimo būdo. Tie, kurie sa- 
ve ateistais vadinasi, nėra teoretiš- 
ki Dievo neigėjai, bet praktiški 


VISUOMENINIS 
GYVENIMAS 


GELEŽZINĖS UŽDANGOS KILMĖ IR ESMĖ 


Kai X-to amžiaus pabaigoje Rusi- 
ja priėmė krikščionybę iš Bizantijos, 
tuomet ji nejučiomis apsisprendė ne- 
prisijungti prie Vakarų krikščionybės 
ir jos ugdomos kultūros. Tačiau jos 
apsisprendimas buvo pradžioje dar 
neryškus ir nevisuotinis. Didysis 
Novgorodas, tas seniausias Rusijos 
lopšys, dar ilgai palaikė gan intensy- 
vius santykius su Vakarais, ypač 
prekybos srity. XIII-to amžiaus vidu- 
ry beveik visas rusiškas žemes nu- 
kariavo totoriai ir palaikė jas savo 
valdžioje 240 metų. Per tą ilgą vieš- 
patavimą totoriai uždėjo ant Rusi- 
jos savo ryškų rytietišką antspaudą. 
Kad ir išsilaisvinusi iš totorių jungo, 
Rusija jau nebejautė reikalo dvasiš- 
kai santykiauti su Vakarais. Jai la- 


prieš jį kovotojai antiteistai, kurie 
kovoja prieš Dievą vardan laisvės, 
neigdami varžtus ir ribas, dogmas ir 
autoritetą  (Antibarbarus, 188 psl. 
Jena 1914). Ir stebėtina, kad tokie 
ateizmo teoretikai, kaip N. Hart- 
mann ir P. J. Sartre, į šią Joelio ka- 
tegoriją įeiną, nepajėgia Dievo buvi- 
mo paneigti, bet gali tik prieš Jį 
kovoti vardan “laisvės ir kūrybos". 

Iš šios apžvalgos viena aišku: juo 
giliau į ateizmą žvelgiame, juo jo 
sąvoka siaurėja. Tuo pačiu mažėja 
jo gyvenimo jėga ir filosofinis pa- 
grindimas. šia prasme vargu ar gali- 


ma teigti, kad ateizmas viduram- 
žiais buvo “mirtimi baudžiamas nu- 
sikaltimas", nes ateizmo kaip pa- 


saulėžiūros tada nebūta, o bausta tik 
už erezijas. Griežta prasme ateistai 
yra tik nihilistai. Nihilizmas gi yra 
paties gyvenimo paneigimas. 
Visumoje tačiau filosofinės tenden- 
cijos aiškios, tikros ir preciziškos, 
gerai nusakančios dalyką ir duodan- 
čios visapusišką jų aptarimą. Čia 
mažiausiai pasinaudota senąja enci- 
klopedija, beveik visi dalykai steng- 
tasi duoti nauji bei naujai pertvar- 
kyti. Tam tikslui redaktoriaus suor- 
ganizuota gerų bendradarbių, kurie 
laiduoja šios šakos išlaikymą atitin- 
kamame lygyje ir rimtyje. Siekiant 
populiarumo, čia mažiausiai nusi- 
kalsta, nors visiškai jo neišvengta, 
kaip matyti iš iškeltų pavyzdžių. 


bai reikėjo vakarietiškos technikos, 
amatininkų ir pirklių, ir tokių tech- 
nikų ji po truputi įsileisdavo ir kvies- 
davosi. Bet ji vengė vakarietiškų fi- 
losofų, teologų ir teisininkų, nes šie 
nesiderino su Rusijos jau visai rytie- 
tišku gyvenimo būdu. 

Kai XVI-to amžiaus gale Rusijos 
caru tapo totorių kilmės bajoras Bo- 
risas Godunovas, tai nepasitikėjimas 
Vakarais dar labiau padidėjo. Caras 
Godunovas, pagal Puškino žodžius, 
kartą pasišaukė kunigaikštį Sujskį 
ir davė jam garsų savo įsakymą: 

“Poslušaj! kniaz': vziat' miery sej 

že čas; 

Čtob ot Litvy Rossija ogradilas' 

Zastavami; čtob ni odna duša 

Ne perešla za etu gran'; čtob zajac 


5. Baigiamosios pastabos. 


Jei čia plačiau sustojome prie kai 
Įzurių teologinių ir filosofinių klau- 
simų, tai norėjome iškelti naujosios 
enciklopedijos pobūdį ir padaryti iš- 
vadas, liečiančias tolimesnį jos reda- 
gavimą. 

Pirmiausia tenka pabrėžti, kad 
šiandien jau negalima pasitenkinti 
tais teologiniais ir filosofiniais da- 
lykais, kurie buvo senojoje enciklo- 
pedijoje. Daugelį dalykų tenka iš 
naujo parašyti pagal šių mokslų 
sričių paskutiniųjų metų laimėjimus. 
Redakcija šiuo keliu ir eina, duoda- 
ma visą eilę originalių straipsnių ir 
senuosius nauju žvilgiu nušviesda- 
ma. Šia prasme L. E. nuolatos to- 
bulėja. 

Plačiai išsišakojus mokslams, joks 
žmogus negali visų jų apimti, bet 
tik paprastai kokią nors jų dalį — 
savo specialybę. Todėl teigiamai rei- 
kia vertinti redakcijos kolektyvo nu- 
tarimą palikti atskirų sričių redak- 
toriams p'ln2 laisvę savo apimamo- 
sios srities ribose. Tik šioks nusi- 
statymas gali užtikrinti objektyvų ir 
visapusišką liečiamųjų dalykų apta- 
r'mą. 

Duodant pirmenybę lituanistiniams 
dalykams ir juos plačiai aptariant, 
dera atsiminti, kad lietuviškoji kul- 
tūra yra dalis Vakarų kultūros. Ir 
mūsų kalba, ir istorija, ir literatūra, 


Ne probežal iz Polši k nam; čtob 
voron 
Ne priletal iz Krakova. Stupaj". 


Paprastame lietuviškame vertime 
šis įsakymas taip skamba; 


“Paklausyk, kunigaikšti: imkis 

priemonių tučtuojau, 
Kad nuo Lietuvos Rusija tvorcmis 

atsitvertų; 

Kad nei viena siela nepraeitų 

Per šitą sieną; kad kiškis 

Neperbėgtų iš Lenkijos pas mus; 

Kad varnas neatskristų iš 
Krokuvos. Ženk". 


Čia Puškinas gerai nusako tų ir 
žymiai vėlesnių laikų Rusijos politi- 
nės ir dvasinės vadovybės nuotaikas 
ir nusistatymą. Caras Petras Didy- 
sis pirmas pabandė tą nusistatymą 
prievarta ir net žiauriomis priemo- 
nėmis keisti. Bet dvasiškai net jis 
pats nebuvo pribrendęs kiek nors 
keistis. Jis buvo tikras rytietis, kurs 
laiku suprato, kad būsimai Rusijos 
galybei vakarų techniški mokslai ir 
pažanga yra būtinai reikalingi. Ta- 
čiau Petras Didysis sugebėjo prievar- 
ta užstumti ant technikos ir forma- 
listinės pažangos bėgių bent tą ne- 
gausią įtakingosios bajorijos dalį, ku- 


ir senoji religija turi ryšį su kitų 
tautų šios kultūros sritimis ir be jų 
būtų nesuprantamos. Laikantis vien 
lituanistikos rėmų, daugelio dalykų 
aptarimas išeitų siauras ir vienpu- 
siškas. Šia prasme pasiteisina ben- 
drosios enciklopedijos leidimas, nes 
bendrosios žinics reikalingos ir pa- 
tiems lituanistiniams dalykams su- 
prasti ir juos pilnai aptarti. 

Apžvelgiant pirmųjų tomų  te- 
ologinę ir filosofinę medžiagą, ne- 
galėjome leistis į smulkią šių skyrių 
analizę, bet teko tenkintis tik ben- 
drųjų bruožų ir stambiųjų klausimų 
iškėlimu. Tačiau ir iš jų matyti, kad 
teologiniai ir filosofiniai, kaip ir ap- 
skritai visi L. E. liečiamieji daly- 
ka, aptarti su didele darbo meile, 
rūpestingumu ir aptartiems daly- 
kams atitinkama rimtimi bei gilumu. 
Jei į kai kurių dalykų aptarimus 
kritiškai  pažiūrėjome, tai lieteme 
enciklopedijos linkmę, o ne jos lygį. 
Lygio atžvilgiu, kiek tai liečia teolo- 
giją ir filosofiją, ji niekur neatsi- 
lieka nuo senosios enciklopedijos, o 
naujųjų temų formulavimais bei ap- 
tarimais ją žymiai pralenkia. Visa 
tai pateisina tą didįjį darbą, kurį 
atliko redakcijos kolektyvas, leidėjas 
ir bendradarbiai, ir duoda stiprų pa- 
grindą pradėtajam darbui žengti iki 
laimingos pabaigos. 


Dr. A. Baltinis. 

ri sukinėjosi arčiau imperatoriaus 
dvaro. Vėlesnieji Rusijos valdovai 
jau buvo apsupti tolerantiškesnės at- 
mosferos Vakarų technikinėms nau- 
jenybėms. Vieni jų pasireikšdavo di- 
desniais Vakarų šalininkais, kiti — 
mažesniais. Nuo to ir priklausydavo, 
kaip augštai pakildavo ar nusileisda- 
vo Rusijos geležinė uždanga. Pavyz- 
džiui, galėtume sakyti, kad prie Kot- 
rynos, Povilo ir Aleksandro I gele- 
žinė uždanga buvo žemesnė, bet ji 
smarkiai pakilo prie Nikalojaus I; 
paskiau prie vėlesnių imperatorių ta 
geležinė uždanga jau nebebuvo labai 
augšta ir stora. Tačiau dvasinio gi- 
miningumo tarp Rusijos plačių ma- 
sių ir Vakarų neatsirado. Nepažangi 
ir sustingusi Rusijos pravoslavų dva- 
siškija buvo uoli sergėtoja prie ge- 
ležinės uždangos, kad per ją neper- 
liptų Rusijon Vakarų krikščionybė ir 
vakarietiškos laisvės bei socialinės 
reformos. Totorių įtakoje suaugusi 
Rusijos civilizacija ir jos plačiosios 
masės pasiliko rytietiškos. Teisingas 
rusų priežodis: “Pakrapštyk giliau 
rusą ir atrasi totorių". Krašto val- 
dovai ir gyventojų masės nepasiekė 
Vakarų politinio subrendimo, nors 
meno ir literatūros srity rusų kul- 
tūra devynioliktajame amžiuje pada- 
re didelę pažangą ir pasiekė garbin- 
gų laimėjimų. Tačiau tai nei kiek 
netrukdė tipingam rusų valdininkui 
pasilaikyti stiprius despotizmo, ne- 
tvarkos ir vagiliavimo palinkimus, 
kurie darėsi labai įkyrūs ypač va- 
karietiškoms rusų nukariautoms ža- 
lims, kaip Suomija, Estija, Latvija, 
Lietuva ir Lenkija. 

Nuo 1905 m. Rusijon papūtė stip- 
resni Vakarų vėjai. Įvairūs kontaktai 
su Vakarais labai pagausėjo. Nuo- 
pelnas didesne dalimi priklauso Ja- 
ponijai, kad ji labiausiai pažemino iš- 
didų carizmą, sumušdama rusus To- 
limuose Rytuose. 

Įdomu bus pažvelgti į statistiką ir 
pamatyti, kiek Rusijos piliečių galė- 
davo pamatyti užsienius. Mažojo su- 
sisiekimo kortelėmis — leidimais per- 
žengti sieną — naudojosi visa pasie- 
nio zona apie 15 km. platumo. Ru- 
sijos kaimynai buvo Vokietija, Aust- 
rija ir Rumunija. 1913 m. toms sie- 
noms peržengti leidimais Rusijos pi- 
liečių pasinaudota 8 milijonus kartų, 
ogi užsieniečių lankyta Rusija 3 mi- 
lijonus kartų. Žinoma, imperijos pa- 
sieniuose rusų (neskaitant negausių 
valdininkų) kaip ir nebuvo. Taigi tais 
leidimais naudojosi tik lietuviai, len- 
kai, žydai, ukrainiečiai ir Besarabi- 
jos rumunai. Jeigu šiandien Sovietai 
duotų sienai peržengti leidimus ke- 
liems milijonams pasienio gyventojų, 
kaip tai būdavo Nikalojaus II laikais, 
tai Sovietų pasienis liktų be gyven- 
tojų, nes daugumas jų tikrai nebe- 

grįžtų atgal. Ogi milijonai užsienie- 
čių, laisvai aplankę Sovietiją ir pa- 
matę, kas ten dedasi, paskleistų sa- 
vo kraštuose tokių klaikių žinių apie 
Sovietų tvarką, visišką nubiednėji- 
mą ir priespaudą, kad tos žinios už- 
muštų Sovietų propagandą net ir la- 
bai kairioje Europos visuomenės da- 
ly. 

Maža ir dar neturtinga Lietuva 
visgi nesibijojo, kad jos santvarka 
griūtų nuo gausių apsilankymų pas 
kaimynus ar atbulai. Štai 1937 m. 
sienai pereiti leidimais Lietuvos gy- 
ventojų pasinaudota 339,100 į Vokie- 
tiją, 271,285 kartų į Latviją, ogi viso 
610,385 kartus per metus Lietuvos 
piliečiai peržengė užsienin ir grįžo 
atgal. Lietuva tuomet turėjo tik apie 
2,500,000 gyv. Tais pat metais 427,- 
759 vokiečių ir 37,093 latviai lankėsi 
Lietuvoje pagal pasienio susisiekimo 
korteles. Jiems irgi nieko blogo ne- 
atsitiko, nors tuo metu Lietuvos san- 
tykiai su Vokietija jau buvo gana 
šiurkštūs dėl nacių pretensijos į 
Klaipėdą. 


Tais pat 1937 m. 23,646 Lietuvos 
piliečių išvyko į tolimesnes keliones 
Europon ir kitur, ogi 22,543 jos pi- 
liečiai grįžo atgal iš tolimesnių ke- 
lionių. Tai reiškia, kad kas metai 
apie 14; Lietuvos gyventojų turėda- 
vo gana lėšų, laiko ir intereso lais- 
vai vykti į tolimesnes keliones. Tai 
yra tikrai puikus rekordas mažai res- 
publikai. 


Per Lietuvą ėjo pats svarbiausias 
kelias iš Rytų Europos į Vakarus, 
kurs jungė centrinę ir šiaurinę Rusi- 
ją (Maskvą ir Leningradą), Latviją 
ir Estiją su Vakarų Europos sosti- 
nėmis: su Berlynu, Paryžium, Lon- 


VINCO KRĖVĖS 


Lietuvių Akademinio Sambūrio 
Montrealyje Vinco Krėvės vardo lite- 
ratūrinė premija 500 dol. gegužės 11 
d. paskirta Jonui Aisčiui už atsimi- 
nimų knygą “Apie laiką ir žmones". 
Jury komisiją sudarė dr. Henrikas 
Nagys, pirm., V. Jonynas, sekr., na- 
riai: J. Žmuidzinas, J. Kardelis ir K. 
Veselka. 

Premijos įteikimo iškilmė buvo su- 
rengta gegužės 28 d. Montrelyje su 
turininga programa, kurioje dalyva- 
vo to miesto lietuvių įvairių šakų 
meno jėgos. Apie laureato kūrybą 
kalbėjo Henrikas Nagys. Pianu skam- 
bino V. Kerbelio ir K. Budriūno kū- 
rinius K. Smilgevičius; dainavo ope- 
ros solistė Elzbieta Kardelienė; šo- 
ko balerinos J. Kvietytė ir B. Vait- 
kūnaitė; deklamavo aktoriai B. Pū- 
kelevičiūtė, J. Akstinas ir L. Baraus- 


donu, Briuseliu, Roma. Pažiūrėkim, 
kas tuo didžiuoju geležinkeliu važi- 
nėdavo (1937 m.) štai: 

36,509 vokiečiai 

28,300 latvių 

7,996 estai 

2,653 britai 

1,913 amerikiečių 

516 rusų 

12,104 kitų kraštų piliečių. 

Iš visų šitų keleivių kai kurie il- 
giau pabūdavo Lietuvoje, būtent: 
1,473 vokiečiai, 837 latviai, 82 estai, 
103 amerikiečiai, 217 čekų, 81 švei- 
caras, 78 britai, 370 kitų kraštų pi- 
liečių; mūsų didžiausių kaimynų ru- 
sų tokia proga pasinaudodavo vos 79, 
ir tai iš šalies, kuri skelbia tarptau- 
tiškumą, kurios piliečiai laisvai ga- 
lėjo Lietuvoje susikalbėti ir svarbiau- 
siose sostinės gatvėse ir keliose ka- 
vinėse galėjo gauti Maskvos svarbiuo- 
sius sovietinius laikraščius. 


1938 m. Lietuvą aplankė 1,753 sve- 
timų kraštų automobiliai, atstovavę 
bent 15 valstybių, mažų ir didelių, 
artimų ir tolimų. Jų tarpe — 42 iš 
Amerikos, 45 iš Britanijos, 62 iš šve- 
dijos ir 57 iš Suomijos, t. y. iš kraš- 
tų, vandenimis— jūromis nuo Lietu- 
vos atskirtų. Iš Vokietijos buvo net 
714 automobilių, iš Latvijos — 605, 
iš mažytės ir ne artimos Estijos 126. 
Ogi iš milžiniškos Rusijos, kuri pati 
sau automobilius gaminasi — nesi- 
lankė Lietuvon nei vienas automobi- 
lis. O tai jau labai daug pasako apie 
šalį, kur labai nukritusi žmogaus 
vertė: odin čelovek — odna kopejka, 
dva čeloveka — dvie kopejki (vie- 
nas žmogus vertas vienos kapeikos, 
du žmonės — dvi kapeikos). 


Prof. Kazys Pakštas 


VARDO PREMIJA 


kas. šie skirtingų meno pajėgų pa- 
sirodymai, atitinkamai sujungti, su- 
darė programą vieningą, įvairią ir 
patrauklią. Žodį tarė ir premijos lai- 
mėtojas Jonas Aistis, iškeldamas įdo- 
mių prisiminimų iš nepriklausomos 
Lietuvos literatūrinio gyvenimo ir dė- 
kodamas už premiją. 

Lietuvių Akademinio Sambūrio 
Montrealyje Vinco Krėvės vardo su- 
organizuotoji premija yra labai džiu- 
ginąs ir paskatinąs reiškinys mūsų 
kultūriniame gyvenime. Tai naujas 
idealizmo prasiveržimas sunkioje 
tremties kovoje už lietuvišką knygą. 
Būtų miela, kad ši Vinco Krėvės var- 
do premija taptų nuolatinė, kaip 
trokšta Lietuvių Akademinis Sambū- 
ris, dėdamas savo viltis į Kanados 
Liet. Bendruomenę. 


L. G. 


R. VIESULO IR A. ELSKAUS PARODA 


New Yorke, Panoras galerijoje, 
Romas Viesulas ir Albinas Elskus 
surengė bendrą savo tapybos bei gra- 
fikos darbų parodą. Paroda tęsėsi 
nuo 6 d. iki 18 d. birželio. 

Albinas Elskus, studijavęs meną 
Freiburge ir Paryžiuje, reiškiasi šių 
dienų modernioje dvasioje. Visi jo 
paveikslai grynai abstraktūs. Vieni 
jų daryti aliejumi, plasteriu ir spal- 
voto stiklo fragmentais ant lentos 
(masanito), kiti aliejumi ant dro- 
bės ir popieriaus. Pirmieji ypačiai 
patraukia žvilgsnį savo baraljefiniu 
paviršiumi, paįvairinančiu ir pratur- 
tinančiu abstraktines dailininko vi- 
Zzijas. Apskritai visi jo darbai įdo- 
mūs ir išsiskirią mūsų mene. Albi- 
nas Elskus yra pirmas lietuvis, taip 
toli pasinešęs į abstraktinės tapybos 
sritį. Šioje parodoje iškabinti pa- 
veikslai byloja apie jo galią matomų 
daiktų įspūdį sukelti spalvomis bei 
ritmika, atsijungiant nuo įprastų 
formų. Čia yra labai platus laukas 


reikštis dailininko kūrybiniams polė- 
kiams, kurie yra dideli. 

Romas Viesulas, pažįstamas savo 
litografine kūryba, šioje parodoje 
prakalba ir spalvomis. Čia spalvotų 
paveikslų bent dvigubai daugiau nei 
grafinių. Pirmu akies užmetimu jie 
gali sukelti aliejinių dažų įspūdį, bet 
tai yra spalvotas lakas (lacguer), tu- 
rįs savo ypatingą koloritą bei išraiš- 
ką. Viesulo spalvotieji kūriniai, da- 
ryti litografinėje dvasioje tuo laku 
ant lentų (masanito), liudija daili- 
ninko ištikimybę šiai pamėgtai gra- 
fikos šakai, o taip pat ir jo gerą 
spalvų pajutimą, kurios čia turi savo 
balsą. Romas Viesulas, dažnai da- 
lyvaująs amerikiečių dailininkų ben- 
drose parodose pavieniais darbais, 
Panoras galerijoje, kur žiūrovas ga- 
lėjo pamatyti daugiau jo paveikslų 
vienoje vietoje, pasiliks atmintyje 
kaip sparčiai žengianti pirmyn mū- 
sų meno pajėga. 

L. A. 


LITERATŪROS PREMIJOS 


šie metai našūs literatūros premi- 
jomis. Iki šiol paskelbta šios premi- 
jos bei konkursai: 


“*DRAUGO" ROMANO KONKURSAS 


Dienraštis “Draugas", talkininkau- 
jant “Draugo" Bendradarbių Klubui, 
skelbia naują lietuviško romano kon- 
kursą. Paskutinė data konkursui ski- 
riamo romano rankraščiui įteikti — 
1955 m. lapkričio mėn. 1 d. 

Geriausiam romanui skiriama pre- 
mija — tūkstantis dolerių. “ Draugo" 
premijos sutelkimu rūpinasi “Drau- 
go" Bendradarbių klubas. 

Jury komisiją sudaro torontiškiai 
(Kanada): Antanas Gurevičius, kun. 
dr. Juozas Gutauskas, Pranas Ko- 
zulis, Izabelė Matusevičiūtė ir Vy- 
tautas Tamulaitis. 

Romano siužetą pasirenka patys 
autoriai. Romanas turi būti parašy- 
tas mašinėle, nemažesnis kaip apie 
200 romano formato puslapių. 

Kūrinius siųsti adresu: Romano 
Konkurso Komisija, “Draugas", 2334 
So. Oakley Ave., Chicago 8, Ill. 

Sprendimo bešališkumui patikrinti 
autoriai turi pasirašyti slapyvardžiu, 
o atskirame uždarame voke pažymė- 
ti savo tikrąją pavardę ir adresą, ten 
pat įrašant romano antraštę ir pasi- 
rinktą slapyvardį. 

Tūkstantį dolerių premiją gavęs 
autorius be papildomo honoraro pir- 
mosios laidos teises perleidžia “Drau- 
gui"', įskaitant teisę spausdinti dien- 
raštyje ir išleisti atskiru leidiniu. Jei 
knyga duotų pelno, jis yra skiriamas 


romano premijos fondui. Premijos ne- 
laimėję autoriai spausdinimo sąlygas 
nuspręs abipusiu susitarimu. 


AIDŲ LITERATŪROS PREMIJA 


Kultūros žurnalas “Aidai' 1955 
metais skiria premiją už grožinę li- 
teratūrą: poeziją, noveles, apysakas, 
romaną ar dramą. 

Už premijos komisijos geriausiu 
pripažintą veikalą skiriama premija 
nebus skaldcma tarp atskirų autorių. 

Premijos komisija vertins 1954-1955 
m. pasirodžiusius viešumon grožinės 
literatūros kūrinius ir tais metais pa- 
rašytus, bet dėl dabartinių sąlygų 
negalėjusius būti išspausdintais kū- 
rinius tų autorių, kurie juos prisiųs 
komisijai. 

Eilėraščių rinkinys, skiriamas pre- 
mijai, turi sudaryti nemažiau 32 - 48 
puslapių knygą, jeigu ji būtų išspaus- 
dinta. Novelių ar apysakų rinkinys 
turi būti nemažiau kaip 100 pusla- 
pių dydžio spausdintos knygos. 

Premijuotą kūrinį, jei jis būtų pa- 
rinktas iš viešumon dar nepasirodžiu- 
sių veikalų, autorius sutinka dalinai 
ar ištisai spausdinti per “Aidus". 

Jury komisija bus paskelbta vėliau. 

Paskutinė data kūriniams įteikti 
1956 metų vasario 1 d. Siųsti “ Aidų" 
redakcijos adresu; 304 Anacostia Rd., 
S. E., Washington 19, D. C. 


DARBININKO SCENOS VEIKALO 
KONKURSAS 

Darbininkas savo €jimo 40 m. su- 

kakčiai atžymėti skelbia dramos vei- 


kalo konkursą, skirdamas 500 dolerių 
premiją. 

Veikalas turi būti iš lietuviško gy- 
venimo, dabarties ar praeities, dra- 
ma ar komedija; prieinamas šių die- 
nų žiūrovų daugumai ir, neprasilenk- 
damas su krikščioniška bei tautinė 
dvasia, veikti žiūrovą pozityviai; 
įmanomas lietuviškai scenos techni- 
kai; pavaidinamas per 2-3 valandų 
spektaklį. 

Veikalai, siunčiami dramos konkur- 
sui, pasirašomi slapyvardžiu; atski- 
rame uždarame voke autorius turi 
pažymėti savo tikrąją pavardę, adre- 
są, savo veikalo pavadinimą ir sla- 
pyvardį. 

Geriausią dramos veikalą atrinks 
New Yorke sudaryta jury komisija. 
Jos sudėtis bus paskelbta vėliau. 

Teisė premijuotą veikalą vaidinti 
ir išleisti tenka Darbininkui. 

Paskutinė data dramos rankraščiui 
įteikti š. m. gruodžio 1 d. 

Konkursui veikalai siunčiami šiuo 
adresu: Darbininkas, Dramos Kon- 
kursui, 680 Bushwick Ave., Brooklyn 
Ai NL Ya 

Premija bus įteikta gruodžio mėn. 
per iškilmingą Darbininko 40 metų 
minėjimo aktą. 

DRAMOS KONKURSAS 
JAUNIMO SCENAI 


Lietuvių Mokytojų Sąjunga paskel- 
bė scenos veikalų konkursą šiomis 
sąlygomis. 

Veikalai skiriami pradinės mokyk- 
los mokiniams 7 - 15 m. amžiaus. Vei- 
kalas turi būti įmanomas pastatyti 
jaunimo teatrų ar net lituanistinių 
mokyklį per 1-2 valandas. Auto- 
rius gali pasiųsti daugiau negu vie- 
ną veikalą, tačiau premijuotas gali 
būti tik vienas to paties autoriaus 
veikalas. 

Skiriamos dvi premijos: 1 — 500 
dol. II — 250 dol. Premijuotus vei- 
kalus LMS išleidžia be papildomo ho- 
noraro ir pasilieka sau pirmosios lai- 
dos teises. Dėl nepremijuotų, bet at- 
rinktų veikalų išleidimo LMS tarsis 
su autoriais. Paskutinė data 1956 m. 
gegužės 1 d. 

Jury komisiją sudaro LMS atsto- 
vai: J. Kreivėnas ir Ig. Serapinas, 
LRD atstovai: P. Gaučys ir J. švais- 
tas, teatralų atst. — akt. A. Dikinis. 
Rankraščius, pasirašytus slapyvar- 
džiu, siųsti LMS sekretorei E. Vili- 
maitė, 5610 So. Winchester Avenue, 
Chicago, Ill. 


JAUNIMO LITERATŪROS 
PREMIJA 


Lietuviškos Knygos klubas ir atei- 
tininkų “Šatrijos" meno draugija, no- 
rėdama paskatinti rašytojus bei auk- 
lštojus daugiau duoti tinkamos lek- 
tūros mūsų priaugančiam jaunimui 

ĮVYKIAI 


o Tragiškieji birželio įvykiai — 
Lietuvos 15 metų pavergimas ir jos 
masinio naikinimo pradžia — buvo 
paminėta visose lietuvių kolonijose. 
Ta proga buvo atlaikytos pamaldos 
ir sukviesti susirinkimai. šiemet sa- 
vo iškilmingumu ypatingai išsiskyrė 
New Yorko lietuvių birželio minėji- 
mas. Jį rengė Pabaltijo Valstybių Ko- 
mitetas. Pamaldos įvyko šv. Patriko 
katedroje po pietų 4 val. Kalbėjo 
vysk. J. F. Flannelly. Paminėjime 
miesto salėje žodį tarė kongreso at- 
stovas Michael A. Feighan iš Ohio. 
Minėjimas pasižymėjo dalyvių gausu- 
mu. 


e Minint tragiškuosius birželio 
įvykius Valstybės sekretorius J. F. 
Dulles, atsiuntė lietuviams tokią te- 
legramą: “Siunčiu širdingus sveikini- 
mus visiems tiems, kurie daugelyje 
Jungtinių Valstybių miestų susirinko 
paminėti tragiškuosius 1940-1941 me- 
tų įvykius, kai buvo sunaikinta Pa- 
baltijo valstybių nepriklausomybė ir 
šicms tautoms jėga atimtos pagrin- 
dinės teisės ir laisvė. Amerikos tau- 
ta tvirtai tiki Pabaltijo ir kitų Ry- 
tų bei Vidurio Europos tautų apsi- 
sprendimo teise. Kai šis principas bus 
pripažintas ne tik žodžių, bet pa- 
gerbtas ir darbais, bus padarytas di- 
delis žingsnis į teisingą ir pastovią 
taiką". 

e Baisiųjų birželio dienų minėjimo 
proga Pabaltijo Laisvės Komiteto pir- 
mininkai atsišaukimu kreipėsi į Ame- 
rikos bažnyčių augštuosius dvasinin- 
kus. Rašte primenama, kad prieš 15 
metų komunistai klasta užėmė Lie- 
tuvą, sulaužydami visas sutartis. Nu- 
rodoma ir jų žiaurumai, naikinant re- 


— vyresniųjų klasių pagrindinės ir 
augštesniųjų mokyklų mokiniams, pa- 
skelbė 500 dol. jaunimo literatūros 
premiją. 

Premija bus duota už bet kurios 
rūšies ar žanro auklėjantį veikalą; 
eilėraščius, poemą, beletristiką, bio- 
grafijas, vaizdelį ar kurios kitos rū- 
'šies kūrinį, skirtą jaunimui. Jury ko- 
misiją paskirs Lietuviškos knygos 
klubas ir "Šatrijos" vadovybė iš ra- 
šytojų, pedagogų ir kultūrininkų. Au- 
toriai ar leidėjai 1955 m. išėjusias 
tos srities knygas ar spaudai pareng- 
tus rankraščius, pas'rašytus tikrąja 
pavarde, prašomi siųsti ligi 1956 m. 
kovo 1 d. šiuo adresu: Jaunimo li- 
teratūros premijos komisija, 2334 S. 
Oakley Ave., Chicago 8, Ill. 

Premijos mecenatas yra kun. dr. 
Juozas Prunskis. 

ligiją. Prašoma prisiminti pavergtą- 
sias tautas ir už jas melstis. 


o "Minint tragiškuosius birželio 
įvykius buvęs Amerikos prez. Ik 
Hoover spaudoj pareiškė: “Pabaltijo 
kraštai per paskutinį 1,000 metų bu- 
vo daug kartų užgrobti ir pavergti. 
Bet jie vis atgaudavo nepriklauso- 
mybę, nes jų rasinio charakterio, jų 
kultūros ir jų herojiškos dvasios nie- 
kas nepajėgė sunaikinti. Aš mačiau 
jų pastangas atstatant nepriklauso- 
mybę 1918-1919 metais. Aš juos ap- 
lankiau 1938 m. Jie savo jėgomis at- 
sigynė nuo komunistų invazijos; iš 
bado ir vargo jie prikėlė savo kul- 
tūras ir sukūrė Europoje augščiau- 
sią ūkinę gerovę. Jie dar kartą pa- 
našiai padarys“. 


e Jungtinių Tautų dešimtmečio 
minėjime San Francisco mieste Ku- 
bos atstovas dr. Nunez-Portuondo sa- 
vo kalboje iškėlė ir Pabaltijo valsty- 
bių  pavergimą,  paminėdamas jas 
vardais. Posėdžio pirmininkui olan- 
dui Van Kleffens pradėjus kalbėtoją 
stabdyti, jam talkon atėjo Filipinų 
ambasadorius generolas Romulo, pa- 
reikšdamas, jog Rusijos groboniškų 
veiksmų priminimas nesipriešina po- 
sėdžio nuostatams, kaip buvo paste- 
bėjęs pirmininkas. Gen. Romulo dėl 
stabdymo kalbėti apie pavergtuosius 
išreiškė savo delegacijos protestą. 
Bet Kubos ambasadorius savo išsakė, 
tuo atkreipdamas viso pasaulio dė- 
mesį į mūsų tautą. Už tai liet. po- 
litiniai veiksniai ir privatūs asmenys 
jam pasiuntė padėkos telegramas bei 
laiškus. 


e 1955 m. birželio 6-7 d. Vlikas, 
išklausęs Vliko pirmininko praneši- 
mo aštuoniais balsais nutarė: 1. Vli- 
ko pirmininkas ir Vykdomoji Tary- 
ba atsistatydina. 2. Atsistatydinimas 
įteikiamas, kai bus sudaryti teliau 
minimi naujieji organai. 3. Vykdo- 
moji Taryba sudaroma iš 5 asmenų, 
pageidaujant įtraukti naujų žmonių 
kiek galint platesne bendradarbiavi- 
mo baze. 4. Naujieji organai sutaria- 
mi iki 1955 m. liepos mėn. galo. To- 
limesnio posėdžio eigoje buvo nagri- 


nėjami aktualūs užsienio politikos 
klausimai, svarstyti Lietuvos Rytų 
Sienų Studijų Komisijos reikalai, 


Raudonojo Kryžiaus sudėtis ir įvai- 
rūs kiti aktualieji klausimai, 


o Cegužės mėnesį lietuvių pranciš- 
konų šv. Kazimiero provincijos vie- 
nuolynus vizitavo Ordino vadovybės 
įgaliotas atstovas — vizitatorius Tūv. 
Tomas Plasmanas, šv. Bonaventūros 
kunigų seminarijos rektorius Bufa- 


le; Tokia viz'tacija daroma kas treji 
metai. 

o Birželio 3 d. staiga išsiskyrė iš 
gyvųjų prof. Ignas Šlapelis, eidamas 
74 metus. Jo vardas yra glaudžiai 
susijęs su menų Lietuvoje. Ignas 
Šlapelis, mokęsis Liepojos gimnazi- 
joje, Kauno kunigų seminarijoje, Pa- 
ryžiaus ir Romos meno akademijo- 
se, visą nepriklausomybės laiką buvo 
Kauno meno mokyklos profesorius, 
11 metų ėjęs ir direktoriaus parei- 
gas. Jis buvo meno istorikas, para- 
šęs iš šios srities straipsnių ir kny- 
gų. Pažymėtina: “Meno istorijos 
metmens" ir “Katalikų Bažnyčios 
meno istorija“. Rankraštyje liko stu- 
dijos apie M. K. Čiurlionį, Leonardą 
da Vinci ir Juozą Pautienių. Gimęs 
js buvo 1881 m. sausio 31 d. Bugai- 
liškių kaime, šimonių parapijoje. Mi- 
rė Čikagoje, kur visą laiką ir gyve- 
no, atvykęs 1947 m. iš tremties. 

o Prof. Juozas Brazaitis, “Darbi- 
ninko" redaktcrius, gegužės mėn. bu- 
vo išvykęs į Europą. Užtruko dvi sa- 
vaites. 

o Prof. Adomas Galdikas šį pava- 
sarį sukūrė tempera naują ciklą pei- 
sažų. 

o Robertas Kaupelis, čia gimęs lie- 
tuvis dailininkas, Coeval galerijoje 
New Yorke surengė tapybos darbų 
parodą, kuri užtruko beveik visą bir- 
želio mėnesį (VI. 5- VII. 2). Paveiks- 
lai abstraktinės krypties, piešti la- 
gueru ant drobės. Jų iškabinta 18. 


o Alto Vykdomasis Komitetas, su- 
sidedąs iš L. Šimučio, dr. P. Grigai- 
čio, A. Olio ir M. Vaidylcs prieš ke- 
turių didžiųjų konferenciją lankėsi 
Valstybės Departamente Vašingtone 
Lietuvos nepriklausomybės reikalais. 


o Į Eucharistinį kongresą Brazili- 
jon iš Amerikos lietuvių tarpo vyks- 
ta vysk. V. Brizgys, prel. I. Albavi- 
čius, prel. J. Balkūnas ir kun. B. Su- 
gintas. Iš Italijos vyksta prel. L. Tu- 
laba. Lietuviai savo pamaldoms gavo 
šv. Genovaitės bažnyčią. Programoje 
numatytos 3 paskaitos — vysk. V. 
Brizgio, kan. Z. Ignatavičiaus ir kun 
J. Janilionio, religinio meno paroda. 
koncertas. Šiaip lietuviai jungiasi į 
bendrąsias kongreso iškilmes. čia 
ypatingai paminėtina pavergtų tautų 
atstovų kryžiaus keliai kongreso aikš- 
tėje, kuriems vadovauja vysk. V. 
Brizgys. 


o Pianisto Vytauto Bacevičiaus 
mokinių koncertas įvyko birželio 17 
d. New Yorke. 


e Gegužės 28-29 d. New Yorke iš 
JAV ir Kanados buvo suvažiavę lie- 
tuviai spertininkai. Žaista krepšinis, 
tinkl nis, stalo tenisas ir šachmatai. 
Žaidynių proga įvyko ir du vakarai 
su vaiššmis ir šokiais. 


KNYGOS, GAUNAMOS AIDŲ ADMINISTRACIJOJE 


Leonardas Andriekus— ATVIROS MARIOS. Lyrika. Iliustravo 
Telesforas Valius. Išleido Tėvai Pranciškonai. 1955 m. 136 psl. Kaina 2 dol. 


Jonas Grinius—žIiURKIŲ KAMERA. Trijų veiksmų drama. Veikale 
vaizduojama komunistų teroras Lietuvoje, savo žiaurumu viršijąs žmogaus vaizduotę. 
120 psl. “Aidų" leidinys. 1954 m. Kaina 2 dol. 


Antanas Maceina SAULĖS GIESMĖ. 458 psl. Išleido prel. Pr. M. 
Juras. Knygoje originaliai gvildoma šv. Pranciškaus Asyziečio pasaulėžvalga, su- 
jungiant ją su visuotinėmis buities problemomis ir su mūsų gyvenamuoju amžiumi. 
Veikalas laimėjo 1953 m. “Aidų" mokslo premiją. Kaina 5 dol. 


Dr. Pr. Gaidamavičius—MILŽINAS, DIDVYRIS, šVENTASIS. 
Žmogiškosios pilnaties vizija. 246 psl. Viršelis dail. V. K. Jonyno. Išleido Tėvai Pran- 
ciškonai. 1955 m. Kaina 2 dol. Tai gilių apmąstymų eilė apie žmogų trijose gyvenimo 
plotmėse: vitalistinėje, dvasinėje ir religinėje. 

Nello Vian— šV. ANTANAS PADUVIETIS. Išvertė Antanas Vaičiulaitis. 
Išleido Tėvai Pranciškonai. 1951 m. 144 psl. Kaina 2 dol. Veikale vaizduojamas šv. 


Antano gyvenimas. Geriausia šiuo klausimu knyga lietuvių kalboje. Pažymėtina ir jos 
augšta literatūrinė vertė. 


“Aidy" 7 nr. išeis rugsėjo mėnesį. 

